Raajje Ah Fathuruverin Ziyaarai Kuri Adhadhu 18 Insatha Ithuru Vejje - Vaguthu\nގިނަ ގައުމުތަކުގެ ހާލަތު ގޯހުން، ގޯހަށް - 15 ގަޑިއިރު ކުރިން\nރާއްޖެ އަށް ފަތުރުވެރިން ޒިޔާރަތް ކުރި އަދަދު 18 އިންސައްތަ އިތުރުވެއްޖެ\n8 މަސް ކުރިން ( ޖުލައި 22, 2019 )\nޓޫރިޒަމް މިނިސްޓަރ އަލީ ވަހީދު ވާހަކަފުޅު ދައްކަވަނީ- ވަގުތު އިމޭޖަސް: އިބްރާހިމް ޝާބިލް\nމިއަހަރުގެ މިހާތަނަށް ރާއްޖެ އައި ފަތުރުވެރިންގެ އަދަދު އިތުރުވެފައިވާ ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފި އެވެ.\nމިއަދު ޓޫރިޒަމް މިނިސްޓްރީގައި އޮތް ނޫސްވެރިންގެ ބައްދަލުވުމެއްގައި ޓޫރިޒަމް މިނިސްޓަރު އަލީ ވަހީދު ވިދާޅުވީ މިދިޔަ އަހަރާއި އަޅާ ބަލާއިރު މިއަހަރުގެ ޖެނުއަރީ މަހުން ފެށިގެން ޖޫން މަހުގެ ނިޔަލަށް 862،589 ފަތުރުވެރިން އައި ކަމަށެވެ.\nމިއީ މިދިޔަ އަހަރާއި އަޅާ ބަލާއިރު 18.7 އިންސައްތައިގެ ކުރިއެރުމެކެވެ.\nޖޫން މަހުގެ ތެރޭގައި އެކަނިވެސް 113،456 ފަތުރުވެރިން ރާއްޖެ ޒިޔާރަތް ކޮށްފައިވާ އިރު، މިއީ މިދިޔަ އަހަރުގެ ޖޫން މަހާއި އަޅާ ބަލާއިރު 21 އިންސައްތަ އިތުރު އަދަދެކެވެ.\nމިއަހަރު ރާއްޖެއަށް ޒިޔާރަތް ކުރި ފަތުރުވެރިންގެ ލިސްޓުގައި 140،265 ފަތުރުވެރިންނާއެކު އެއް ވަނައިގައި ޗައިނާ އޮތް އިރު ރާއްޖެ އަށް އެންމެ ގިނައިން ފަތުރުވެރިން ޒިޔާރަތް ކުރާ ގައުމުތަކުގެ ތެރެއިން ދެވަނަ ގައުމަކަށް އިންޑިއާ ވަނީ ވެފައެވެ.\nތިން ވަނައިގައި އޮތީ އިޓަލީ އެވެ. ދެން އެ ލިސްޓުގައި ހިމެނޭ ގައުމުތަކަކީީ ޖަރުމަން އަދި އިނގިރޭސިވިލާތެވެ.\n"ރާއްޖެއަށް ފަތުރުވެރިން ޒިޔާރަތް ކުރި ނިސްބަތް ވަނީ މިދިޔަ އަހަރާ އަޅާ ބަލާއިރު އިތުރުވެފަ. ފަތުރުވެރިކަމަކީ ރާއްޖޭގެ އެންމެ ބޮޑު ސިނާއަތަށް ވާއިރު، މިދިޔަ އަހަރު ނިމުނު އިރު 1.4 މިލިއަން ފަތުރުވެރިން ރާއްޖެ ޒިޔާރަތް ކުރި" އަލީ ވަހީދު ވިދާޅުވިއެވެ.\nގާނޫނާއި ހިލާފަށް މުވައްޒަފުން ވަކިކުރާ ރިސޯޓުތަކަށް ފިޔަވަޅު އަޅާނަން: ޓޫރިޒަމް މިނިސްޓްރީީ\nދަތުރުކުރަން އެންމެ ރައްކާތެރި މާދަމާއެއް ހޯދަންޖެހޭ - ޢަލީ ވަޙީދު\nގްލޯބަލް ޓޫރިޒަމް ކްރައިސިސް ކޮމިޓީގައި މިނިސްޓަރ ޢަލީ ވަޙީދު\nޖުލައި 22, 2019 14:12\nތިއީ މިސަރުކާރުން ޑިގުޖަހަން ވވ މޮޅުކަމެއް ނަމަނަމަ ނޭންގިގެންވެސް ނުބުނާތި މިއީ ރައިސްޔާމިނު މިގައުމަށް ގެނަސްދިން ތައްގީން އެއާރޕޯޓު ބޮޑުކޮށްދިނުމުންލިބުނުކުރިއެރުމެކޭ ދުނިޔޭގެ އެތަންމިތާންގައި އުދުހޭ އެއްމެބޮޑެތި ބޯއްޓުތައް ޖެއްސޭގޮތަށް ރަންވޭ އެތައްތަނަކުން ބޮޑުކޮށްދިނުމުން ލިބުނު ކުރިއެރުމެކޭ ނަމަނަމަ ނުބުނާތި ތިމަގެ ޑިގުޖެހޭތޯބަލާ\nޖުލައި 22, 2019 14:15\nރައިސްޔާމީނުގެ ހިއްމަތާއި މިންނަތުންއެއާޕޯޓަށްގެނަސްދިން ތަރައްގީން ރާއްޖެއަންނަ ފަތުރުވެރިން އެތައް ތަނަކުން އިތުރުވީ ރާއްޖެއަށްވަންނަ ޑޮލަރުގިނަވީ ރާއްޖޭގެ އިގުތިސާދު ދަށްވީ ރާއްޖޭގެ ތަރައްގީގެ މަޝްރޫޢުތައް ހުއްޓުނީ ރާއްޖޭގެ ރިޒާޢު ދަށްވީ ރައްޖޭގައި ކޮރަޕްޝަންގެ ރޭޓު ދަށްވީ މިވަނީކިހިނެއް ؟؟؟؟؟؟؟؟؟؟؟؟\nޖުލައި 22, 2019 14:29\nޖުލައި 22, 2019 19:19\nދެން ގޮވާބަލަ ރާއްޖެއަށް ފަތުރުވެރިން ނާންނަށް


Shahid ah haassa huhdha eh dhinee dhaulathuge faraathunzinmaa eh adhaa kurumah: Dr. Nazla | Mihaaru\nފޮރިން މިނިސްޓްރީގައި އިއްޔެ ބޭއްވި ރަސްމިއްޔާތުގައި މިނިސްޓަރު ޝާހިދު ވާހަކަ ދައްކަވަނީ.---ފޮޓޯ: ފޮރިން މިނިސްޓްރީ\nޝާހިދަށް ހާއްސަ ހުއްދައެއް ދިނީ ދައުލަތުގެ ފަރާތުން ޒިންމާއެއް އަދާކުރަން: ޑރ. ނަޒްލާ\n22 ސެޕްޓެމްބަރ 2020 - 11:25 27 comments\nމިދިޔަ ހުކުރު ދުވަހު ރާއްޖެ އިން ބޭރުން އަނބުރާ ވަޑައިގެން 14 ދުވަހުގެ ކަރަންޓީނުގައި ހުންނަވައިގެން ފޮރިން މިނިސްޓަރު އަބްދުﷲ ޝާހިދު ވަނީ މިދިޔަ އާދިއްތަ ދުވަހު ފޮރިން މިނިސްޓްރީގައި ބޭއްވި ރަސްމީ ހަރަކާތެއްގައި ބައިވެރިވެވަޑައިގެންފަ އެވެ. އެކަމަކު، މިނިސްޓްރީ އަށް ވަޑައިގެން އެހެން ބޭފުޅުންނާ އެކު، އެ ހަފުލާގައި ޝާހިދު ބައިވެރިވެވަޑައިގަތީ އެޗުޕީއޭގެ ޚާއްސަ ހުއްދައަކާ އެކު ކަމަށް ފޮރިން މިނިސްޓްރީން އިއްޔެ ވަނީ ބުނެފަ އެވެ.\nކޮވިޑް-19 އިން ރައްކާތެރިވުމަށް އެޗުޕީއޭ އިން އެކުލަވާލައި އާއްމުކޮށްފައިވާ ގައިޑްލައިންގައިވާ ގޮތުން ނަމަ ރާއްޖެ އިން ބޭރުން އަންނަ ހުރިހާ އެންމެން ވެސް 14 ދުވަހަށް ކަރަންޓީން ވާން ޖެހެ އެވެ. ހޯމް ކަރަންޓީނުން ދޫކޮށްލާނީ ކޮވިޑަށް ޓެސްޓުކޮށް ނަތީޖާ ނެގެޓިވްވުމުންނެވެ. އެޗްއީއޯސީން ބޭއްވި މީޑިއާ ބްރީފިންގައި، ނޫސްވެރިއެއްގެ ސުވާލަކާ ގުޅިގެން ތަރުޖަމާނު ޑރ. ނަޒްލާ ރަފީގު ވިދާޅުވީ ކަރަންޓީނުގައި ހުންނައިރު އާއްމު ފަރާތްތަކަށް ވެސް ވަކި ހާއްސަ ހާލަތެއްގައި ވަކި އުސޫލުތަކެއްގެ މަތިން ވަކި ކަމަކަށް ދާން ނޫނީ ވަކި ކަމަކަށް ނުކުންނަން ޖެހޭތީ ހުއްދަ ދޫކޮށްފައިވާ ކަމަށެވެ. މިނިސްޓަރު ޝާހިދު ވެސް ބޭރަށް ނުކުމެވަޑައިގަތުމުގެ ހުއްދަ ދިނީ އެ އުސޫލުން ކަމަށް ޑރ. ނަޒްލާ ވިދާޅުވި އެވެ.\n"މިގޮތުން ދައުލަތުގެ ފަރާތުން ކޮންމެހެން އަދާކުރަންޖެހޭ ޒިންމާއެއް އަދާކުރުމަށް ދެވުނު ވަކި ހާއްސަ ހުއްދައެއް އެއީ [މިނިސްޓަރު ޝާހިދަށް] ރައްކާތެރިކަމުގެ ފިޔަވަޅުތަކަކާ އެއްކޮށް ކުރިއަށް ގެންދިއުމަށް،" އެޗުޕީއޭގެ ސީނިއާ މެޑިކަލް އޮފިސަރު ޑރ. ނަޒްލާ ވިދާޅުވި އެވެ.\nQuarantine ge usoolah sarukaaru ge isverin amalu nukuraa kamah bune idhikolhun kanbodu vejje\nއޭނާ ވިދާޅުވި ގޮތުގައި، އެގޮތަށް ހުއްދަ ދޫކުރިޔަސް ރައްކާތެރިކަމާއެކު ހުންނަނީ ހާއްސަ ފިޔަވަޅުތަކެއް އަޅައިގެންކަން ހަނދާންކުރަން ޖެހޭނެ އެވެ. އެހެންކަމުން އެގޮތަށް ހާއްސަ ހުއްދަ ދޭ މީހުން ވެސް، ގައިދުރުކުރުކަން ބެހެއްޓުމާއި އަތް ދޮވުން ކަހަލަ ކަންކަމަށް ސަމާލުކަން ދިނުމަށް އިލްތިމާސް ކުރެއްވި އެވެ.\nމިނިސްޓަރު ޝާހިދު ބޭރަށް ނުކުމެވަޑައިގަތުމަށް ޚާއްސަ ހުއްދައެއް ދިނުމާ ގުޅިގެން އިދިކޮޅު ޕީޕީއެމް/ޕީއެންސީ ކޯލިޝަނުން ނެރުނު ބަޔާނެއްގައި ވަނީ ކަރަންޓީނުގައި ހުންނަންޖެހޭ ހުރުމަށް ސަރުކާރުގެ އިސްވެރިން އަމަލުކުރަމުން ނުގެންދާ ކަމަށް ބުނެ ކަންބޮޑުވުން ފާޅުކޮށްފަ އެވެ.\nއިތުރު ލިޔުންތައް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ހެލްތު ޕްރޮޓެކްޝަން އެޖެންސީ ސިއްހަތު ފޮރިން މިނިސްޓަރު ޑރ. ނަޒްލާ ރަފީގް (އެޗްޕީއޭ) އެޗުއީއޯސީ\nއުސޫލާ ހިލާފަށް ޓެކްސީކުރާތީ ކަންބޮޑުވުންފާޅުކޮށްފި\nފްލޫ ކްލިނިކުން ކޮވިޑަށް ޕޮޒިޓިވްވާ އަދަދު މައްޗަށް


Airport ge Diesel thaangee gai fen ufedhi 55,000 litre ge theyo alun filter kuran jehijje | Mihaaru\nއެއާޕޯޓުން ފުރަން ދިޔަ ބަޔަކު ޓާމިނަލް ތެރޭގައި މަޑުކޮށްލައިގެން. އެއާޕޯޓުން ކަރަންޓު ކެނޑުނީ އިންޖީނަށް ތަޣައްޔަރުވެފައި ހުރި ތެޔޮ އެޅިގެން. - ފޮޓޯ: ކިޔުންތެރިއެއް\nއެއާޕޯޓުގެ ޑީސަލް ތާނގީގައި ފެން އުފެދިގެން 55،000 ލީޓަރުގެ ތެޔޮ ފިލްޓާ ކުރަން ޖެހިއްޖެ\n28 ސެޕްޓެމްބަރ 2016 - 18:03 14 comments\nއެއާޕޯޓް ހިންގާ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)ގެ އޮފިޝަލަކު "މިހާރު"އާ ވާހަކަދައްކަވަމުން މިއަދު ވިދާޅުވީ ތާނގީގައި ފެން އުފެދިފައި ހުރިކަން އެނގުމުން އެ ތެޔޮ ބޭނުންކުރުން ހުއްޓައިލި ކަމަށެވެ. އަދި އެއާޕޯޓަށް ކަރަންޓު ދޭ ޖަނަރޭޓަރުތައް ހުއްޓި ބޮޑު ބަޔަކު އިއްޔެ ކަރަންޓް ކެނޑެން ދިމާވީ ފެނާ އެކުވެފައިވާ ތެޔޮ އިންޖީނުތަކަށް ދިއުމުން ކަމަށް ވެސް އޭނާ ވިދާޅުވި އެވެ.\n"މާގިނަ ފެން އެ ތެލުގައި ހުރުމުން އެންމެ ބޮޑު އެއް އިންޖީނުގެ ފިލްޓާ އަށް އަމިއްލަ އަށް ފިލްޓާ ނުކުރެވުނީ. އެހެން ނަމަ އަމިއްލަ އަށް ފިލްޓާ ކުރެވޭނެ. އެކަމަކު އެއް އިންޖީނު ހުއްޓުނީމަ ދެ ވަނަ އިންޖީނުގެ ލޯޑު ބޮޑުވެގެން ހުއްޓުނީ،" އޮފިޝަލް ވިދާޅުވި އެވެ.\nއެއާޕޯޓުގެ އިންޖީނުގެ އަށް ބޭނުންވާ ތެޔޮ ރައްކާކުރާ ފަސް ޓޭންކު ހުރެ އެވެ. އޮފިޝަލް ވިދާޅުވީ ތަޣައްޔަރުވި ތެޔޮ އަލުން ފިލްޓާކުރުމުގެ މަސައްކަތް މާދަމާ ނިންމާލެވޭނެ ކަމަށެވެ.\nއެއާޕޯޓުގެ އިންޖީނަށް ދިމާވި މައްސަލައާ ގުޅިގެން އިއްޔެ ހެނދުނު 9:45 އިން ފެށިގެން ބައި ގަޑިރަށް މުޅި އެއާޕޯޓުން ކަރަންޓް ކެނޑުނެވެ. އަދި ދެވަނަ ފަހަރަށް ކަރަންޓް ކެނޑުނީ ހެނދުނު 11:45 ހާއިރެވެ.\nއައިއެންއައިއޭ އަށް ބޭނުންވާ 11 މެގަވޮޓްގެ ކަރަންޓް އުފެއްދުމަށް ހަތް ޖަނަރޭޓަރު ބޭނުންކުރެ އެވެ.\nއެއާޕޯޓުން ކަރަންޓް ކެނޑުމުގެ މައްސަލަ ކުރިމަތިވިއިރު އެތަނުގައި އާ ރަންވޭއެއް ހެދުމަށް 350 މިލިއަން ޑޮލަރުގެ މަޝްރޫއެއް ވަނީ ފަށައިފަ އެވެ. އަދި އަހަރަކު ހަތް މިލިއަން ފަސިންޖަރުންނަށް ހިދުމަތް ދެވޭ ފެންވަރަށް ޓާމިނަލް ތަރައްގީ ކުރުމަށް 300 މިލިއަން ޑޮލަރުގެ މަޝްރޫއެއް ވަނީ ސައޫދީ އަރަބިއްޔާގެ ބިން ލާދިން ގްރޫޕާ ހަވާލުކޮށްފަ އެވެ. އެ މަސައްކަތް ވެސް މި އަހަރުގެ ތެރޭގައި ފެށޭނެ ކަމަށް އެ އެމްއޭސީއެލް އިން ބުނެފައިވެ އެވެ.\nއިތުރު ލިޔުންތައް މާލޭ އިންޓަނޭޝަނަލް އެއާޕޯޓް އެމްއޭސީއެލް އައިއެންއައިއޭ ހުޅުލެ ޑީސަލް


Hezbollah ge amaaz thakah Israel in hamalaa dhenee\nލުބުނާންގެ ހިޒުބުﷲގެ އަމާޒުތަކަށް އިޒްޜޭލުން ހަމަލާދޭން ފަށައިފި\nލުބުނާންގެ ދެކުނުން އޮތް ސަރަހަދަށް އިޒްރާލުން ދިން ހަމަލާތަކެއްގައ އަލިފާން ރޯވެފައި\nލުބުނާނުގައި އޮންނަ ހިޒްބުﷲގެ އަމާޒުތަކަށް އިޒްރޭލުން ހަމަލާތައް އަމާޒުކޮށްފި އެވެ. އެފަދަ ފުރަތަމަ ހަމަލާ އައީ މިދިއަ އަންގާރަ ދުވަހު ހިޒްބުﷲ ގެ އޮބްޒަވޭޝަން ޕޯސްޓަކަށެވެ. އެ ދުވަހުގެ ހަމަލާތައް އައީ އިޒްރޭލްގެ ފައުޖުތަކަށް ބަޑީގެ ހަމަލަތަކެއް ދިން ކަމަށް ތުހުމަތު ކޮށެވެ.\nމެދު އިރުމަތީގެ ޔަހޫދީ ދައުލަތް، އިޒްރޭލުން ބުނާ ގޮތުގައި ލުބުނާނާއި އިޒްރޭލާ ދެމެދު އދ. އިން ކަނޑއަޅާފައިވާ ބޯޑާ ލައިން ކައިރީގައި ސަލާމަތީ ފުށުއެރުންތައް އިތުރުވަމުން ދެއެވެ. އިޒްރޭލް ސިފައިންގެ ފަރާތުން ޓްވީޓާ މެދުވެރިކޮށް ބުނެފައިވާ ގޮތުގައި އިޒްރޭލްގެ އުތުރުގައި ސިފައިން އަސްކަރީ ހަރަކާތެއް ހިންގަމުން ދަނިކޮށް އިޒްރޭލްގެ ސިފައިންނަށް އަމާޒުކޮށް ލުބުނާނުގެ ތެރެއިން ހަމަލާތައް ފޮނުވާފައި ވެއެވެ.\n"އަހަރެމެން ރައްދު ދިނުމުގެ ގޮތުން ބޯޑާ ކައިރީގައިވާ ހިޒްބުﷲގެ ޕޯސްޓްތަކަކަށް ވައިގެ ހަމަލައެއް ވާނީ ދީފައި މިއީ ނުރައްކާތެރި ހަމަލައެއެ. އަހަރެމެންގެ ބޯޑަރަށް އަންނަ ކޮންމެ ނުރައްކަލަކުން ދިފާއުވުމަށް އަހަރެމެން މިތިބީ ތައްޔާރަށް،" ޓްވީޓްގައި އިޒްރޭލް ސިފައިންގެ ފަރާތުން ބުނެފައި ވެއެވެ.\nލުބުނާންގެ ތެރެއިން ދިން ކަމަށް ބުނާ ހަމަލާއާއެކު ހިޒުބުﷲ ގެ އަމާޒުތަކަށް އިޒްރޭލުން ރައްދު ހަމަލާތަކެއް ދޭން ފަށާފައިވާއިރު ލުބުނާންގެ ތެރެއިން ދިން ހަމަލާގައި އިޒްރޭލް ސިފައިންގެ އެއްވެސް މީހަކަށް ގެއްލުމެއް ލިބިފައެއް ނުވެ އެވެ. އެކަން އިޒްރޭލުން ވެސް ކަށަވަރުކޮށް ދެއެވެ.\nއަނެއްކޮޅުން ހިޒްބުﷲ އިން އެކަމާއިބެހޭ ގޮތުން އަދި އެއްވެސް އެއްޗެއް ބުނެފައެއް ނުވެއެވެ. އެކަމަކު މި ދެބައި މީހުންގެ މެދުގައި ކަން ހިނގާ އާންމު އުސޫލުތަކަށް ބަލާއިރު އިޒްރޭލާއި ލުބުނާން އޮތީ "ހަނގުރާމައިގަ" އެެވެ\nއދ. ގެ ސުލްހަ ބަލަހައްޓާ ފައުޖުން ދެ ގައުމުގެ ބޯޑަރު ސަރަހައްދު ބަލަހައްޓަމުން ދެއެެވެ. ސުލްހަ ބަލަހައްޓާ ލަޝްކަރަށް ބަދަލުތަކެއް ގެނައުމަށް އިޒރޭލުން ގޮވާލުމުން ލުބުނާނުން ވަނީ އެކަމާއި ދެކޮޅު ހަދާފަ އެެވެ.\nލުބުނާންގެ ވައިގެ ސަރަހައްދުން ވަންނަ އިޒްރޭލްގެ ކޮންމެ ޑްރޯންއަކަށް ހަމަލާ ދޭނެ ކަމަށް ހިޒުބުﷲ އިން ވަނީ ކުރީ ބުނެފަ އެވެެ. މިގޮތަށް އެ ޖަމާއަތުން ބުނެފައި ވަނީ ގޮވާތަކެތި ބަރުކޮށްފައިވާ ދެ ޑްރޯން ބޭނުން ކޮށްގެން އިޒްރޭލުން ލުބުނާންގެ ވެރިރަށް ބޭރޫތުގައިވާ ހިޒުބުﷲ ގެ އަމާޒުތަކަށް ހަމަލަދިނުމާ ގުޅިގެނެވެ.\nމެދު އިރުމަތި އިޒްރޭލް ހިޒްބުﷲ


ޝިފާ ބުނަނީ ފިރިމީހާ ބުނެފިއްޔާ ދާއިރާ ދޫކޮށްލަން ތައްޔާރު ކަމަށް – Haftha\nޝިފާ ބުނަނީ ފިރިމީހާ ބުނެފިއްޔާ ދާއިރާ ދޫކޮށްލަން ތައްޔާރު ކަމަށް\nއަރަމުން އަންނަ ތަރި މަރިޔަމް ޝިފާ މުސްތަގުބަލުގައި ކައިވެނި ކުރާ މީހަކު، މުނިފޫހިފިލުވުމުގެ ދާއިރާ ދޫކޮށްލަން ބުނެފިއްޔާ ދާއިރާ ދޫކޮށްލަން ތައްޔާރު ކަމަށް އޭނާ ބުނެފިއެވެ.\n“ދިވެހި ޗެނަލް”ގެ ޕްރޮގްރާމެއްގައި ވާހަކަ ދައްކަމުން ޝިފާ ބުނީ އޭނާ ގަބޫލުކުރާ ގޮތުގައި މީހަކާ އިނދެގެން އުޅެންޏާ ފިރިމީހާގެ ބަސް އަހަންވާނެ ކަމަށެވެ. އަދި “ފިއުޗާ ހަސްބަންޑް” ބުނެފިއްޔާ ދާއިރާ ދޫކޮށްލާނެ ކަމަށް ޝިފާ ބުންޏެވެ.\nއޭނާ ބުނީ އޭނާގެ ހަޔާތުގެ ބައިވެރިއަކަށް ހޯދާނީ ވަރަށް ސަޕޯޓިވް މީހެއް ކަމަށާއި، އެހެން ކަމުން ފިރިމީހާ އެހެން ބުނެފާނެ ކަމަށް ވަރަށް ހީނުވާ ކަމަށެވެ. އެހެން ނަމަވެސް އެހެން ބުނެފި ހާލަތެއްގައި ދާއިރާ ދޫކޮށްލާނެ ކަމަށް ބުންޏެވެ.\nކުރީގެ ފިރިމީހާ ނިޔާވި ދުވަހަކީ ހަޔާތުގައިވެސް ދިމާވި އެންމެ ހިޔާމަވެރި ދުވަސްކަން ޝިފާ ފާހަގަކޮށްފައި ވެއެވެ. ޝިފާ ބުނީ އޭނާގެ ހަޔާތަކަށް ދެން އެވަރުގެ މީހަކު ނާންނާނެ ކަމަށެވެ.\n“ޝިފާ އެހާ ލޯބިން ގެންގުޅޭނެ، ޝިފާއަށް އެހާ ރެސްޕެކްޓް ކުރާނެ، ޝިފާ ގައިގަ އެހާ ލޯބިން ފިރުމާނެ މީހެއް ނާންނާނޭ ދެން އަސްލު. އެއީ ޝިފާ ގަބޫލުކުރާ ގޮތް. މިހާތަނަށްވެސް ވާހަކަ ދައްކާފައި ހުރި މީހުންވެސް އެޔާ ކައިރިވެސް ނުކުރެވޭ އެއްވެސް މީހަކަށް” ޝިފާ ކިޔައިދިނެވެ.\nޝިފާ ބުނީ ފިރިމީހާއާއެކު އުޅުނީ އެންމެ ފުރިހަމަ ރިލޭޝަންޝިޕެއްގައި ކަމަށެވެ. އަދި ޝިފާއަށް ވަރަށް އަޅާލާނެ ކަމަށާއި، ރައްޓެހި ވެގެން އުޅުން ދުވަސްވަރާއި އިނދެގެން، އަދި އެންމެ ފަހު ދުވަހާ ޖެހެންދެންވެސް އުޅުނީ ވަރަށް އުފާވެރި ދިރުއުޅުމެއް ކަމަށް ބުންޏެވެ.


Magoodhoo falhu thereyn 55,000 mushimas hifaifi | Mihaaru\nމަގޫދޫ ފަޅުތެރޭން 55،000 މުށިމަސް ހިފައިފި\n18 ނޮވެމްބަރ 2017 - 17:04 58 comments\nފ. މަގޫދޫ ފަޅުތެރޭން ގިނަ އަދަދެއްގެ މުށި މަސް ހިފިތާ މާގިނަ ދުވަހެއް ނުވެ މިއަދު ފަޅުތެރެއަށް ވަތް ގިނަ އަދަދެއްގެ މުށިމަސް ރައްޔިތުން ނިކުމެ ހިފައިފި އެވެ.\nމަގޫދޫ ކައުންސިލުން ބުނިގޮތުގައި މިއަދު ހެނދުނު 6:30 އިރު ރަށުގެ ފަޅުތެރެއަށް ވަން މި މުށިމަސްތައް ހިފީ ދާ ޖަހައިގެންނެވެ. މިއީ މި އަހަރު މަގޫދޫ ފަޅުތެރޭން މިގޮތަށް މަސް ހިފި ތިން ވަނަ ފަހަރެވެ. މިއަދު 55،000 މުށިމަސް ހިފި އެވެ.\nމީގެ ދެތިން މަސް ކުރިން އެ ރަށު ފަޅުތެރޭން 27،000 މުށި މަސް ހިފި އިރު، މިދިޔަ ހަފުތާގައި ވެސް ވަނީ ބޮޑު މުށިމަސް އައިނެއް ފަޅުތެރެއަށް ވަދެފަ އެވެ. އެކަމަކު ރައްޔިތުން އެއްލި ދަލުގައި އެއްވެސް މަހެއް އެ ފަހަރަކު ނުޖެހުނެވެ.\nމަގޫދޫ ކައުންސިލް މެމްބަރު އަބްދުﷲ ވަހީދު ވިދާޅުވި ގޮތުގައި އާއްމުގޮތެއްގައި އެގޮތަށް ހިފާ މަސް ބަހާނީ މަސް ހިފަން މޫދަށް އެރޭ މީހުންނަށް ހަތަރުބައިކުޅަ ތިން ބައި ލިބޭ ގޮތަށެވެ. އަދި ބާކީ ބައި ރަށުގެ އެހެން ރައްޔިތުންނަށް ދޭން ޖެހެ އެވެ. އެގޮތުގެ މަތިން މި ފަހަރު ވެސް މަސް ހިފުމުގައި ބައިވެރިވި ކޮންމެ މީހަކަށް 200 މަސް ލިބުނު އިރު، ރަށުގެ ކޮންމެ ގެއަކަށް 15 މަސް ދީފައިވާ ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ރަށުގެ ފަޅުތެރެއަށް މިގޮތަށް ރާގޮނޑި މަސް އައިންތައް ވެސް ވަރަށް ގިނައިން ވަދޭ. މިއީ ﷲ އަޅުގަނޑުމެންނަށް ދެއްވާ ރިޒުގެއް ކަމަށް ދެކެނީ،" އަބްދުﷲ ވިދާޅުވި އެވެ.\nއޭނާ ވިދާޅުވީ ރައްޔިތުންގެ ތެރެއިން ގިނަ ބަޔަކު ނިކުމެ، މިގޮތަށް މަސް ހިފުމުގައި ބައިވެރިވުމަކީ ރަށުގެ އެއްބައިވަންތަކަން ދައްކުވައިދޭ ކަމެއް ކަމަށެވެ.\nމީގެ ދެތިން އަހަރު ކުރިން މަގޫދޫ ފަޅުތެރެއަށް 72،000އަށް ވުރެ ގިނަ މުށި މަސް ވަނީ ވަދެފަ އެވެ.\nއިތުރު ލިޔުންތައް މަސް ފ. މަގޫދޫ ފ. މަގޫދޫ ކައުންސިލް


Aladdin, Lion King, Little Mermaid: Hollywood ga eki nasluge...\nއަލާދީން، ލަޔަން ކިންގ، ލިޓްލް މަރމެޑް: ހޮލީވުޑްގައި އެކި ނަސްލުގެ ތަރިންނަށް ފުރުސަތު ލިބި، ވިދަނީ!\nހޮލީވުޑްގައި ނަސްލީ ތަފާތު ކުރުން އުޅޭ ވާހަކައަކީ އާ ވާހަކަތަކެއް ނޫން\nހޮލީވުޑްގެ ޕްރޮޑިއުސަރުން އެހެން ނަސްލުތަކުގެ މީހުން ލައިގެން ފިލްމުތައް ތައްޔާރުކުރުމަށް ފަސްޖެހެނީ އެފަދަ ފިލްމްތައް ބޮކްސް އޮފީހުގައި ކާމިޔާބު ނުވާނެތީކަމަށް ބުނެފައިވޭ\nއެކި ނަސްލު ނަސްލުގެ ކުދިން "ރެޕްރެޒެންޓް" ކުރާނެ، ނުވަތަ ރޯލް މޮޑެލުންނަށް ބަލާނެ ތަރިން ތިބުން މުހިއްމު\nކ. މާލެ | 8 ޖުލައި 2019 | ހޯމަ 06:24 | 1,927\n"އަލާދީން" ފިލްމްގެ ތަރިން: މޭނާ މަސްއޫދު އާއި ނައޯމީ ސްކޮޓް - ޑިޒްނީ\nހޮލީވުޑްގައި ނަސްލީ ތަފާތު ކުރުން އުޅޭ ވާހަކައަކީ އާ ވާހަކަތަކެއް ނޫނެވެ. މި ވާހަކަތައް ދެކެވޭތާ އެތަކެއް އަހަރު ވެފައިވާއިރު، މިހާރު ކޮންމެ ވެސް ވަރެއްގެ ބަދަލުތަކެއް ވަނީ ފެންނަން ފަށާފައެވެ.\nމީގެ ތިން އަހަރު ކުރިން، 2016 ވަނަ އަހަރުގެ އެކަޑަމީ އެވޯޑްސް ނުވަތަ އޮސްކާސްއާ ދިމާކޮށް ހޮލީވުޑްގައި ކުރިއަށްދާ ނަސްލީ ތަފާތު ކުރުމާ ދެކޮޅަށް ތަރިންތަކެއް ވަނީ ކެމްޕޭނެއް ފަށާފައެވެ.#އޮސްކާސްސޯވައިޓްގެ ނަމުގައި ކުރިއަށް ދިޔަ މި ކެމްޕޭންގައި އެކި ނަސްލުގެ ތަރިން ބައިވެރިވެފައިވެއެވެ.\nމި ކެމްޕޭންގެ ކާމިޔާބުކަން ޖެހިގެން އައި އަހަރުތަކުގައި ފެނިގެންދިޔައެވެ. އެގޮތުން، އަހަރަކަށް ފަހު އަހަރެއް، އޮސްކާއާއި އެހެނިހެން އެވޯޑްތަކަށް ނޮމިނޭޓްވާ ތަފާތު ނަސްލުގެ ފަންނާނުން އިތުރުވިއެވެ.\n"ބްލެކް ޕެންތަރ" އާއި "ކްރޭޒީ ރިޗް އޭޝިއަންސް"ގެ ބައެއް ތަރިން. ފޮޓޯ: ޓްވިޓަރ\nހޮލީވުޑްގެ ޕްރޮޑިއުސަރުން އެހެން ނަސްލުތަކުގެ މީހުން ލައިގެން ފިލްމުތައް ތައްޔާރު ކުރުމަށް ފަސްޖެހެނީ އެފަދަ ފިލްމްތައް ބޮކްސް އޮފީހުގައި ކާމިޔާބު ނުވާނެ ކަމަށް ބުނެއެވެ. ނަމަވެސް، މިއީ ހަގީގަތެއް ނޫންކަން މިދިޔަ އަހަރު ހާމަވެގެން ދިޔައެވެ.\nއެ ގޮތުން، ކަޅު ނަސްލުގެ ކާސްޓަކާ އެކު 2018 ވަނަ އަހަރު ރިލީޒް ކުރި "ބްލެކް ޕެންތަރ"ގެ ކާމިޔާބީ ފާހަގަ ކޮށްލެވެއެވެ.\n"ބްލެކް ޕެންތަރ"ގެ މައި ރޯލްތަކުން ފެންނަ ތަރިންނަކީ ކަޅު ނަސްލުގެ ފަންނާނުންނަށް ވާއިރު، 1.347 ބިލިއަން ޑޮލަރުގެ މި ފިލްމު ވެގެން ދިޔައީ އެންމެ ބޮޑު ކާމިޔާބީއެއް ހޯދި ސުޕަރހީރޯ ފިލްމަށެވެ. އަދި މިހާތަނަށް ރިލީޒްކޮށްފައިވާ ހުރިހާ ފިލްމަކަށް ބަލާއިރު، އެންމެ ބޮޑު އާމްދަނީއެއް ލިބިފައިވާ ފިލްމްތަކުގެ ތެރެއިން ނުވަ ވަނަ ފިލްމެވެ.\nމިދިޔަ އަހަރު އޮގަސްޓް މަހު ރިލީޒްކުރި އެހެން ފިލްމްތަކަށް ބަލާއިރު، "ކްރޭޒީ ރިޒް އޭޝިއަންސް"ވެސް ފާހަގަ ކުރެވެއެވެ. މި ފިލްމަކީ އޭޝިއާ ނަސްލަށް ނިސްބަތްވާ އެކްޓަރުން ލީޑު ކާސްޓަށް ލައިގެން ތައްޔާރު ކޮށްފައިވާ ފިލްމެކެވެ. 30 މިލިއަން ޑޮލަރު ހަރަދުކޮށްގެން ތައްޔާރު ކުރި މި ފިލްމަށް 238.5 މިލިއަން ޑޮލަރުގެ އާމްދަނީއެއް ވަނީ ލިބިފައެވެ. އަދި މި ފިލްމް ވެގެން ދިޔައީ ވޭތުވެ ދިޔަ 10 އަހަރު ތެރޭ ރިލީޒް ކުރެވުނު ހުރިހާ ރޮމް-ކޮމްތަކުގެ ތެރެއިން އެންމެ ބޮޑު ކާމިޔާބީއެއް ލިބުނު ފިލްމަށެވެ. އަދި މިހާތަނަށް ނެރެފައިވާ ހުރިހާ ރޮމް-ކޮމްއަށް އަޅާބަލާއިރު، އެންމެ ބޮޑު އާމްދަނީއެއް ލިބިފައިވާ ފިލްމްތަކުގެ ތެރެއިން "ކްރޭޒީ ރިޗް އޭޝިއަންސް" ވަނީ ހަ ވަނައިގައެވެ.\nއެހެންކަމުން، ތަފާތު ނަސްލުގެ ތަރިން ލައިގެން ތައްޔާރު ކުރާ ފިލްމްތައް ވެސް ކާމިޔާބުވާނެކަން ހޮލީވުޑްގެ ޕްރޮޑިއުސަރުންނަށް އެނގިގެން ދިޔައެވެ.\nމީގެ ކުރިން ފިލްމެއްގެ ކާސްޓެއް ނަގާއިރު، ވާހަކައިގައި ކޮންމެ ގޮތަކަށް ސިފަކޮށްފައިވީ ނަމަވެސް މައި ރޯލްތަކުން ފެނިގެންދަނީ ދޮން ނަސްލުގެ މީހުންކަން ފާހަގަކުރެވެއެވެ. މިސާލަކަށް ބަލާނަމަ، 2010 ވަނަ އަހަރު ރިލީޒް ކުރި "ޕްރިންސް އޮފް ޕަރޝިއާ" ގައި މައި ރޯލުން މެދު އިރުމަތީ ހިސާބުގެ މީހެއް ފެންނަން ޖެހުނު ނަމަވެސް، މައި ރޯލަށް ނަގާފައިވަނީ އެމެރިކާގެ ދޮން ނަސްލުގެ ތަރިއެއްކަމަށްވާ ޖޭކް ޖިލަންހޯލްއެވެ.\nހަމަ އެ އަހަރު ރިލީޒް ކުރި "އެވެޓަރ: ދަ ލާސްޓް އެއާބެންޑަރ"އަކީ ވެސް މިފަދަ މިސާލެކެވެ. އެނިމޭއަކަށް ތައްޔާރު ކުރި މި ފިލްމްގެ ކާސްޓިންގ މައްސަލައިގެ ސަބަބުން ހަތަރު ފިލްމް ނެރެން ނިންމާފައިވީ ނަމަވެސް، އިތުރު ފިލްމެއް ރިލީޒްކޮށްފައެއް ނުވެއެވެ.\nދެ ހާސް ތޭރައިގައި ރިލީޒް ކުރި "ދަ ލޯން ރޭންޖަރ"ގައި ނޭޓިވް އެމެރިކަންއެއްގެ ރޯލަށް ޖޯނީ ޑެޕް ކާސްޓް ކުރުމަކީ އެ ފިލްމް ނާކާމިޔާބު ވުމަށް ދިމާވި އެއް ސަބަބުކަމަށް ގިނަ ފަރާތްތައް ދެކެއެވެ.\nއަދި 2015 ވަނަ އަހަރުވެސް ހަމަ މިފަދަ ކަންތައް ފެނިގެން ދިޔައެވެ. އެގޮތުން، އެ އަހަރު ރިލީޒް ކުރި "އަލޯހާ"ގައި ހަވާއީ އާއި ޗައިނާއަށް ނިސްބަތްވާ މީހެއްގެ ރޯލަށް އެމާ ސްޓޯން ހަމަޖެހުމުން ގިނަ ފަރާތްތަކެއް ފާޑު ކިޔުން އަމާޒުވިއެވެ.\nނަމަވެސް، މިހާރު މި ފެންނަނީ ތަފާތު މަންޒަރެކެވެ.\nމި އަހަރު ރިލީޒް ކުރި "އަލާދީން" ފިލްމަކީ އެ ތަފާތުތައް ދައްކާލި އެއް ފިލްމެވެ. މި ފިލްމްގެ ކާސްޓިންއަށް ގިނަ ބައެއްގެ ތައުރީފް ލިބުނެވެ. އަދި ކްރިޓިކްސް ކިތަންމެ ފާޑު ކީނަމަވެސް، ބޮކްސް އޮފީހުގައި "އަލާދީން" ވަރަށް ކާމިޔާބެވެ.\nމި ފިލްމުގައި 'އަލާދީން'ގެ ރޯލުން ފެންނަނީ މިސްރަށް ނިސްބަތްވާ މޭނާ މަސްއޫދުއެވެ. އަންހެން ލީޑް'ޖޭޒްމިން'ގެ ރޯލުން ގުޖްރާތަށް ނިސްބަތްވާ އިނގިރޭސިވިލާތަށް އުފަން ނައޯމީ ސްކޮޓް ފެންނަ އިރު، އޭނާގެ ބައްޕަ "ސުލްތާން"ގެ ރޯލް ކުޅެފައިވަނީ އިރާނަށް ނިސްބަތްވާ ނަވީދު ނެގަންބަންއެވެ. 'ޖަފާރ'ގެ ރޯލުން ފެންނަނީ ޓިއުނީޝިއާ-ނެދަރލެންޑްސްއަށް ނިސްބަތްވާ މަރްވާން ކެންޒާރީއެވެ. މީގެ އިތުރުން، "ޖީނީ"ގެ ރޯލުން ފެންނަނީ އެމެރިކާގެ ކަޅު ނަސްލުގެ ތަރިއެއްކަމަށްވާ ވިލް ސްމިތުއެވެ.\nދެން މި އަހަރު ރިލީޒް ކުރަން ހަމަޖެހިފައިވާ ފިލްމްތައް ތެރޭގައި، އެނިމޭޓެޑް ފިލްމެއްކަމަށްވާ"ދަ ލަޔަން ކިންގް" ފާހަގަކުރެވެއެވެ. މީގެއިން ތަރިންގެ އަޑުތައް އެކަނި އިވުނު ނަމަވެސް، އެފްރިކާގެ މަންޒަރުތައް ފެންނަ މި ފިލްމްގެ ކާސްޓްގައި ގިނައީ ކަޅު ނަސްލުގެ ފަންނާނުންނެވެ. އޭގެ ތެރޭގައި، ބިޔޯންސޭ، ޑޮނަލްޑް ގްލޯވަރ، ޖޭމްސް އަރލް ޖޯންސް، ކީގަން މައިކަލް ކެލީ، އެރިކް އަންޑްރޭ، އަލްފްރޭ ވުޑްވަރޑް އަދި ފްލޮރެންސް ކަސުމްބާ ހިނެއެވެ.\nދެކުނު އޭޝިއާގެ ރެޕްރެޒެންޓޭޝަން\nމިންޑީ ކޭލިންގއާ އެކު ތައްޔާރު ކުރާ ފިލްމާ ގުޅިގެން ޕްރިޔަންކާ ޗޯޕްރާގެ އިންސްޓަގްރާމް ޕޯސްޓް.\nހަގީގަތަށް ބުނާނަމަ، މީގެ ކުރިން އޭޝިއާއަށް ނިސްބަތްވާ ތަރިންގެ ގޮތުގައި ގިނައިން ފެންނަނީ މެދު އިރުމަތީ އޭޝިއާއަށް ނިސްބަތްވާ ފަރާތްތަކެވެ. ދެކުނު އޭޝިއާގެ ރިޕްރެޒެންޓޭޝަން ވަރަށް މަދެވެ.\nނަމަވެސް، މި އަހަރު މިކަމަށް ވެސް ކުރިއެރުމެއް ވަނީ ލިބިފައެވެ. "ކްރޭޒީ ރިޗް އޭޝިއަންސް"އާ އެއްފަދައިން، ދެކުނު އޭޝިއާގެ ބޮޑު ކާސްޓެއްގެ ފިލްމެއް ތައްޔާރު ކުރުމުގެ މަސައްކަތް މިހާރު ދަނީ ކުރިއަށެވެ.\nއެމެރިކާގެ އެންމެ ކާމިޔާބު އެއް ޕްރޮޑަކްޝަން ކުންފުނިކަމަށްވާ "ޔުނިވަރސަލް ޕިކްޗަރސް" އިން ގަނެފައިވާ މި ސްކްރީން-ޕްލޭ އަކީ އިންޑިއާގެ ކައިވެންޏެއް ފެނިގެންދާނެ ކޮމެޑީއެކެވެ. މިއީ ބޮލީވުޑްގެ ތަރި ޕްރިޔަންކާ ޗޯޕްރާ އާއި އިންޑިއާއަށް ނިސްބަތްވާ އެމެރިކާ ކޮމީޑިއަން އަދި ޓީވީ ތަރިއެއްކަމަށްވާ މިންޑީ ކޭލިންގެ ޕްރޮޖެކްޓެކެވެ.\nމި ޕްރޮޖެކްޓް އިއުލާން ކުރަމުން ޕްރިޔަންކާ ބުނެފައިވަނީ "ދެ އަންހެނުން، އެ މީހުންގެ ވާހަކަ އެ މީހުން ބޭނުންވާ ގޮތަށް ގެނެސްދޭން ހުއްދަ ލިބިއްޖެ"ކަމަށެވެ.\nލިޓްލް މަރމެޑް - އެކި ނަސްލުގެ ފަންނާނުންގެ އެންމެ ބޮޑު ކާމިޔާބީ\n"ލިޓްލް މަރމެޑް" ގެ ރޯލުން ފެނިގެންދާނީ ހޭލީ ބެއިލީ. ފޮޓޯ: ގޫގްލް\nމިހާރު ޑިޒްނީން ތައްޔާރު ވަނީ "ދަ ލިޓްލް މަރމެޑް"ގެ ލައިވް އެކްޝަން ފިލްމެއް ތައްޔާރު ކުރުމަށެވެ. އެހެންކަމުން، މި ފިލްމަގައި "އަލާދީން" ފަދައިން އަސްލު ތަރިން ފެނިގެން ދާނެއެވެ.\nއެގޮތުން، މި ހަފްތާގައި ރިޕޯޓް ކުރެވުނު ގޮތުގައި އެ ފިލްމްގައި 'އޭރިއަލް' ގެ ރޯލުން ފެނިގެންދާނީ ކަޅު ނަސްލުގެ ކުއްޖެކެވެ. 19 އަހަރުގެ ކްލޯއީ ބޭލީއަށް މި ރޯލް ލިބިފައިވާކަން މިހާރު ހާމަކޮށްފައިވާ އިރު، މީގެ ސަބަބުން ފިލްމްގެ އެހެން ރޯލުތަކަށް ވެސް ތަފާތު އަންނާނެއެވެ. މިސާލަކަށް ބުނާނަމަ، 'އޭރިއަލް'ގެ މައިންބަފައިންގެ ރޯލުންވެސް ދެން ފެނިގެންދާނީ ކަޅު ނަސްލުގެ ތަރިންކަމަށް ބެލެވެއެވެ.\nމިފަދަ ކަންކަމަކީ ކުރިއެރުންކަމަށް ނުދެކޭ ފަރާތްތައް ވެސް އުޅެއެވެ. އެގޮތުން، ޓްވިޓަރގައި ހިޔާލު ފާޅުކުރާ ބައެއް ފަރާތަތްކުން ދެކޭ ގޮތުގައި އެފަދަ ކަންކަން "އަސްލު އޮތް ގޮތަށް ބާއްވަން ޖެހެ"އެވެ. މިއަށް ރައްދު ދޭ ފަރާތްތައް ބުނޭ ގޮތުގައި، ޑިޒްނީގެ ކާޓޫންތަކަކީ ހުރިހާ ނަސްލެއްގެ ކުދިންވެސް ލޯބި ކުރާ އެއްޗެއްކަމަށާއި، އެކި ނަސްލު ނަސްލުގެ ކުދިން "ރެޕްރެޒެންޓް" ކުރާނެ ނުވަތަ "ރޯލް މޮޑެލުންނަށް ބާލާނެ، އެ ކުދިންނާ ވައްތަރު ތަރިން" ތިބުން މުހިއްމެވެ.


Hiyaalu faalhukurumuge haggu mihaaru beynun kuranee gaumuge kankan binaa kuran: Raees | Mihaaru\nއިންސާނީ ހައްގުތައް ހިމާޔަތްކުރުމުގެ ދުވަހުގެ މުނާސަބަތާ ގުޅިގެން ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހު ވާހަކަދައްކަވަނީ-- ފޮޓޯ: ނިޝާން އަލީީ/ މިހާރު\nހިޔާލު ފާޅުކުރުމުގެ ހައްގު މިހާރު ބޭނުންކުރަނީ ގައުމުގެ ކަންކަން ބިނާކުރަން: ރައީސް\n10 ޑިސެމްބަރ 2019 - 12:504comments\nހިޔާލު ފާޅުކުރުމުގެ ހައްގު މީގެ ކުރިން ނިގުޅައިގަތް ކަމަށް ވިއަސް މިހާރު އެ ފުރުސަތު ބޭނުންކުރަނީ ގައުމުގެ ކަންކަން ބިނާކުރަން ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nއިންސާނީ ހައްގުތައް ހިމާޔަތްކުރުމުގެ ދުވަހުގެ މުނާސަބަތާ ގުޅިގެން ބޭއްވި ރަސްމިއްޔާތުގައި ރައީސް ވިދާޅުވީ އާއްމު އިޖުތިމާއީ ހަމަތަކުން ބަލާއިރު ކޮންމެ މީހަކަށް ވެސް ބޭނުންވާނެ އެންމެ އަސާސީ ހައްގަކީ ހިޔާލުފާޅުކުރުމުގެ މިނިވަންކަން ކަމަށެވެ. އެއީ ސަރުކާރު ޒިންމާދާރުކުރުވން ރައްޔިތުންނަށް ކޮންމެހެން ބޭނުންވާ ހައްގެއް ކަމަށް ވިދާޅުވި އެވެ.\nއެކަމަކު ކުރީގެ ރައީސް އަބްދުﷲ ޔާމީންގެ ސަރުކާރުގައި އަބުރުގެ ގާނޫނެއް ފާސްކޮށް ހިޔާލު ފާޅުކުރުމުގެ މިނިވަންކަމުގެ ހައްގާއި ނޫސްވެރިކަމުގެ މިނިވަންކަމުގައި އޮތީ ކަސްތޮޅު އަޅުވާފައިކަން ފާހަގަކުރެއްވި އެވެ.\nނޮވެމްބަރު 17، 2018 ގައި މަގާމާ ހަވާލުވެވަޑައިގަތުމަށް ފަހު ރައީސް އިބްރާހިމް މުހައްމަދު ސޯލިހު އެންމެ ފުރަަތަމަ ތަސްދީގުކުރެއްވީ ވެސް އަބުރުގެ ގާނޫނު އުވާލުވުމުގެ އިސްލާހުގެ ބިލެވެ. އެ ގާނޫނުގެ ދަށުން، އޭރުގެ ސަރުކާރަށް އެންމެ ބޮޑަށް ފާޑުކީ ޓީވީ ސްޓޭޝަންތައް ބޮޑެތި އަދަދުތަކުން ޖޫރިމަނާ ވެސް ކުރި އެވެ.\nއިންސާނީ ހައްގުތައް ހިމާޔަތްކުރުމުގެ ދުވަހުގެ މުނާސަބަތާ ގުޅިގެން ބޭއްވި ރަސްމިއްޔާތުގައި ކޮމިއުނިކޭޝަން މިނިސްޓަރު މަލީހު (ވ) އަދި ރައީސް އޮފީހުގެ މިނިސްޓަރު ނަސީމް ބައިވެރިވެވަަޑައިގަންނަވަނީ.-- ފޮޓޯ: ނިޝާން އަލީ/ މިހާރު\n"އަޅުގަނޑު ދެކޭ ގޮތުގައި ހިޔާލު ފާޅުކުރުމުގެ މިނިވަންކަން ލިބިދިނުމަކީ، ރައްޔިތުންގެ މަސްލަހަތު އިސްކޮށް ރައްޔިތުންނަށް ހެޔޮ އެދިގެން ވެރިކަން ކުރާ އެއްވެސް ސަރުކާރެއް ޖެހިލުންވާން ޖެހޭ ކަމެއް ނޫން. ހަމަ ގައިމުވެސް އަޅުގަނޑަކަށް އެއީ ބިރެއް ނޫން،" ރައީސް ވިދާޅުވި އެވެ. ސަރުކާރުން މިހާރު ވަނީ ހިޔާލުފާޅުކުރުމާއި ނޫސްވެރިކަމުގެ މިނިވަންކަން ފަހިކޮށްދީފައިކަން ފާހަގަކުރައްވައި ރައީސް ވިދާޅުވީ ސަރުކާރުން ކުރާ ކޮންމެ ކަމަކަށް އަދި ބުނާ ކޮންމެ ބަހަކަށް މީޑިއާތަކާއި ސޯޝަލް މީޑިއާގައި ފާޑުކިޔައި ހިޔާލު ފާޅުކުރަމުން އަންނަ ކަމަށެވެ. އެއީ އެމަނިކުފާނަށާއި ސަރުކާރަށް ވެސް ލިބޭ ހިތްވަރެއް ކަމަށާއި އަދި ދައުލަތުގެ ޒިންމާތަކާ ހަވާލުވެގެން ތިބޭ މީހުން ޒިންމާދާރުވަން އެޅޭ ވަރަށް ބޮޑު ބާރެއް ކަމަށް ވެސް ރައީސް ވިދާޅުވި އެވެ.\n"ހިޔާލު ފާޅުކުރުމާއި ނޫސްވެރިކަމުގެ މިނިވަންކަން ހިފަހައްޓާފައި އޮތްއިރު އަބަދު އަޑުއިވެނީ ސަރުކާރުން ނުހައްގުން އަނިޔާކުރާ ވާހަކަ. މީހުންގެ ހައްގުތައް ނިގުޅައިގަންނަ ވާހަކަ. ނަމަވެސް މިހާރު ހިޔާލު ފާޅުކުރަމުން ދަނީ ގައުމުގެ ކަންކަން ބިނާކުރުމަށް. މިހާރު ދައްކަނީ، ކުރިން ގޯސްކޮށް ހިނގަމުން އައި ކަންކަން އިސްލާހުކުރުމުގެ ވާހަކަ،" ރައީސް ވިދާޅުވި އެވެ.\nއިންސާނީ ހައްގުތައް ހިމާޔަތްކުރުމުގެ ދުވަހުގެ މުނާސަބަތާ ގުޅިގެން ބޭއްވި ރަސްމިއްޔާތުގައި ބައިވެރިވި ބައެއް މީހުން.- ފޮޓޯ: ނިޝާން އަލީ/ މިހާރު\nއިންސާނީ ހައްގުތަކަކީ ގާނޫނެއްގައި ލިޔެގެން ނުވަތަ ހަމައެކަނި ސިޔާސަތުތަކެއް ކަނޑައަޅައިގެން ރައްކާތެރިކޮށް ދެމެހެއްޓޭނެ ހައްގުތަކެއް ނޫން ކަމަށް ރައީސް ވިދާޅުވި އެވެ. އަދި އެމަނިކުފާނު ވިދާޅުވި ގޮތުގައި އެ ހައްގުތައް ރައްކާތެރިކޮށް ހިމާޔަތްކުރުމަކީ ދެމެހެއްޓެނިިވި ގޮތެއްގައި ކުރަން ޖެހޭ މަސައްކަތެކެވެ.\nރައީސް ވިދާޅުވީ އިންސާނީ ހައްގުތައް ރައްކާތެރިކުރުމުގެ ދާއިރާއިން، ދުނިޔޭގެ ފެންވަރުގައި މިހާރު އެންމެ ބޮޑު އިސްކަމެއްދެނީ، ތިމާވެށި ރައްކާތެރިކުރުމަށް ކަމަށެވެ. ދިރިއުޅޭ މާހައުލު ފުރިހަމައަށް ރައްކާތެރިކޮށްގެން ނޫނީ ދިރިހުރުމުގެ ހައްގެއް ނުލިބޭނެ ކަމަށް ވިދާޅުވި އެވެ.\nއިތުރު ލިޔުންތައް ހިއުމަން ރައިޓްސް ދުވަސް ހިއުމަން ރައިޓްސް ހިއުމަން ރައިޓްސް ކޮމިޝަން ރައީސް އިބްރާހިމް މުހައްމަދު ސޯލިހް


Sheela burugaa alhaifi, dhaairaa dhookohlaneetha?\nޝީލާ ބުރުގާ އަޅައިފި، ދާއިރާ ދޫކޮށްލަނީތަ؟\nފިލްމީ ތަރި ޝީލާ ނަޖީބް: މިއީ ބުރުގާ އެޅިފަހުން ޝީލާ ނެގި ފުރަތަމަ ފޮޓޯ -- އަހުމަދު ހަމީދު އާދަމް | އަވަސް\nކާމިޔާބު އަދި ކުޅަދާނަ ފިލްމީ ތަރި ޝީލާ ނަޖީބު، ބުރުގާ އަޅައިފި އެވެ.\nޝީލާ ބުރުގާ އަޅާފައިވަނީ މި މަހުގެ ތެރޭގަ އެވެ. ޝީލާ ވަނީ މިމަހުގެ ކުރީކޮޅު އުމުރާ އަކަށް ގޮސްފަ އެވެ. އަދި އެ އުމުރާ ދަތުރުގެ ތެރޭގައި ޝީލާ ވަނީ ބުރުގާ އަޅަން ނިންމާފަ އެވެ. އުމުރާގެ އަޅުކަމަށްފަހު ޝީލާ ރާއްޖެ އައީ ބުރުގާ އަޅައިގެންނެވެ.\nއަވަސްއިން ސުވާލު ކުރުމުން ޝީލާ ބުނީ ބުރުގާ އެޅުމަކީ އޭނާ އަމިއްލައަށް ވިސްނުމަށްފަހު ނިންމި ނިންމުމެއް ކަމަށެވެ. އަދި އެއީ މިހާތަނަށް ހަޔާތުގައި ނިންމުނު އެންމެ ހިތްހަމަޖެހުން ބޮޑު ނިންމުން ކަމަށްވެސް ޝީލާ ބުންޏެވެ.\n"ބުރުގާ އެޅުން އެއީ އުމުރާގައި ހުރެ އަމިއްލައަށް ނިންމި ނިންމުމެއް، އެދެން ވަރަށް ޕާސަނަލް ކަމެއްނު. އެހެންވީމަ އެކަމާ ގުޅޭގޮތުން ދެން އިތުރު ކޮމެންޓެއް ނެތް!" ޝީލާ ބުންޏެވެ.\nޝީލާ ބުރުގާ އެޅުމާއިއެކު ފިލްމީ ދާއިރާއިން ކުރިއަށް އޮތްތާ ފެންނާނެތޯ މިއީ ގިނަ ބެލުންތެރިންގެ ހިތުގައި އުފެދޭނެ އެންމެ ބޮޑު ސުވާލެވެ. އެ ސުވާލަށް ވެސް މިވަގުތު ސީދާ ޖަވާބެއްދޭން ޝީލާ ބޭނުމެއް ނުވެއެވެ.\nކުރިއަށް އޮތްތާ ފިލްމު ކުޅޭނެ ކަމެއްވެސް އަދި ނުކުޅޭނެ ކަމެއްވެސް ޔަގީން ކަމާއެކު ޝީލާ ނުބުނެއެވެ.\n"ހަޔާތަށް މި އައީ ބަދަލެއް. އުފާވެެރި ބަދަލެއް، ހިތްހަމަޖެހުން އަބަދުވެސް ލިބޭނެ ބަދަލެއް." ޝީލާގެ ޖަވާބު ކުރުވެފައި ސާދާއެވެ.\nއެހެން ވީމަ ބެލުންތެރިންގެ މެދުގައި ބޮޑު ލޯތްބެއް އޮތް ޝީލާ ދެން ސްކްރީނުން ފެނިދާނެތޯ ކުރެވޭ ސުވާލު ޖެހެނީ ފަހަށް ބާވާށެވެ. ޝީލާ މިވަގުތު ވެސް ގެންދަނީ ނަހުލާގެ ވެބްސީރީޒް "ހުވާ" ގައި މަސައްކަތް ކުރަމުންނެވެ. އެހެންވެ ދެން ޝީލާ ފެންނާނެ ގޮތަކާމެދު އޮތީ ކުޑަކުޑަ އިންތިޒާމެއް ކޮށްލުމެވެ.\nކުޅަދާނަ ފިލްމީ ތަރި ޝީލާ ނަޖީބް: މިއީ ބުރުގާ އެޅިފަހުން ޝީލާ ނެގި ފުރަތަމަ ފޮޓޯ -- އަހުމަދު ހަމީދު އާދަމް | އަވަސް\n"ނުދާށޭ މަގެ ލޯބިވާ" މި ލަވައިން ފިލްމީ ދާއިރާއަށް ނިކުތް ޝީލާ އެންމެ ފުރަތަމަ ކުޅެފައިވަނީ "ހިތް ހަލާކު" އެވެ. މިހާތަނަށް 28 ފިލްމު ކުޅެފައިވާ ޝީލާ ވަނީ 100 އަށްވުރެ ގިނަ ލަވަ ވެސް ކުޅެފަ އެވެ.


Kaivenyah ahareh nuvanees Miley aai Liam vaki vanee\nމައިލީ އާއި ލިއަމް--\n31 އޯގަސްޓު 20190ކޮމެންޓް\nކައިވެންޏަށް އަހަރެއް ނުވަނީސް މައިލީ އާއި ލިއަމް ވަކިވަނީ\nއެމެރިކާގެ މަޝްހޫރު ޕޮޕް ސްޓާ މައިލީ ސައިރަސް އާއި އޭނާގެ ލޯބިވެރިޔާ އަދި މަޝްހޫރު އެކްޓަރު ލިއަމް ހޭމްސްވޯތް، ކައިވެނި ކުރިތާ އަހަރެއް ނުވަނީސް ވަކިވާން ނިންމައިފި އެވެ.\nއެ ދެ ތަރިން ލޯބީގެ ގޮތުން ގުޅުނީ މީގެ 10 ވަރަކަށް އަހަރު ކުރިން، މަޝްހޫރު ފިލްމު "ދަ ލާސްޓް ސޯންގް"ގެ ޝޫޓިންގެ ތެރެއިން ދިމާވުމަށް ފަހު އެވެ. މިދިޔަ އަހަރުގެ ޑިސެމްބަރުގައި ދެމީހުން ކައިވެނި ކުރިިކަމުގެ އަޑުތައް ގަދަވެފައިވަނިކޮށް އެކަން ކަށަވަރުކޮށްދިނީ މައިލީ އާއި ލިއަމް އިންސްޓަގްރާމު މެދުވެރިކޮށް ކައިވެނީގެ ފޮޓޯތައް ހިއްސާކުރުމަށް ފަހެވެ.\nދެމީހުން ވަކިވާން ނިންމާފައިވާކަން އެމީހުންގެ ގާތް ފަރާތްތަކުން މީޑިއާތަކަށް ކަށަވަރުކޮށްދެއެވެ. އެގޮތުން ވަކިވާން ނިންމި ސަބަބެއްގެ ގޮތުގައި މައިލީ ބޭވަފާތެރިވި ކަމަށް ބުނާ މައްސަލަތަކެއް ވެސް ހިމެނޭއިރު އެކަން މައިލީ ދޮގުކުރެއެވެ.\nދެމީހުން ވަކިވުމަކީ މިވަގުތު އެންމެ ރަނގަޅު ގޮތް ކަމަށް ފެންނާތީ ދެމީހުން ވަކިވާން ނިންމިއިރު ދެމީހުން ވެސް މިވަގުތު ބޭނުން ވަނީ ކެރިއާއަށް ފޯކަސް ކުރަން ކަމަށް އެމީހުން ބުނެއެވެ.\nވަކިވާން ނިންމި ނަމަވެސް އެކަކު އަނެކަކާއެކު ނަގާފައިވާ ފޮޓޯތައް ދެމީހުން ކުރެއެކެއް ވެސް ޑިލީޓެއް ނުކުރެއެވެ.\nމައިލީ އާއި ލިއަމް ކައިވެނި ކުރި އިރު އެ ދެ ތަރިން އެންގޭޖްވީ 2012 ގައެވެ. ނަމަވެސް ޖެހިގެން އައި އަހަރު އެންގޭޖްމަންޓް އުވާލާ، ދެ ތަރިންގެ ދެމެދުގައި މައްސަލަތަކެއް ޖެހިގެން ދުރުވީ އެވެ. އަނެއްކާ ވެސް އެ ދެ ތަރިން އެކުގައި ފެނިގެން ދިޔައީ 2015 ވަނަ އަހަރެވެ. ހަމަ އެ އަހަރު ވަނީ އަލުން އެންގޭޖްވެ އެގުޅުން އަލުން ކުރިއަށް ގެންދަން ނިންމާފައެވެ.\nމައިލީ ސައިރަސް މުނިފޫހިފިލުވުން


މި މިނިސްޓްރީގެ ނަންބަރު IUL)459-HR/1/2019/100) އިޢުލާން ބާޠިލްކޮށް އެމަޤާމަށް ކުރިމަތިލުމުގެ ފުރުޞަތު އަލުން ހުޅުވައިލަމެވެ.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ފައިސާއާއި ގުޅުންހުރި އެންމެހާ ކަންކަމުގައި މިނިސްޓްރީއޮފް ފިނޭންސް އެންޑް ޓްރެޜަރީ އާއެކު ކުރަންޖެހޭ އެންމެހާ މުޢާމަލާތުތައް ކުރުމުގެ މަސައްކަތް ރާވާ އިސްކޮށް، ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ތަންތަނުގެ މަސައްކަތްތަކަށް ބޭނުންވާ ބަޖެޓު ޕްލޭން އެކުލަވާލުމުގެ މަސައްކަތްތައް އިސްކޮށް ހިންގާ ބެލެހެއްޓުން.\nމިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ ބަޖެޓުންކުރެވޭ ޚަރަދުތައް މަހުން މަހަށް މޮނިޓަރކޮށް ސްޓެޓިސްޓިކްސް ހެދުމާއި، ބަޖެޓުގެ ޙާލަތު މާލީ ޒިންމާދާރުވެރިޔާއަށް ގަވާއިދުން ރިޕޯޓްކުރުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ބަޖެޓު ތައްޔާކުރުކުރުމުގައި ކުރަންޖެހޭ އެންމެހާ މަސައްކަތައް އިސްކޮށް ހިންގާ ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުން ހިނގަމުންދާ ހުރިހާތަންތަނުން ޚަރަދު ކުރަންޖެހޭ ފައިސާ މާލިއްޔަތު ގަވާއިދާ އެއްގޮތަށް ޚަރަދުކުރުމުގެ މަސައްކަތްތައް އިސްކޮށް، ރާވާ، މޮނިޓަރ ކުރުމާއި، އިންޓަރނަލް އޮޑިޓިންގެ މަސައްކަތްތައް ރާވާ ހިންގުމާއި، ފަންނީ އެހީތެރިކަން ފޯރުކޮށްދިނުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުން ކުރެވޭ ޚަރަދުތަކާ ބެހޭ ރިޕޯރޓުތައް ގަވާޢިދާ އެއްގޮތަށް ތައްޔާރުކޮށް ބެލެހެއްޓުމުގެ އެންމެހާ ކަންތައްތައް އިސްކޮށް ރާވާ ހިންގާ ބެލެހެއްޓުން.\nމިނިސްޓްރީއާއި މި މިނިސްޓްރީގެ ދަށުންހިނގަމުންދާ ތަންތަނަށް އެކި ފަރާތްތަކުން (ރާއްޖެއާއި ރާއްޖެއިންބޭރުން) ލިބޭ އެހީގެ ފައިސާ، މާލިއްޔަތު ގަވާޢިދާ އެއްގޮތަށް ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ޕޭމަންޓް ވައުޗަރުތައް ތައްޔާރުކުރުވުމާއި ބިލްތަކަށް ފައިސާ ދެއްކުމުގެ އެންމެހާ މަސައްކަތްތައް އިސްކޮށް ރާވާ ހިންގާ ބެލެހެއްޓުން.\nމުވައްޒަފުންގެ މުސާރައާއި އެހެނިހެން ޢިނާޔަތްތައް ދިނުމުގެ އެންމެހާ އިންތިޒާމުތައް ހަމަޖައްސައި، އެކަންކަން ހިންގާ ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ތަންތަނުގެ ބަޖެޓަށް ގެންނަންޖެހޭ ބަދަލުތައް ގެނައުމަށް ބަޖެޓް ކޮންޓްރޯލް ހެދުމުގެ މަސައްކަތްތައް ހިންގާ ބެލެހެއްޓުން.\nކޮންމެ މަހެއްގެ ޚަރަދުކުރެވުނު ގޮތުގެ ރިޕޯރޓާއި ބަޖެޓުގެ ބާކީ ގަވާއިދުން އެގްޒެކެޓިވް އަދި ސީނިއަރ މެނޭޖްމަންޓަށް ހުށަހެޅުން.\nމިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ މާލީ ހިސާބުތައް ކަނޑައެޅިފައިވާ މުއްދަތުތަކަށް ތައްޔާރުކޮށް ހުށަހަޅަންޖެހޭ ފަރާތްތަކަށް ހުށަހެޅުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އޮޑިޓް މަސައްކަތްތަކުގައި އޮޑިޓަރ ޖެނެރަލްގެ އޮފީހަށް ބޭނުންވާ އެހީތެރިކަން ފޯރުކޮށްދިނުމާއި، ޖަވާބުދޭންޖެހޭ މުއްދަތުތަކަށް ޖަވާބުދިނުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އޮޑިޓް ރިޕޯޓްތަކާއި ގުޅިގެން އަޅަންޖެހޭ އިޞްލާޙީ ފިޔަވަޅުތައް އެޅުން.\nލިކުވިޑޭޝަނަށް ބޭނުންވާ މަޢުލޫމާތު ކަމާބެހޭ ތަންތަނަށް ފޯރުކޮދިނުމުގެ އެންމެހައި ކަންތައްތައް ހިނގާ ނުހިނގާ ގޮތް ބަލާ މޮނިޓަރކުރުން .\nޑިވިޜަންގެ މުވައްޒަފުންގެ މަސައްކަތްތައް މޮނީޓަރކޮށް އެޕްރައިޒަލް ފޯވަހިތެރޭގައި އެ މުވައްޒަފުންގެ އެޕްރައިޒަލް ފުރައި ނިންމުމާއި، ސިވިލް ސަރވިސްގެ ގަވާޢިދުގެ ދަށުން މަސައްކަތްތައް ރިވިއުކުރުން.\nފައިނޭންސް، އެކައުންޓިންގ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު ފައިނޭންސް، އެކައުންޓިންގ މަގާމުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nފައިނޭންސް،އެކައުންޓިންގ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައި ވުމާއެކު ފައިނޭންސް، އެކައުންޓިންގ މަގާމުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19ޖޫން 2019 ވާ ބުދަ ދުވަހުގެ 13:30ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، 2019 ޖޫން މަހު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ގައެވެ.


Dustbin akun negi kujjaa eynaa salaamai kuri meehaa hoadhaifi | Mihaaru\nބުއެލްނާ މީގެ 25 އަހަރު ކުރިން ކުޑަ ކުއްޖާ އުރާލައިގެން\nޑަސްބިނަކުން ނެގި ކުއްޖާ 24 އަހަރު ފަހުން، އޭނާ ސަލާމަތްކުރި މީހާ ހޯދައިފި\n02 ޖޫން 2017 - 07:27 8 comments\nއެމެރިކާގެ ކެލިފޯނިއާގެ ފުލުހެއް ކަމަށްވާ މައިކަލް ބުއެލްނާ އެ ރޭ ނިކުމެ އުޅުނީ ވަޅި ހެރުމުގެ ހާދިސާއެއްގެ ތަހުގީގަށެވެ. އެއީ ކުނި ޑަސްބިންތައް ހުންނަ ހިސާބެކެވެ. މަގުމަތީ އުޅެނިކޮށް، ޑަސްބިންތަކާ ދިމާލުން ކުއްޖަކު ރޯ އަޑު އިވޭ ކަމަށް އާންމުންގެ ބަޔަކު ރިޕޯޓްކުރި އެވެ. އަޑު އިވުނު ދިމާލަށް ގޮސް ތަންތަން ބަލަނިކޮށް ފެނުނީ ތުއްތު ކުއްޖެކެވެ.\nކުއްޖާގެ ފޫޅުދަނޑިވެސް އޮތީ ކަނޑާނުލަ އެވެ. މުޅި ގައިގައި އޮތީ ދަވަތަކެއް ކަހަލަ ފަށަލައެއް ލެވިފަ އެވެ. ކުނިތަކާއި ވެލި ވެސް ކުއްޖާގެ ހަންގަނޑުގައި ތަތްލާފައި ހުއްޓެވެ. އޭނާ މަޑުމަޑުން އެ ކުއްޖާ ނަގައި ގަޔާލައި ބޮނޑިކޮށްލި އެވެ.\nމި ކުއްޖާއަށް ވަރަށް އަވަހަށް ފަރުވާ ބޭނުންވާކަން އެނގި އަދި އެ ކުއްޖާ އޮތީ ވަރަށް ބަނޑުހައި ވެފައި ކަމަށް ވާތީ ބުއެލްނާ އަވަހަށް ދިޔައީ ހޮސްޕިޓަލަށެވެ. ފަރުވާ ދީގެން ކުއްޖާ ސަލާމަތްކުރެވުނެވެ. އަދި ކުއްޖާއަށް އެޑަމްގެ ނަމުން ނަން ދިނެވެ.\nމަގުމަތިން ހޮވި ރޮބިން އުމުރުން 24 އަހަރުގައި\nކުއްޖާގެ ސިއްހަތު ރަނގަޅުވުމުން އެ ކުއްޖާއާ ހަވާލުވާނެ މީހަކު ހޯދަން ފެށި އެވެ. މި ކުއްޖާ އެޑޮޕްޓްކުރަން ބުއެލްނާ ބޭނުންވި އެވެ. ނަމަވެސް އޭނާ އުޅެން ޖެހޭލެއް ބުރަކަމާ އެކު ލިޔެކިޔުމުގެ ކަންތައްތައް ނުނިމިގެން އުޅެނިކޮށް އެހެން ދެމަފިރިއަކު އެ ކުއްޖާ އެޑޮޕްޓްކުރީ އެވެ. އެލިޒަބަތު ބާޓަން އާއި ޑެނިއަލް ފެނާންޑެޒް ކިޔާ މި ދެމަފިރިން މި ކުއްޖާއަށް ރޮބިންގެ ނަން ދިނެވެ.\nރޮބިން އަށް ލިބުނީ ވަރަށް ރަނގަޅު ބެލެނިވެރިއެކެވެ. ކުއްޖާ ބޮޑުވެ 24 އަހަރު ވި އިރު ވެސް އެއީ އެ ދެމަފިރިންގެ ދަރިއެއް ނޫންކަމެއް އޭނާއަކަށް ނޭނގެ އެވެ. ހޮވައިގެން ގެނައީ ކުނިތަކެއްގެ ތެރެއިން ކަމެއް އަދި އޭނާ ހޮވީ ފުލުހެއް ކަމެއް ވެސް ކުރިއަކުން ނޭނގެ އެވެ.\nރޮބިން ބޭނުންވީ އޭނާ ސަލާމަތްކުރި ފުލުސް މީހާއާ ބައްދަލުކުރަށެވެ.\nބުއެލްނާ އާއި ރޮބިން ފުރަތަމަ ބައްދަލުވި ވަގުތުކޮޅު\nރޮބިން ވަނީ އޭނާ ސަލާމަތްކުރި ފުލުސް މީހާ ހޯދައިފަ އެވެ. އޭރު ފުލުސް މީހާ ވަނީ ވަޒީފާއިން ރިޓަޔާ ވެސް ކޮށްފަ އެވެ. މި ދެ މީހުންގެ ބައްދަލުވުން ވަރަށް އަސަރުގަދަ އެވެ.\nރޮބިންގެ ގައިގައި ބައްދާލައިގެން ބުއެލްނާ ވަރަށް ގިނަ އިރުވަންދެން ހުއްޓެވެ. އަދި ވަރަށް ގިނަ އިރުތަކެއް ވަންދެން އެމީހުންގެ ދިރިއުޅުމުގެ ތަޖުރިބާތައް ހިއްސާކުރަން ތިއްބެވެ. ހަގީގަތުގައި ބުއެލްނާ އަކީ ވެސް ރޮބިން ފަދައިން، މައިންބަފައިން ބޭނުން ނެތިގެން އެއްލާލި ކުއްޖެކެވެ.\nއިތުރު ލިޔުންތައް އެމެރިކާ ކުޑަކުދިން އެޑޮޕްޓްކުރުން


Dr.Waheed akee gadharuveri gaumee hidhumaiytheri eh: Member Nazim\nޑރ.ވަހީދަކީ ގަދަރުވެރި ގައުމީ ޚިދުމަތްތެރިއެއް: މެންބަރު ނާޒިމް\n-7months ago9- މުއައްލިމް އިބްރާހިމް\nކުރީގެ ރައީސުލްޖުމްހޫރިއްޔާ ޑރ.މުހައްމަދު ވަހީދު ހަސަން މަނިކަކީ ގަދަރު ލިބިގެންވާ ގައުމީ ޚިދުމަތްތެރިއެއްކަމަށް ރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު ކާނަލް ރިޓަޔަޑް މުހައްމަދު ނާޒިމް ވިދާޅުވެއްޖެއެވެ.\nޑރ.ވަހީދުގެ ސަރުކާރުގައި ޑިފެންސް މިނިސްޓަރކަމުގެ މަގާމު އަދާކުރެއްވި ނާޒިމް މިހެން ވިދާޅުވީ މިއަދު ކުރެއްވި ޓްވީޓެއްގައެވެ.\nއެބޭފުޅާ ވިދާޅުވީ ކުރީގެ ރައީސް ވަހީދަށް ދެވުނު ނާތަހުޒީބީ ހަމަލާގެ ވާހަކަ އެއްސެވީ ކުއްލި ހައިރާންކަމަކާއި އެކުގައި ކަމަށާއި، މިކަން ވީހާވެސް އަވަހަށް ތަހުގީގުކޮށް އެކަން ކުރި މީހުން އިންސާފުގެ ކުރިމައްޗަށް ގެނައުމަށް ފުލުހުންނަށް ގޮވާލާ ކަމަށެވެ. އަދި ޑރ.ވަހީދަށް ހެޔޮ ދުއާ ކުރައްވާ، އެބޭފުޅާއަކީ ގަދަރު ލިބިގެންވާ ގައުމީ ޚިދުމަތްތެރިއެއްކަމަށް ނާޒިމް ވިދާޅުވިއެވެ.\nޑރ.ވަހީދުގެ އޮފީހުން ނެރުނު ބަޔާނެއްގައި ބުނީ މިއަދު ހެނދުނު 06:30 ގައި ރައީސް ވަހީދާއި އެމަނިކުފާނުގެ އަނބިކަނބަލުން އިލްހާމް ކަސްރަތަށް ނުކުމެ ވަޑައިގެން އުޅުއްވަނިކޮށް އެމްޑީޕީގެ އެކްޓިވިސްޓަކު ފަހަތު އަޅުވާލައި ބަހުގެ ހަމަލާތައް ދިންކަމަށެވެ. އަދި އެވަގުތު އެމަނިކުފާނުގެ އަރިހުގައި އެމްއެންޑީއެފްގެ ސެކިއުރިޓީން ތިބިކަމަށާއި އެފަރާތްތަކުން އެ މައްސަލަ ފުލުހަށް ހުށައެޅިކަމަށް ބަޔާނުގައި ވަނީ ބުނެފައެވެ.\nއެ ބަޔާނުގައި އިތުރަށް ބުނިގޮތުގައި އެ އެކްޓިވިސްޓް ހުރީ ޑރ.ވަހީދާއި އިލްހާމާއި ވަރަށް ކައިރީގައި ނަމަވެސް ގަޔަށް ހަމަލާދީފައެއް ނުވެއެވެ. ނަމަވެސް އިންޒާރުދީ، ހަޑިހުތުރު ބަހުން މުއާމަލާތްކޮށް ހެދިކަމަށް ވަނީ ބުނެފައެވެ.\nމިކަންތައްތައް ވެގެން ދިޔައިރު އެމްއެންޑީއެފްގެ އެސްޕީޖީގެ އޮފިސަރުން އެކަން ހުއްޓުވަން މަސައްކަތް ނުކުރާކަމަށް ޑރ.ވަހީދު ވިދާޅުވިއެވެ.\nމި ހާދިސާއާއި ގުޅިގެން ޑރ.ވަހީދު ކުރެއްވި ޓްވީޓެއްގައިވާ ގޮތުގައި އެމަނިކުފާނާއި އަނބިކަނބަލުންނަށް އުސްފަސްގަނޑު ސަރަހައްދުން ދިމާކޮށްލީ ޖޯރޭ ކިޔާ އެމްޑީޕީގެ އެކްޓިވިސްޓެކެވެ.\n100އިގެ ވާހަކަ އެއް.\nބަޣާވާތްކުރުމަކީ ގަދަރުލިބިގެންވާ ކަމަކަށް ވާނަމަ އޭނަޔަކީ ގަދހަރުވެރިޔެއް! ވަރަށް ސަލާން!\nމިއީ ރައީސް ޔާމީންގެ ވެރިކަމެއްނަމަ މިހާރު ރައްޔިތުން ތިބޭނީ ވެކްސިން ޖަހައިގެން: ސުޖާއު 1 12 hours ago


މަސައްކަތު (ދ.ކުޑަހުވަދޫ އިޖުތިމާޢީ މަރުކަޒު)\nމި މިނިސްޓްރީއިން 10 ސެޕްޓެމްބަރ 2019 ގައި ޝާއިޢުކުރި ނަންބަރު: (IUL)141-HR/141/2019/419 (މަސައްކަތު) ގެ އިޢުލާން ބާޠިލްކޮށް، އެ މަގާމަށް ކުރިމަތިލުމުގެ ފުރުސަތު އަލުން ހުޅުވާލީމެވެ.\nމަރުކަޒާއި އަދި މަރުކަޒުން ބަލަހައްޓަންޖެހޭ ތަންތަނުގެ އެތެރެއާއި ބޭރުން ސާފުތާހިރުކޮށް ބެލެހެއްޓުން.\nމަރުކަޒަށް ޙާޟިރުވެ ސޮއިކުރުންފަދަ ހުރިހާކަމެއްގައި އަމިއްލަ މަސްއޫލިއްޔަތު އުފުލުމާއި އެކު އިސްމުވައްޒަފަށް އެއްބާރުލުން ދިނުން.\nއިޖުތިމާއީ މަރުކަޒުން ދެވޭ ޚިދުމަތްދެމުންދާހުރިހާ ވަގުތެއްގައިވެސް މަރުކަޒުގެ ތަކެއްޗާއި ތަނުގެ ސަލާމަތްތެރިކަމަށް ސަމާލުކަންދިނުމާއި، މަރުކަޒުގެ އެއްވެސް އޭރިޔާއެއްގައި ހަމަނުޖެހުން އުފެދޭނޭ އެއްވެސް ކަމެއް ހިނގިޔަނުދިނުމާއި މަރުކަޒުގެ އޭރިޔާތަކުގައި ޤާނޫނާ ޤަވާޢިދާ ޚިލާފެ އެއްވެސް ކަމެއް ހިނގިޔަ ނުދިނުމުގެ ގޮތުން މަރުކަޒުގެ އިސްމުވައްޒަފަށް އެހީތެރިވެދިނުން.


Ep. 1 — Vindhey Thiee | Safuhaa\nތުނިތުނިކޮށް ވެހެމުންދިޔަ ވާރޭ ބޯކޮށްލައިފި އެވެ. އިމާރާތެއްގެ ބިއްލޫރިތައް ކުދިކުދިވެގެން މުޅި ހިސާބަށް ބުރައިގެން ދިޔަ އެވެ. ވާރޭގެ ތިކިތަކާއި އެކުވެގެން ދެމުނު ލޭގެ ކޯރު އައިސް ނިމުނީ، މަގުމަތީގައި ހުރި ފިރެހެން ކުއްޖާ އަރައިގެން ހުރި ބޫޓާއި ހަމައިންނެވެ. ލޭކޯރުގެ ތެރެއަށް އަޅާލި ފުރަތަމަ ފިޔަވަޅާއިއެކު އެކުއްޖާއަށް ހުއްޓެން މަޖުބޫރު ވެއްޖެ އެވެ. ބިންމަތީގައި އެއޮތީ ޒަޚަމްވެފައި އޮތް މީހެކެވެ. ހަރަކާތް ކެނޑިފައިވާ އެ ހަށިގަނޑު އޮތީ ލެއިން ކަޅިވެފަ އެވެ.\nސަނީސައިޑް ގޭގެ ތަނަވަސް ކޮޓަރި ހީވަނީ ދިރޭ ފުރާނައެއް ނެތް ފަޅު ތަނެއް ހެންނެވެ. މާހައުލުގެ ހަމަހިމޭންކަން ގެއްލިފައިވީ، ކޮޓަރީގައި ހަރުކޮށްފައިވާ އެއާކޯނުގެ އަޑުންނެވެ. ދޮރުގެ ފެންލައިޓުން އެޅިފައިވާ ފަނޑު އަލިކަން ފިޔަވައި އިތުރު އަލިކަމެއް އެތަނުގައި ނުވެ އެވެ.\nކޮޓަރީގެ އެއް ފަރާތު ބިތުގައި ޖައްސާފައިވާ ބޮޑު އެނދު މަތީގައި އޮތީ، ޒުވާން ފިރެހެނެކެވެ. ނިދީގެ ފުން ކަނޑެއްގެ ތެރެއަށް އެ ނަފުޞު ވަނީ ޤަރަޤުވެފަ އެވެ. އުނދަގޫ ގޮތަކަށް ނޭވާލަމުން ދިޔައިރު، ދެލޮލުގެ ހިމަކޮޅުން ކަރުނައިގެ ރޮނގެއް ދެމިފައި ވިއެވެ. ނިދީގެ އަރާމުކަމުގެ ބަދަލުގައި ވޭނެއް ތަހަންމަލް ކުރަމުންދާކަން ޤައިމެވެ. ޒުވާނާ ލައިގެން އޮތް ޓީޝާޓު ތެމި ފޯވަމުން ދިޔައީ، އޭނާގެ ގައިން އޮހެރެމުންދިޔަ ދަލުންނެވެ.\n"އައިވަން!... ދަރިފުޅާ މި ބޮކިވެސް ނުދިއްލަނީތަ؟..."\nކޮޓަރީގެ ހަމަހިމޭންކަން ގެއްލުނީ، ދޮރު ހުޅުވައިލާފައި އެތެރެއަށް ވަން ފާރޫޤުގެ އަޑުންނެވެ. ނިދާފައި އޮތް ޒުވާން ދަރިފުޅުގެ ކައިރިއަށް ގޮސް، އެ މޫނަށް އޭނާ ފުން ނަޒަރެއް ދިނެވެ. ވަރުބަލިކަން ފެންނަމުންދިޔަ އެ މޫނުމަތިން އޭނާއަށް ފެނުނީ އައު އަސަރެއް ނޫނެވެ. އެޙާލުގައި ދަރިފުޅު ވާތަން އޭނަ ދުށް އެއީ ފުރަތަމަ ފަހަރެއް ވެސް ނޫން މެއެވެ. މަޑުމަޑުން އެނދުގައި އިށީނދެފައި ދަރިފުޅުގެ ބޮލުގައި އޭނަ ފިރުމައިލި އެވެ.\n"ދަރިފުޅާ!... ކިހާ ދުވަހަކު؟... ކިހާ ދުވަހަކު ތިޔަ ވޭން ތަހަންމަލް ކުރާނަންތަ؟..." ފާރޫޤުގެ ދުލުކުރީގައިވީ ޝަކުވާގެ ޖުމްލަތަކެވެ. ހިތާމަ އާއި ހިތްދަތިކަން އެކުވެގެން ނުކުތް އެ ޖުމްލަ އިވުނީ އޭނާގެ އަމިއްލަ ނަފުސަށެވެ. އެ އަޑު ދަރިފުޅުގެ ކަންފަތާއި ހަމައަށް ފޯރު ކުރުމަކީ އޭނަގެ ގަސްތެއް ނޫނެވެ. ނިދީގެ ތެރޭގައި އޮތް އައިވަން އަށް ބަލަން އިންއިރު، އޭނަގެ ދެލޯ ފެންކަޅިވަމުން ދިޔަ އެވެ.\nމާޒީގެ ހިތި ސަފުހާތަކުގެ ތެރޭގައި ފާރޫޤުގެ މުޅި ނަފުޞު ޤައިދުވެ ނުދަނީސް، އައިވަން ދެލޯ ހުޅުވައިލި ތަން ފެނުނެވެ. އަމިއްލަ ނަފުޞު ހަމައަކަށް އަޅުވަމުން، އޭނަ ހިނިތުންވެލައިފި އެވެ.\nއައިވަން ތެދުވެ، އެނދުގެ ހެޑްބޯޑުގައި ލެނގިލި އެވެ. ބައްޕަގެ މޫނަށް އޭނަ ބަލައިލީ، ނުތަނަވަސްވެފައި އިނދެ އެވެ. ނިދީގައި އޭނަ ތަހަންމަލް ކުރި ވޭން ބައްޕައަށް އަންގަން އޭނަ ބޭނުމެއް ނުވި އެވެ. އެހެނަސް، ފާރޫޤުގެ މޫނުމަތީގެ އަސަރުތަކުން، ސިއްރު ކުރާނެ އިތުރު ކަމެއް ނެތްކަން އޭނައަށް އެނގިއްޖެ އެވެ.\n"ހަގަޑި ބައިވެއްޖެއޭ ދަރިފުޅާ... އަވަހަށް ތެދުވޭ... ބައްޕަ ބުނި ގަޑިއަށް ކޮންމެހެންވެސް ޖެޓީއަށް ނުކުންނާތި..." ހިތުގެ އުދާސްތައް ދަރިފުޅަށް ސިއްރު ކުރަމުން ފާރޫޤު ތެދުވި އެވެ.\nއައިވަން އެއްޗެއް ބުނަން އުޅެފައި ވެސް ހުއްޓައިލީ ފާރޫޤު ހިނގައިގަތް ތަން ފެނުމުންނެވެ. ފެނުނު ހުވަފެނެއްގެ ސަބަބުން އޭނަގެ ތަބީއަތު ވަނީ މުޅީންހެން ބަދަލުވެފަ އެވެ. ނިދީގެ އަރާމުން އޭނަ މަޚުރޫމުވެފައިވާތާ އަހަރުތަކެއް ވެއްޖެ އެވެ. އެހެނަސް ކޮންމެ ހުވަފެނަކަށްފަހު، އެ އުދާސްތަކުގެ ތެރޭގައި އޭނަގެ ޖިސްމު ޤައިދުކޮށްލަނީ، ހީނުކުރާފަދަ ހިތްދަތި ގޮތަކަށެވެ.\nހޫރު ޕަރީއެއް ފަދައިން ޖަރީވެލައިގެން އިން އަނަމްގެ އަންހެންވަންތަކަން އިތުރުވެފައިވީ، އޭނާގެ ލޫޅާފަތި ހަށިގަނޑުގައި ހިފާލާފައިވާ ރީތި ހެދުމުގެ ސަބަބުންނެވެ. ފަސްބައި ދިގު އެ ހެދުމުގައި ހަރުކޮށްފައިވާ ކުދި އެސްތަކުން ހެދުމަށް އިތުރު ފުރިހަމަ ކަމެއް ގެނެސްދީފައި ވިއެވެ. ރަތް ކުލައިގެ އެ ހެދުން އޭނަގެ ދޮން ހަންގަނޑާއި ވަރަށް ވެސް ގުޅެ އެވެ. ކޮނޑަށްވުރެ ތިރިއަށް އޮތް ބުޅި އިސްތަށިގަނޑުގައި ކުލަ ޖައްސާފައި ހުރުމުން، ގިނަ މީހުން ހީކުރަނީ އެއީ ރާއްޖެއިން ބޭރު ކުއްޖެއް ކަމަށެވެ.\n"ތަތް އަންހެނާ!..." ކޮޓަރިއަށް ވަތް ނައިނާ ދެފަރާތަށް ބޯ ހޫރާލި އެވެ.\nތުންފަތުގައި ގަދަ ރަތްކުލަ ޖައްސަން އިން އަނަމް ފަސްއެނބުރި ބަލައިލީ، އޭނަ ކުރަން އިން ކަންތައް ނިންމާލާފަ އެެވެ. ތެދުވެ، ހަށިގަނޑު ސީދާކޮށްލަމުން އެންމެ ގާތް އެކުވެރިޔާއަށް ލުއި ހިނިތުންވުމެއް ހަދިޔާކޮށްލި އެވެ. އޭރު ނައިނާ ދެފަރާތަށް ބޯ ހޫރަމުން އައިސް އޭނަގެ ކައިރީގައި ހުއްޓިއްޖެ އެވެ.\n"ހޫން ހޫން... ރީއްޗޭ ރީއްޗޭ... ދެންވެސް އަވަހަށް ހިނގާބަލަ... އެންމެންތައް ގޮއްސިއޭ... މަގޭ މިއައީ ޝާކިރުބެ ކައިރީ ބުނެފަ، އަހަރެމެން ދާނީ ސައިކުގައޭ... އެމީހުން ނައްޓާލައިފި ކާރުގަ..." އަނަމްގެ ބުރަކަށީގައި އަތްއަޅައި ކޮއްޕައިލަމުން ނައިނާ ބުންޏެވެ.\nނައިނާގެ ސައިކަލު ފަހަތުގައި އިން އަނަމްގެ ތުންފަތް މަތީގައިވީ ލުއި ހިނިތުންވުމެކެވެ. އޭނަގެ ބައްޕަ ޝާކިރުގެ ނަން މަޝްހޫރު ކުންފުނީގެ އަހަރީ ދުވަސް ފާހަގަ ކުރުމަށް ސަފާރީގައި ބާއްވާ އާއިލީ ކެއުމުގައި ބައިވެރިވުމަށް އޭނަ އެދަނީ، ދާހިތުންނެވެ. ވިޔަފާރީގެ ކަންކަމުގައި އުޅެން ފޫހިވާ އަނަމް، މޫދުގައި ކުރާ ކޮންމެ ކަމެއްގައި ބައިވެރި ވަނީ ހިތުން ރުހުމުންނެވެ.\n"މިއަދު އާނީ ފެނިފަ ކޮންމެވެސް ފިރެހެނަކު ދީވާނާ ވާނެކަން ޔަޤީން..." ސައިކަލު ދުއްވަމުންދިޔަ ނައިނާ ދިމާކުރަން ފެށި އެވެ.\nއަނަމް ހީގަތެވެ. އަތުގައި އޮތް ދަބަސް ހުޅުވައިލާފައި އޭނަ ނެގީ ހުދުކުލައިގެ ސްކާފެކެވެ.\n"ދެނެއް ނުވާނެ އިނގޭ... މޫނު ފޮރުވީ މި..." ސްކާފުން މޫނު ނިވާކޮށްލަމުން އަނަމް ބުންޏެވެ.\nފަސްއެނބުރި ބަލައިލަން އުޅެގެން ނައިނާއަށް ހުންގާނު ހިފަހައްޓައިލަން އުނދަގޫ ވިއެވެ. ސައިކަލުގެ މިޝްރާބު ގެއްލި، ފިހާރައެއްގެ ބިއްލޫރިގަނޑާއި ދިމާއަށް ދިޔަ އެވެ.\nއަނަމްގެ އަނގައިން ނުކުތީ ތޫލި ހަޅޭކެއްގެ އަޑެވެ. އަތުގައި އޮތް ސްކާފް ދޫވެގެން ވަޔާއިއެކު އެ ހިނގައްޖެ އެވެ. ނައިނާގެ ގައިގައި އޭނައަށް ބާރަށް ހިފަހައްޓާލެވުނީ، ޖެހިލުންވީ ވަރުންނެވެ. ނައިނާގެ ޙާލު އަދި މާ ބޮޑެވެ. ބިރުވެރިކަން ހަފަރާތް ވަށައިލުމުން، ބުރަކި ޖައްސައިލަން ވެސް އޭނަ ހަނދާން ނެތުނެވެ.\nމާޒީގެ ޚިޔާލުތަކުގެ ތެރޭގައި އިނދެ ސައިކަލު ދުއްވަމުންދިޔަ އައިވަންގެ މޫނުގައި އައިސް އެޅުނީ ފޮތިިކޮޅެކެވެ. އޭނަގެ ހުށިޔާރުކަމުން ސައިކަލުގެ ބުރަކި ޖައްސައި، ހުއްޓައިފި އެވެ. މޫނުގައި އެޅިފައިވާ ފޮތިކޮޅު ނަގައި އެއަށް އޭނާ ފުން ނަޒަރެއް ދިނެވެ. އެއީ އަންހެން ކުއްޖެއްގެ އެއްޗެއް ކަން އޭނާއަށް ކަށަވަރުވީ، އެ ސްކާފުން އޭނަގެ ނޭފަތުގައި ހަރުލި އަންހެންވަންތަ ލުއި ސެންޓުގެ މީރު ވަހުންނެވެ.\n"އާނާ..." ސްކާފުގެ ތިރީގައި އިނގިރޭސިން ލިޔެފައިވާ ނަން ކިޔާލި އައިވަން ވަށައިގެން ނަޒަރު ހިންގައިލި އެވެ.\nއެއްވެފައިވާ މީހުންތަކުގެ ތެރެއިން އޭނަގެ ކަޅި ހުއްޓުނީ ރަތް ކުލައިގެ ހެދުމެއް ލައިގެން ހުރި އަންހެން ކުއްޖާ އަށެވެ. މަގުގެ އެއްފަރާތުގައި ސައިކަލު ޕާކު ކުރުމަށްފަހު، އޭނަ އެދިމާއަށް ހިނގައިގަތެވެ. މީހުންތަކުގެ ފަހަތުން ގޮސް، އެތެރެއަށް ވަދެވޭތޯ އޭނަ މަސައްކަތް ފެށި އެވެ. މީހުން ގިނަ ކަމުން، އޭނައަށް ދެވުނީ ވަކި ހިސާބަކަށެވެ. އެވަރުންވެސް، ފުރަގަސްދީގެން ހުރި އެ އަންހެން ކުއްޖާގެ މޫނު އޭނައަށް ފެންނަވަރެއް ނުވި އެވެ.\nއަނަމް ތެދުވެގެން ސައިކަލަށް އެރީ، ދެއަތުން މޫނު ފޮރުވަމުންނެވެ. ކެމެރާތަކުގެ އަމާޒަކަށް އޭނަ ވެފައިވާތީ ލަދުން އޭނަ ހަލާކުވަނީ އެވެ. ސައިކަލު އަރިވިގޮތުން ނައިނާ ނުވެއްޓި ސަލާމަތްވި ނަމަވެސް، އޭނަ ބިންމައްޗަށް ވެއްޓުނީ އެވެ. ރޭގަނޑުގެ ވަގުތުގައި ވެސް މީހުންނަށް އޭނައަކީ ކާކު ކަން އެނގިއްޖެ އެވެ. މާ ބޮޑު އަނިޔާއެއް ނުލިބި ސަލާމަތްވިކަން އެއީ އޭނަގެ ނަސީބެވެ.\nއައިވަންއަށް އަނަމްގެ މޫނު ފެންނަވަރެއް ނުވި އެވެ. އެއްފަހަރު އެ އަންހެން ކުއްޖާއަށް އަނެއްފަހަރު އަތުގައި އޮތް ސްކާފަށް އޭނަ ބަލައިލި އެވެ. އަނަމް އާއި ދިމާއަށް އޭނަ ހިނގައިގަތުމުގެ ކުރީން އެ ސައިކަލު ނައްޓާލައިފި އެވެ. ދެކޮނޑު އަރުވައިލުމަށްފަހު އޭނަ އެ ސްކާފް ލީ ޖީބަށެވެ.\nސަފާރީގައި އޮތް ކެއުމަށް ދަޢުވަތު ދީފައިވީ، ޝާކިރުގެ އާއިލާ އަށާއި، އޮފީސް މުވައްޒަފުންގެ އިތުރުން ގާތް މީހުންނަށެވެ. މީހުންތަކުގެ ތެރެއިން ލާފައި ގޮސް ބައްޕަގެ ކައިރިއަށް ހުއްޓުނު އަނަމްގެ ނަޒަރު މުޅި ހިސާބަށް ދަތުރުކޮށްލި އެވެ. މާހައުލުގެ ފުރިހަމަ ކަމަށް، އޭނައަށް ހިތުގެ އަޑިން ތައުރީފު ކޮށްލެވުނެވެ. ޝާކިރާއި ނަސްމާގެ ކައިރިއަށް ގޮސް އިރުކޮޅަކު ހުރެލާފައި އޭނަ މިޝްރާބުޖެހީ، ކުރިމަތިން ފެންނަން ހުރި ސިޑި އާއި ދިމާއަށެވެ. މައްޗަށް އެރޭގޮތަށް ހުރި ސިޑިން އަރަމުން ދިޔައިރު، ފަހަތުން މީހަކު އައިކަމެއް އޭނައަކަށް ނޭނގެ އެވެ.\nއަނަމްގެ ތުންފަތް މައްޗަށް ލުއި ހިނިތުންވުމެއް ވެރިވީ، އެތަނުގައި އިތުރު މީހަކު ނެތުމުންނެވެ. އޭނަ ދެލޯ މަރައިލީ، ޖެހިލި ފިނިފިނި ރޯޅިން ހަށިގަނޑަށް އިހުސާސް ކުރެވުނު އަރާމު ކަމަކުންނެވެ. ވަށައިގެން އެނބުރިލަމުން އޭނަ ނަޒަރު ހުއްޓައިލީ އުޑުމައްޗަށެވެ. ގިނަ އަދަދެއްގެ ތަރިތައް ވިދާ ބަބުޅަމުންދިޔަ ރެއެކެވެ. އުޑުމަތީގައި ރަސްކަން ކުރަމުންދިޔަ ބުރުހަމަ ހަނދުގެ ރިހި އަލިން މުޅި ހިސާބު އޮތީ ދިއްލާލާފަ އެވެ.\n"ހާދަ އެކަނިވެރިވެފަ..." އިވުނީ، ޒުވާން ފިރެހެނެއްގެ އަޑެވެ.\nއަނަމް ސިހުނެވެ. އޭނަ ފަސްއެނބުރި ބަލައިލިއިރު، އެ ތުންފަތް މަތީގައިވި ހިނިތުންވުން ފިލައި ގޮސްފި އެވެ. ކުރިމަތީގައި އެހުރީ އޭނަ ދަންނަ ޒުވާނެއް ނޫނެވެ. ހުދުކުލައިގެ އަތްދިގު ގަމީހަކާއި ކަޅު ފަޓުލޫނުގައި އެ ޒުވާނާ ފެންނަލެއް ހިތްގައިމެވެ. ނަމަވެސް އޭނަގެ ޝައުޤުވެރިކަމެއް ނެތެވެ.\nއަނަމް ބަލައިލުމާއިއެކު ރާވިންގެ ތުންފަތް މައްޗަށް ވެރިވީ ފުޅާ ހިނިތުންވުމެކެވެ. ފިނިފެންމަލެއްފަދަ ރީތި އަންހެން ކުއްޖާ ހަމަލޮލަށް ފެނުމުން، އޭނަގެ ހިތަށް ގޮތެއް ވެގެން ދިޔަ އެވެ. އެ ރީތިކަމަށް ހިތުގެ އަޑިން ތަޢުރީފު ކުރެވުނެވެ. ބުނާނޭ އެއްޗެއް ނޭނގިފައި އޭނަ އެގޮތުގައި ހުއްޓައި ފެނުނީ، އަނަމް އެތަނުން ދިޔުމަށް ހިނގައިގެން ތަނެވެ.\n"މަޑުކޮށްބަލަ..." ރާވިން އަވަސް އަވަހަށް ބުންޏެވެ.\nއަނަމްއެއް ނުހުއްޓުނެވެ. ފަސްއެނބުރި ބަލައެއްވެސް ނުލި އެވެ. މަދު އިސްތިހާރުތަކެއް ކުޅެގެން، ކުޑަ ދުވަސްކޮޅެއްގެ ތެރޭގައި މަޝްހޫރުކަން ހޯދި އަނަމް ވަނީ ފިރެހެން ކުދިންގެ ހިތްތަކުން ޚާއްސަ ޖާގައެއް ހޯދާފަ އެވެ. ޒުވާން ފިރެހެން ކުދިންގެ އުނދަގޫ އޭނައަށް ކުރިމަތިވާލެއް މަދެއް ނޫނެވެ. އެ ހުރިހާ ކަމަކާއިއެކު، ނުދަންނަ މީހުންނާއި ގުޅުން ބަދަހި ކުރާކަށް އޭނަ ބޭނުމެއް ނުވެ އެވެ.\n"އަހަންނަށް ކިޔަނީ ރާވިން... ނަން ބުނެލާފަ ދާންވީނު..." ބުނެވުނު އެއްޗެއް ރޭކައިލިއިރު، ރާވިންގެ ދުލުން އެ ޖުމްލަތައް ބޭރުވެއްޖެ އެވެ.\nރާވިން އާއި ދިމާއަށް ފާޑަކަށް ބަލައިލާފައި އަނަމް އެތަނުން ދިޔައީ އޭނަގެ އެއްވެސް ސުވާލަކަށް ޖަވާބު ދިނުމެއް ނެތި އެވެ. އަނަމް އަކީ މަޝްޙޫރު އަންހެން ކުއްޖެކެވެ. އެފަދަ އަންހެން ކުއްޖެއްގެ ނަން އެނގޭކަމަށް ހަދައިނުލެވުނީ އޭނަ އެ އަންހެން ކުއްޖާއަށް ވާހަކަ ދައްކަން ބޭނުންވި ވަރުންނެވެ. ކުރެވުނު މޮޔަ ކަމަކުން، އޭނައަށް ބޮލުގައި އަތުން ޖަހާލެވުނެ އެވެ.\n"ކޮން ބިޓެއް ސެޓުކޮށްލާފަ ތިއައީ؟..." ހަލުވި ފިޔަވަޅުތަކެއްގައި ސިޑިން ފައިބައިގެން އައި އަނަމް ފެނުމުން، ނައިނާ ދިމާކޮށްލި އެވެ.\n"ކްރޭޒީ ފޭންއަކަށް ވާނީ..." އަނަމް އަވަސްއަވަހަށް ބުންޏެވެ.\n"ތިހެން ބުނާނީ... އިރުކޮޅަކުން ފެންނާނީ..." ނައިނާ އުޅުނީ އަނަމް އާއި ދިމާކުރާށެވެ.\nއަނަމް އޭނަގެ އަނގަމަތީގައި އަތް އަޅައި ހުއްޓުވި އެވެ. ނައިނާގެ އަތުގައި ހިފައިގެން އޭނަ ހިނގައިގަތީ، މީހުންތަކާއި ދުރަށެވެ. މީހުން މަދު ހިސާބަކަށް ގޮސްފައި ހުސްކޮށް ހުރި މޭޒެއްގެ ކައިރީގައި އޭނަ އިށީނެވެ.\n"ދެ ކޯކު..." ވެއިޓަރަކަށް އަތުން އިޝާރާތްކޮށްލަމުން އަނަމް ބުންޏެވެ.\nވެއިޓަރު ދިޔުމުން، އޭނަގެ ނަޒަރު ނައިނާއަށް ހުއްޓައިލި އެވެ.\n"ރާވިން އޯ... އަމިއްލަޔަށް ނަން ވެސް ބުނެފި... އަހަރެންގެ ނަން އޭނައަށް ނޭނގި ހުންނާނެތަ؟..." ލުއި ހިނިގަނޑެއް ޖަހައިލަމުން އަނަމް ބުންޏެވެ.\n"އެޔޮއް ދަނީ އޭނަ... ގޮވަންތަ؟..." ނައިނާ ބުންޏެވެ. އަނަމް ދެފަރާތަށް ބޯ ހޫރާލި އެވެ. އޭނަގެ ނަޒަރު ނައިނާ ދެއްކި ދިމާއަށް ހުއްޓުނުއިރު، ރާވިން އެދިމާއަށް އަންނަ ތަން ފެނުނެވެ.\n"އޭތް ރާވިން..." ނައިނާ ގޮވައިލި އެވެ.\n"ނާނާ ނޫން..." އަނަމް ބުންޏެވެ. އޭނައަށް އިތުރު ކަމެއް ނުކުރެވިގެން އުޅެނިކޮށް، ރާވިންގެ ނަޒަރު އެމީހުންނަށް ހުއްޓުނުތަން ފެނުނެވެ. އަނަމްގެ ދެލޯ ބޮޑުވި އެވެ.\n"ގޮވިންތަ؟..." ރާވިންގެ ނަޒަރު ނައިނާގެ މޫނުން އަނަމްއަށް ހުއްޓުނެވެ.\nއަނަމް އެއްޗެއް ނުބުނެ އެވެ. ފޯނު ނަގައިގެން އެއާއި ކުޅޭކަމަށް ހެދިގެން އޭނަ އިނެވެ.\nހަފުލާގެ ކަންކަން އިންތިޒާމް ކުރުމުގައި އަވަދިނެތި އުޅުނު ފާރޫޤުގެ ކައިރީގައި އައިސް ހުއްޓިލި ޝާކިރުގެ މޫނުމަތިން ފެންނަމުން ދިޔައީ ހަމަޖެހުމުގެ އަސަރެވެ. ކަންކަން ހަމަޖެހިފައިވާލެއް ފުރިހަމަކަމުން، އޭނަގެ ހުރިހާ ތައުރީފެއް ހުސްކުރީ ފާރޫޤަށެވެ.\n"ކޮބާ ދަރިފުޅު އައިއްސިތަ؟... މިއަދު ވާނެ ކޮންމެހެން ވެސް އަހަރެމެންގެ ދަރިން ތައާރަފުކޮށްލަން..." ވަށައިގެންވި މާހައުލަށް ނަޒަރު ހިންގައިލަމުން ޝާކިރު ބުންޏެވެ. "އަހަރެންގެ އަނަމް ވެސް ވެއްޖެ ކޮންމެވެސް ހިސާބެއްގަ..."\nފާރޫޤަށް ދޫކޮށްލެވުނީ ފުން ނޭވާ އެކެވެ. ދަރިފުޅުގެ އިންތިޒާރުގައި އޭނަ ހުންނަތާ، އެތައް ވަގުތެއް ފާއިތުވެގެން ހިނގައްޖެ އެވެ. އައިވަންއަށް ކަމެއް ދިމާވީބާއޭ އޭނަގެ ހިތަށް އެރި އެވެ. ގުޅަން ފޯނު ނަގާ ކޮންމެ ފަހަރަކު ކޮންމެވެސް ކަމެއް ޖެހިގެން އޭނައަށް އެކަން ވެސް އޮތީ ނުވެފަ އެވެ.\n"އޭނަ އަންނާނެ..." އަތުކުރީގައި އޮތް ގަޑިއަށް ބަލައިލަމުން ފާރޫޤު ބުނީ ޔަޤީންކަމާއި އެކުގަ އެވެ.\nޝާކިރު ބޯ ޖަހާލުމަށްފަހު އެތަނުން ދިޔައީ އެވެ. އައިވަންގެ ފޯނަށް ގުޅަމުން، އޭނަ ހިނގައިގަތީ މީހުންތަކާއި ދުރަށެވެ.\n"ކުޑަ ކަމެއް ޖެހުނީ... އާޖެންޓްކޮށް ތާކަށް ދާންޖެހިގެން މިދަނީ... ސޮރީ ބައްޕާ..." ފާރޫޤަށް އެއްޗެއް ނުބުނެވި އުޅެނިކޮށް، އައިވަން ބުނި އަޑު އިވުނެވެ.\nދަރިފުޅުގެ ޖަވާބުން ހިތަށް ލިބުނު ނުތަނަވަސްކަމުގައި ދެކޮޅަށް ހިނގަހިނގައި ހުރި ފާރޫޤަށް ސިހުމެއް ލިބުނީ އަނަމްގެ ކުރިމަތީގައި އިށީނދެލައިގެން އިން ރާވިން ފެނުމުންނެވެ. އައިވަން ގުޅައިގެން ހުރިކަން ވެސް އޭނަ ހަނދާން ނެތުނެވެ. އޭނައަށް އަވަސް ނަޒަރެއް ދެވުނީ، ބަޔަކާއި ވާހަކަ ދައްކަން ހުރި ޝާކިރަށެވެ.\nބާރު ދުވެލީގައި ދުއްވާފައި ދިޔަ ސައިކަލު ގޮސް މަޑުކޮށްލީ، އުސް އިމާރާތެއްގެ ކުރިމައްޗަށެވެ. ސައިކަލުން ފޭބި އައިވަންގެ ނޭވާ ވަނީ އަވަސްވެފަ އެވެ. ހަލުވި ފިޔަވަޅުތަކެއްގައި އޭނަ އެތެރެއަށް ވަދެގެން ދިޔައިރު، ވަށައިގެންވި މާހައުލުގައި ހިނގަމުންދިޔަ އެއްވެސް ކަމަކަށް ކުޑަވެސް ޝައުޤުވެރިކަމެއް ނެތެވެ.


Raajje ge bahanaa: Vote in engunee kudhi gaumu thakah furusathu nehkan\nރާއްޖޭގެ ބަހަނާ: ވޯޓުން އެނގުނީ ކުދި ގައުމުތަކަށް ފުރުސަތު ނެތްކަން\nދުނިޔޭގެ ސުލްހަ އާއި ސަލާމަތަށްޓަކައި އެކަށީގެންވާ ވަރަށް މަސައްކަތް ކުރުމުގެ ފުރުސަތު ކުދި ގައުމުތަކަށް ނުލިބޭތީ ކަންބޮޑުވާ ކަމަށް ދިވެހި ސަރުކާރުން ބުނެފި އެވެ.\nއދ.ގެ ސަލާމަތީ މަޖިލީހަށް ދާއިމީ ނޫން މެމްބަރުން ހޮވުމަށް މިއަދު ބޭއްވި އިންތިހާބުގައި ރާއްޖެއަށް ނާކާމިޔާބުވުމާ ގުޅިގެން ފޮރިން މިނިސްޓްރީ އިން މިއަދު ނެރުނު ބަޔާނުގައި ބުނެފައި ވަނީ އދ. އަށް 72 އަހަރުވީ އިރު ކުދި ގައުމުތަކުގެ ތެރެއިން އެ ގައުމުގެ ސަލާމަތީ މަޖިލީހަށް އިންތިހާބުވީ އެންމެ އަށް ގައުމު ކަމަށެވެ. އަދި އެ ފުރުސަތު ކުދި ގައުމުތަކަށް ނޯންނާތީ ރާއްޖެއިން ކަންބޮޑުވާ ކަމަށް އެ ބަޔާނުގައި ބުނެފައިވެ އެވެ. އަދި އެ ވޯޓުގެ ސަބަބުން ކުރިޔަށް އޮތްތަނުގައި ވެސް ކުދި ގައުމުތަކުން އެ ސީޓަށް ކުރިމަތިލުމަށް ފަސް ނުޖެހޭނެ ކަމަށް އުންމީދު ކުރާ ކަމަށް ވެސް އެ ބަޔާނުގައި ބުނެފައިވެ އެވެ.\n"ގައުމެއްގެ ސަލާމަތަށްޓަކައި ކޮށްފައި ހުރި މަސައްކަތަށް ބެލާ ކުދި އަދި ބޮޑެތި ގައުމުތަކަށް ތަފާތު ކުރުމެއް ނެތި އދ. ގެ ހުރިހާ މެންބަރު ގައުމުތަކަށް ވެސް ސަލާމަތީ މަޖިލީހުގެ މެންބަރުކަން ކުރުމަށް ހަމަހަމަ ފުރުސަތުތަކެއް ލިބިގެންދާނެ ކަމަށް އުންމީދު ކުރަން،" އެ ބަޔާނުގައި ބުނެފައިވެ އެވެ.\nފޮރިން މިނިސްޓްރީ އިން ބުނީ އިންޑޮނޭޝިޔާއަށް ލިބުނު ކާމިޔާބީއަށް މަރުހަބާ ކިޔާ ކަމަށާއި ރާއްޖެއަށް އެ ގޮނޑި ނުލިބުނަސް އދ.ގެ ކަންކަމުގައި ވަކާލާތުކޮށް ކުރިޔަށް އޮތް ތަނުގައި ވެސް މެންބަރު ގައުމުތަކަ ގުޅިގެން މަސައްކަތް ކުރާނެ ކަމަށެވެ. އަދި އާ ހިޔާލުތަކާއި އިޖާދުތަކާއެކު އެހެން ގައުމުތަކާއެކު ގުޅުން ބަދަހި ކުރުމަށް އިތުރަށް މަސައްކަތްތަކެއް ކުރާނެ ކަމަށް އެ މިނިސްޓްރީ އިން ބުންޏެވެ.\nއދ. ގެ އާންމު ޖަލްސާގައި މިރޭ ނެގި ވޯޓުގައި ސަލާމަތީ މަޖިލީހުގެ މެމްބަރުން ހޮވި އިންިތިހާބު އިންޑޮނޭޝިޔާއަށް ލިބުނީ 144 ވޯޓެވެ. ރާއްޖެއަށް ލިބުނީ 46 ވޯޓެވެ.\nއދ. ސަލާމަތީ މަޖިލީހުގައި ތިބެނީ ދާއިމީ ފަސްމެމްބަރުންނާއި ދާއިމީ ނޫން 10 މެމްބަރުންނެވެ. ދާއިމީ މެމްބަރުންނަނީ ޔޫއެންގެ ފައުންޑާ މެމްބަރުންކަމަށްވާ އެމެރިކާ، ރަޝިޔާ،ޗައިނާ، އިނގިރޭސިވިލާތް އަދި ފްރާންސެވެ.\nސްޕެޝަލް ރެޕަޓުއާ މެލްޒާ ރާއްޖެ ވަޑައިގަންނަވަނީ


Baazaarumathygai Lun'bo Kilo eh ge Agu 600 ah Araifi ބާޒާރުމަތީގައި ލުނބޯ ކިލޯއެއްގެ އަގު 600 އަށް އަރައިފި – Huvadhoo News Baazaarumathygai Lun'bo Kilo eh ge Agu 600 ah Araifi Huvadhoo News\nބާޒާރުމަތީގައި ލުނބޯ ކިލޯއެއްގެ އަގު 600 އަށް އަރައިފި\nމާލޭގެ ބާޒާރުމަތީގައި ލުނބޯ ކިލޯއެއްގެ އަގު 600 ރުފިޔާއަށް އުފުލައިފިއެވެ.\nމާރުކޭޓުގެ ގޮޅިތަކުންނާއި ބާޒާރުމަތިން ލުނބޯ ކިލޯއެއްގެ އަގު -/600 ރުފިޔާ އަށް އަރާފައިވާއިރު މއީ ރިކޯޑް މިންވަރަކަށް ލުނބޯގެ އަގު އުފުލިގެންދާ ރޯދަމަސް ކަމުގައި ވެގެންދާނެއެވެ.\nމާލޭގެ ބާޒާރުމަތީ އަގުތަކަށް ބަލާއިތު މީގެ ހަފްތާއެއް ކުރި ލުނބޯކިލޯއެއް 75 ރުފިޔާއަށް ވިއްކި ނަމަވެސް އެއަގު ވަނީ ދުވަސްކޮޅަކުން 100 ރުފިޔާއަށް ބަދަލުކޮށްފައެވެ.\nވިޔަފާރިވެރިން ބުނާގޮތުގައި ލުނބޯއަކީ ރޯދަމަހު ވަރަށް ޑިމާންޑް އޮންނަ ބާވަތެކެވެ. އެހެންނަމަވެސް ލުނބޯ އެތެރެކުރާ ފަރާތްތަކުން ސްޓޮކް ހިފަހައްޓާތީ ލުނބޯ ލިބުމުގައި ދަތިތަކާ ކުރިމަތިލާން ޖެހޭ ކަމަށް ވިޔަފާރިވެރިން ބުނެފައިވެއެވެ. އަދި ބައެއް ވިޔަފާރިވެރިން ބުނާގޮތުގައި އެންމެ ގިނައިން ލުނބޯ ގެންނަ ގައުމު ކަމަށްވާ މިސްރުގެ ބާޒާރުގައި ވެސް ލުނބޯގެ އަގު ވަނީ އުފުލިފައެވެ. އަދި ވިޔަފާރިވެރިން ދައްކަން ޖެހޭ ފައިސާގެ އަދަދު އިތުރުވެފައިވާތީ ލުނބޯ އަގުބޮޑު ކުރަނީ ކަމަށެވެ.\nރާއްޖެ އަށް ތިން ވަނަ އަށް އެންމެ ގިނައިން ލުނބޯ އެތެރެ ކުރާ އިންޑިއާގެ ބާޒާރުގައި ވެސް މިހާރު ލުނބޯގެ އަގު އުފުލެމުން އަންނަ ކަމަށް މީޑިއާ ރިޕޯޓްތައް ބުނެއެވެ.\nރޯދަމަސް އެހާ ކައިރިވެފައިވަނިކޮށް ކާބޯތަކެތީގެ އަގު މިދަނީ ހިފެހެއްޓުމެއް ނެތި އުފުލަމުންނެވެ. އިމްޕޯޓްމުދާ ރާއްޖެ ގެންއުމުގައި ވިޔަފާރިވެރިން ކުރަންޖެހޭ ޚަރަދުތައް ބޮޑުވުމާއި ގުޅިގެން ކާބޯތަކެތީގެ އަގު މިދަނީ އިނތިހާއަށް އުފުލެމުންނެވެ.\nނަމަވެސް ސަރުކާރުގެ މައި ވިޔަފާރި ކުންފުނި އެސްޓީއޯ އިން ވަނީ ރަމަޟާން މަހު އެންމެ އާއްމުކޮށް ބޭނުން ކުރާ ބާވަތްތަކުގެ އަގުތައް އެއްވަރެއްގައި ހިފެހެއްޓޭނެ ކަމުގެ ޔަގީންކަން ދީފައެވެ.


ސިޔާސީ ހަރަކާތް ހިންގަން ޕީޕީއެމް އަށް ރެހެނދި ސްކޫލު ދުލެއް ނުކުރި – Dhen.mv\nސިޔާސީ ހަރަކާތް ހިންގަން ޕީޕީއެމް އަށް ރެހެނދި ސްކޫލު ދުލެއް ނުކުރި\nDecember 26, 2019 - 11:53 am\nރެހެނދި ސްކޫލުގެ ޕްރިންސިޕަލް ނާޒިމް އަބްދުﷲ ސޮއި ކުރައްވައި ޕީޕީއެމަށް ފޮނުވި ސިޓީގައި ވިދާޅުވީ ސިޔާސީ ހަރަކާތްތައް ހިންގަން ސްކޫލްގެ ތަންތަނާއި ތަކެތި ދޫނުކުރަން އެޑިއުކޭޝަން މިނިސްޓްރީން ލަފާ ދީފައިވާ ކަމަށެވެ. އެހެންވެ، ސިޔާސީ ޕާޓީގެ ހަރަކާތަކަށް ސްކޫލް ދޫކުރުމަކީ ރެހެންދި ސްކޫލްގެ މެނޭޖްމެންޓަށް ކުރެވޭނެ ކަމެއް ނޫން ކަން ވަނީ އެ ޕާޓީ އަށް އަންގައިފަ އެވެ.\nމިކަމާއި ގުޅިގެން ޕީއެންސީގެ ނައިބު ރައީސް އިބްރާހިމް ޝުޖާއު ކުރެއްވި ޓްވީޓެއްގައި ވަނީ ޕީޕީއެމަށް ވުމުން ސިޔާސީ ހަރަކާތް ހިންގަން ސްކޫލް ނުދޭއިރު، އެމްޑީޕީ އަށް އެ ފުރުސަތު ފަހިކޮށްދިނީ ކޮން އުސޫލަކުންތޯ ސުވާލު އުފައްދާފައެވެ.\nރައީސް ޔާމީން މިނިވަންކޮށް ވެރިކަމަށް ގެންނާނަން: ޣައްސާން


Dhauruvamundhanee minister Ameen ge kotarikolhuge fotoathakeh noon: Ministry – Iru\nދައުރުވަމުންދަނީ މިނިސްޓަރ އަމީންގެ ކޮޓަރިކޮޅުގެ ފޮޓޯތަކެއް ނޫން: މިނިސްޓްރީ\nހެލްތު މިނިސްޓަރ ޢަބްދުﷲ އަމީން އެމިނިސްޓްރީގއި ބޭނުންކުރައްވާ ކޮޓަރިކޮޅުކަމަށްބުނެ ދައުރުކުރާ ފޮޓޯތަކުން ފެންނަނީ އެކޮޓަރިކޮޅު ނޫންކަމަށް ހެލްތު މިނިސްޓްރީން ވިދާޅުވެއްޖެއެވެ.\nހެލްތު މިނިސްޓަރު އަބްދުﷲ އަމީނުގެ ކޮޓަރިކޮޅުގެ ކުރެހުންތަކެއްކަމަށްބުނެ ސޯޝަލް މީޑިއާގައި ދައުރުވާ ފޮޓޯތަކާ ގުޅިގެން ހެލްތު މިނިސްޓްރީން ވިދާޅުވީ، އެފޮޓޯތަކުން ފެންނަނީ އެމިނިސްޓްރީގެ ކޮންފަރެންސް ރޫމްކަމަށެވެ. އެ ކޮންފަރެންސް ރޫމްގައި މިނިސްޓްރީގެ އިވެންޓްތައް ބޭއްވުމުގެ އިތުރުން އެހެނިހެން ފަރާތްތަކުގެ އިވެންޓްތައް ބޭއްވުމަށް ކުއްޔަށް ދޫކުރުމަށް ނިންމާފައިވާކަމަށްވެސް އެމިނިސްޓްރީން ވިދާޅުވެއެވެ.\nއަދި އެތަން ކުއްޔަށް ދޫކޮށްގެން ލިބޭ ފައިސާ ޚަރަދުކުރުމަށް ނިންމާފައިވަނީ ޢާންމު ސިއްޙަތުގެ ދާއިރާއިން މަސައްކަތްކުރުމަށް ކަމަށާ، އެފައިސާ ހެލްތު ފަންޑަށް ޖަމާކުރުމަށް ނިންމާފައިވާކަމަށްވެސް ހެލްތު މިނިސްޓްރީން ވިދާޅުވެއެވެ.\nހެލްތު މިނިސްޓަރުގެ ކޮޓަރިކޮޅުކަމަށް ބުނެ ދައުރުވާ ފޮޓޯތަކުން ފެންނަ ހެލްތު މިނިސްޓްރީގެ ކޮނަފަރެންސް ރޫމަށް ނަންދީފައިވަނީ “މޫމިނާ ޙަލީމް މާލަމް”ގެ ނަމުންނެވެ. އެއީ ރާއްޖޭގެ އެންމެ ފުރަތަމަ އަންހެން ހެލްތު މިނިސްޓަރަށް ނިސްބަތްކުރައްވައެވެ.\nމިކޮންފަރެންސް ރޫމް ހެދުމުގެ ބޭނުމަކީ ހެލްތު މިނިސްޓްރީއަކީ ގިނަ އިވެންޓްތަކެއް ބާއްވާ ތަނަކަށްވެފައި، އެފަދަ އިވެންޓްތައް އެމިނިސްޓްރީން ބޭއްވުމަށް ބޮޑެތި ޚަރަދުތަކެއް ކުރަންޖެހޭތީ، އެޚަރަދުތައް ކުޑަކުރުމުގެ ބޭނުމުގައިކަމަށްވެސް ހެލްތު މިނިސްޓްރީން ވިދާޅުވެއެވެ.


2 Fandiyaaraku Magaamun Vaki Kurumah Majileehah Hushahalhanee - Vaguthu\nފެމެލީ ކޯޓުގެ އިސް ގާޒީ ހަސަން\nކ ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު ރާޣިބު އަހުމަދާއި ފެމެލީ ކޯޓްގެ އިސްގާޒީ ހަސަން ސައީދު މަގާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ޖުޑީޝަލް ސާރވިސް ކޮމިޝަން (ޖޭއެސްސީ) އިން ނިންމައިފިއެވެ.\nޖޭއެސްސީން މިގޮތަށް ނިންމާފައި ވަނީ މިއަދު ބޭއްވި އެ ކޮމިޝަންގެ ބައްދަލުވުމެއްގައެވެ. އެ ކޮމިޝަންގެ ބައްދަލުވުމުގައި ރާޣިބުއާއި ހަސަން ސައީދުގެ މައްސަލަ ބެލި ކޮމެޓީގެ ރިޕޯޓް ވަނީ ހުށަހަޅާފައެވެ.\nޖޭއެސްސީ އިން ވިދާޅުވީ، ކ.ޖުޑީޝަލް ދާއިރާގެ އިސް މެޖިސްޓްރޭޓް ރާޣިބު އަޙްމަދުއާއި ގުޅޭގޮތުން އެކޮމިޝަނުން ބަލަމުންދިޔަ ޝަކުވާ ބެލި ބެލުމުން އޭނާގެ މައްޗަށް ސާބިތުވާ ކަމަށެވެ.\nރާޣިބުއާއި ގުޅޭގޮތުން ޖޭއެސްސީން އަށް މައްސަލައެއް ބަލަމުންދާކަމަށް ކުރިން ވަނީ ބުނެފައެެވެ. އެހެން ނަމަވެސް އެ ޝަކުވާތަކާއި ގުޅޭ ތަފްސީލު ހާމަަކޮށްފައެއް ނުވެއެވެ.\nއަދި ފެމިލީ ކޯޓުގެ އިސްގާޒީ ޙަސަން ސަޢީދުއާއި ގުޅޭގޮތުން އެކޮމިޝަނުން ބަލަމުންދިޔަ ދެ ޝަކުވާ ބެލި ބެލުމުން ސާބިތުވާކަމަށްވެސް މިއަދު ޖޭއެސްސީއިން ވަނީ ނިންމާފައެެވެ.\nއަދި ދެބޭފުޅުންނާ ގުޅިގެން ހުށަހެޅުނު ޝަކުވާތައް ސާބިތުވާކަމަށް ނިންމައި، އެ ދެބޭފުޅުން މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށްވެސް މިއަދު ޖޭއެސްސީ އިން ވަނީ ނިންމާފައެވެ.\nމި ރިޕޯޓަށް ޖަވާބުދާރީވުމަށް ރާޣިބުއަށާއި، ހަސަން ސައީދަށް 30 ދުވަހުގެ މުހުލަތެއް ވަނީ ދީފައެވެ.\nމީގެ ކުރިން ޖޭއެސްސީގެ ކޮމެޓީއަކުން ވަނީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ، މަގާމުން ދުރުކުރުމަށް މަޖިލީހަށް ފޮނުވުމަށް ނިންމައިފައެވެ. އަދި ގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު މަގާމުން ވަކި ކުރުމަށްވެސް ޖޭއެސްސީން ރައްޔިތުންގެ މަަޖިލީހަށް ހުށަހެޅިއެވެ. އަދި ރައްޔިތުންގެ މަޖިލީހުން އޭނާ ވަނީ މަގާމުން ވަކިކޮށްފައެވެ.\nއޮގަސްޓް 7, 2019 22:24\nސާބަސް މިއޮތީވާ ސަރުކާރެއް\nހުރިހާ ތާކަށްް ގުއި އުނދުޅި ބާނައިގެން ކިހާ ދުވަހަކު އުޅެވޭނެ ކަމަށްތަ؟ ވައްޓާލާށޭ މިއުޅެނީ. ނުބައިތިއްބާނަމޭ ގިނަ ދުވަހަކު.\nއޮގަސްޓް 8, 2019 00:22\nޝަރުޢީދާއިރާ ސާފުކުރަންޖެހޭ. އެކަން ކުރެވެން އޮތީ ކުނިބުނި ބޭރުކޮށްގެން. ފޮޓޯއިން ފެންނަ ބޭފުޅާގެ ކިބުރުވެރިކަމާއި ބޮޑާކަން ނޭނގޭ މީހަކު ޝަރުޢިދާއިރާ އަކު ނުހުންނާނެ. މިމީހުން ހިންގާފައިހުރި ޖަރީމާތައް ރައްޔިތުންނަށް ތިލަ ވާން ޖެހޭ.\nއޮގަސްޓް 10, 2019 16:27\nޑެން ތިހެންކިޔާފަ ދޫކޮއްލާ ސާބަހޭ މުޅިންވެސް ތިބީ ބޮދެތިންނައް އަދީބުގެ އާއިލާމީހުން


Raajje aai Seychells aai dhemedhu rasmee vaahakathah baavaifi\nރާއްޖެއާއި ސީޝެލްސްއާ ދެމެދު ރަސްމީ ވާހަކަތައް ބާއްވަވައިފި\nސީޝެލްސްގެ ރައީސްގެ ދަޢުވަތަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ސީޝެލްސްއަށް މިހާރު ކުރައްވަމުންގެންދަވާ ފުރަމާނަ ދަތުރުފުޅުގައި ރާއްޖެއާއި ސީޝެލްސްއާ ދެމެދު ކުރިއަށް ގެންދަވަން ހަމަޖެހިފައިވާ ރަސްމީ ވާހަކަފުޅުތައް މިއަދު ބާއްވަވައިފިއެވެ.\nސީޝެލްސްގެ ރައީސް ހިޒްއެކްސެލެންސީ ޑެނީ ފޯރގެ ރަސްމީ އޮފީހުގައި ކުރިޔަށްގެންދެވި ރަސްމީ ވާހަކަފުޅުތަކުގައި މައިގަނޑު ގޮތެއްގައި މަޝްވަރާ ކުރެއްވީ އެކި ދާއިރާތަކުން ރާއްޖެއާއި ސީޝެލްސްއާ ދެމެދު އިތުރަށް ގުޅުން ބަދަހި ކުރެއްވުމާ ބެހޭގޮތުންނެވެ.\nއޭގެ ތެރޭގައި ކުދި ގައުމުތަކަށް ކުރިމަތިވާ ގޮންޖެހުންތަކާ ކުރިމަތިލުމުގައި ގުޅިގެން މަސައްކަތްކުރުމާ ބެހޭގޮތުންވެސް މަޝްވަރާކުރެވުނެވެ. މީގެ އިތުރުން އިންޑިޔާ ކަނޑުގެ ސަލާމަތާ ރައްކާތެރިކަމާ ބެހޭގޮތުންނާއި،ކަނޑުމަތީގައި ހިނގާ ފޭރުމާ އެނޫންވެސް އެފަދަ ގާނޫނާ ހިލާފު އަމަލުތައް ހުއްޓުވުމުގައި އެހީތެރިކަން ފޯރުކޮށްދީ ގުޅިގެން މަސައްކަތްކުރުމާއި މޫސުމަށް އަންނަ ބަދަލުތަކާ ގުޅިގެން ކުރިމަތިވާ ކަންކަމާ އަދި ނޫ އިގްތިސާދެއް ބިނާކުރުމުގައި އެއްޤައުމު އަނެއްޤައުމަށް އެއްބާރުލުން އިތުރުކުރުމާބެހޭގޮތުންވެސް މަޝްވަރާކުރެވުނެވެ.\nމި ބައްދަލުވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ނިމިދިޔަ އިންޑިއަން އޯޝަން އައިލެންޑް ގޭމްސްގައި ދެ ގައުމުގެ އެތުލީޓުން ބައިވެރިވެފައިވާކަމާއި އަދި ދެން މި މުބާރާތް އޮންނަ ގައުމަކަށް ރާއްޖެ ހަމަޖެހިގެން ދިޔަކަން ފާހަގަކުރެއްވިއެވެ. އަދި މިކަން ރާއްޖެއަށް ކާމިޔާބުކުރުމުގައި ސީޝެލްސްގެ ސަރުކާރުން ދެއްވި އެއްބާރުލުމަށްޓަކައި ސީޝެލްސް ސަރުކާރަށް ރައީސުލްޖުމްހޫރިއްޔާ ޝުކުރު އަދާކުރެއްވިއެވެ.\nމީގެއިތުރުން ރާއްޖޭގައި ބާއްވާ ކުޅިވަރު މުބާރާތުގައި ސީޝެލްސްއިން ބައިވެރިވާނެ ކަމަށް އުންމީދުކުރައްވާ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ކުޅިވަރުގެ ދާއިރާއިން ސީޝެލްސްއާ އެކުގައި ސޮއިކުރުމަށް ހަމަޖެހިފައިވާ އެއްބަސްވުމަކީ ކުރިޔަށްއޮތް އައިއޯއައިޖީއަށް ރާއްޖެ ތައްޔާރުވުމަށް ލިބޭ އިތުރު ބާރަކަށް ވެގެންދާނެކަން ރައީސުލްޖުމްހޫރިއްޔާ ފާހަގަކުރެއްވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، އެމަނިކުފާނުގެ ދެކަނބަލުންނާއި ދިވެހި ވަފުދަށް ސީޝެލްސްގެ ސަރުކާރުން އެރުވި މެހުމާންދާރީއާ ބަހައްޓަވާ ގާތްކަމަށްޓަކައި ޝުކުރު އަދާކުރެއްވިއެވެ. ސީޝެލްސްގެ ރައީސްގެ ވާހަކަފުޅުގައި ރާއްޖޭގެ ރައީސުލްޖުމްހޫރިއްޔާ ސީޝެލްސްއަށް ފުރަމާނަ ދަތުރުފުޅެއް ކުރެއްވީތީ ޝުކުރު އަދާކުރައްވައި ދެޤައުމުގެ ގުޅުން އިތުރަށް ބަދަހިކުރަން ބޭނުންވާކަން ފާހަގަކުރެއްވިއެވެ. ރަސްމީ ވާހަކަފުޅުތައް ނިންމަވާލައްވަމުން ދެ ލީޑަރުންވެސް ވަނީ ދެ ޤައުމުގެ އެކުވެރިކަން ދެމެހެއްޓުމަށް އަބަދުވެސް މަސައްކަތްކުރައްވާނެކަން ތަކުރާރުކުރައްވާފައެވެ.


Raajje-China: Muhiymmu3ehbbasvumehggai Soe koffi\nޗައިނާ އާއި ރާއްޖެއާ ދެމެދު ތިން އެއްބަސްވުމެއްގައި ސޮއިކުރުމުގެ ރަސްމިއްޔާތުގެ ތެރެއިން --\nރާއްޖެ-ޗައިނާ: މުހިއްމު ތިން އެއްބަސްވުމެއްގައި ސޮއިކޮށްފި\nޗައިނާ އާއި ރާއްޖެއާ ދެމެދު ތިން އެއްބަސްވުމެއްގައި ސޮއިކޮށްފި މިއަދު ސޮއިކޮށްފިއެވެ.\nޗައިނާއާ އެކުގައި ސޮއި ކުރެވުނު ތިން އެއްބަސްވުމަކީ މެމޮރެންޑަމް އޮފް އަންޑަރސްޓޭންޑިން ބިޓްވީން ދަ މިނިސްޓްރީ އޮފް ފޮރިން އެފެއާޒް އޮފް ޕީޕަލްސް ރިޕަބްލިކް އޮފް ޗައިނާ އެންޑް ދަ މިނިސްޓްރީ އޮފް ފޮރިން އެފެއާޒް އޮފް ދަ ރިޕަބްލިކް އޮފް މޯލްޑިވްސް އޮން ސްޓްރެންތެނިން ކޯޕަރޭޝަނާއި މެމޮރެންޑަމް އޮފް އަންޑަސްޓޭންޑިން އޮން ސްޕޯޓްސް ކޯޕަރޭޝަން ބިޓްވީން ދަ ގަވަރުމަންޓް އޮފް ދަ ރިޕަބްލިކް އޮފް މޯލްޑިވްސް އެންޑް ދަ ގަވަރުމަންޓް އޮފް ދަ ޕީޕަލްސް ރިޕަބްލިކް އޮފް ޗައިނާގެ އިތުރުން އެގްރިމެންޓް އޮން އިކޮނޮމިކް އެންޑް ޓެކްނިކަލް ކޯޕަރޭޝަން ބިޓްވީން ދަ ގަވަރުމަންޓް އޮފް ދަ ޕީޕަލްސް ރިޕަބްލިކް އޮފް ޗައިނާ އެންޑް ދަ ގަވަރުމަންޓް އޮފް ދަ ރިޕަބްލިކް އޮފް މޯލްޑިވްސްއެވެ.\nމި އެއްބަސްވުންތަކުގައި ރާއްޖޭގެ ފަރާތުން ސޮއި ކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ޗައިނާގެ ފަރާތުން ސޮއި ކުރެއްވީ އެގައުމުގެ ފޮރިން މިނިސްޓަރު ވަންގް ޔީއެވެ.\nއެއްބަސްވުންތަކުގައި ސޮއި ކުރެއްވުމަށްފަހު ވާހަކަފުޅުދައްކަވަމުން ފޮރިން މިނިސްޓަރު ޝާހިދު ވިދާޅުވީ މިއަދު ސޮއިކުރެވުނު އެއްބަސްވުންތަކުގެ ސަބަބުން ދެގައުމުގެ ގުޅުން އިތުރަށް ބަދަހިވެގެންދާނެކަމަށެވެ.\nފޮރިން މިނިސްޓްރީން ބުނީ މިއަދު ސޮއިކުރެވުނު ސްޓްރެންތެނިން ކޯޕަރޭޝަންގެ ސަބަބުން ދެގައުމުގެ މެދުގައި ބައިލޭޓަރަލް އަދި މަލްޓިލޭޓަރަލް އެކި ކަންކަމުގައި ދެގައުމުގެ ގުޅުން އިތުރަށް ބަދަހިވެ، އިތުރު މަޝްވަރާތަކަށް މަގުފަހިވެގެން ދާނެ ކަމަށެވެ.\nރާއްޖެ-ޗައިނާ ފޮރިން މިނިސްޓްރީ


"Luthfee filaigen ulheykan kureege defense minister ah neygey bunumakee ladhuvethikameh"\n"ލުތުފީ ފިލައިގެން އުޅުނުކަން ކުރީގެ ޑިފެންސް މިނިސްޓަރަށް ނޭގޭނެކަމަށް ބުނުމަކީ ލަދުވެތިކަމެއް"\n0 July 1st, 2019 - 1:09 PM\nރާއްޖެ އަށް 1988 ވަނަ އަހަރުގެ ނޮވެމްބަރު3ވަނަ ދުވަހު ދިން ޓެރަރިސްްޓު ހަމަލާގައި ފަހަތުގައިވާ އަބްދުﷲ ލުތުފީ އަވަށްޓެރި ލަންކާގައި ދިރިއުޅެމުން ދިޔައިރު އެކަން ކުރީގެ ޑިފެންސް މިނިސްޓަރު އަދި މަޑުއްވަރީގެ ދާއިރާގެ މެމްބަރު އަހްމަދު ޝަރީފަށް ނޭނގޭކަމަށް ވިދާޅުވުމަކީ ލަދުވެތިކަމެއް ކަމަށް، މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވެއްޖެ އެވެ.\nއީވާ މިހެން ވިދާޅުވިއިރު ކޮމިޝަނާ އޮފް ޕޮލިސް މުހައްމަދު ހަމީދު (އެމްސީ) ވަނީ ކުރީގެ ރައީސް އަބްދުﷲ ޔާމިންގެ ވެރިކަމުގައި ފުލުހުންނަށް ލުތުފީގެ މައުލޫމާތު ލިބުނު ނަމަވެސް އޭނާ އަނބުރާ ރައްޖެ ގެނައުމަށް ފުލުހުން މަސައްކަތް ނުކުރި މައްސަލަ ތަހުގީގު ކުރުމަށް އަންގަވާފައެވެ.\nލުތުފީ ރާއްޖެ ނުގެނެސްގެން އެވާހަކަ ދައްކަވާ އެއް ބޭފުޅަކީ ކުރީގެ ހޯމް މިނިސްޓަރު އުމަރު ނަސީރެވެ. ނަމަވެސް މިހާރު އަލަށް ހާމަވާ މައުލޫމާތުން ލުތުފީގެ މައުލޫމާތު އުމަރު ނަސީރުގެ ހޯމް މިނިސްޓަރު ކަމުގައިވެސް ވަނީ ދިވެހި ސަރުކާރަށް ލިބިފައެވެ.\nމިއަދު އޮތް ރައްޔިތުންގެ މަޖިލީހުގެ ޖަލްސާ އަށް ލުތުފީ ރާއްޖެ ގެނައުން ލަސްވާކަމަށް ވިދާޅުވެ ކުއްލި ގަރާރެއް މަޖިލީހަށް ހުށަަހާޅާފައެވެ.\n"ފުލުހުންނަށް އެ މައުލޫމާތު ލިބިފައިވާއިރު އޭރުގެ ޑިފެންސް މިނިސްޓަރަށް އެކަން ނޭނގި ހުންނާނެ ކަމަށް ގަބޫލު ނުކުރެވޭ. އެކަން ނޭނގޭ ކަމުގައި ވަނީ ނަމަ އެއީ މާ ލަދުވެތި ކަމެއް،" މިއަދު މަޖިލިސް ޖަލްސާގައި އީވާ ވިދާޅުވިއެވެ.\nއީވާ ވިދާޅުވީ ޝަރީފް ހުށަހެޅުއްވި ގަރާރުގެ ބޭނުމަކީ، ސަރުކާރު "ފަލީހަތް" ކުރުން ކަމަށެވެ.\nފިލައިގެން އުޅޭތާ9އަހަރު ފަހުން ލުތުފީ އަމާން ދީ ދިވެހު އެމްބަސީއާ ހަވާލުވެފައިވަނީ މޭ މަހު 1 ވަނަ ދުވަހުއެވެ.\nއޭނާ ގައުަމުގެ މަސައްކަތް ފުލުހުންނާ ދިވެހި ސަރުކާރު ގުޅިގެން ކުރަމުން އަންނައިރު، އޭނާ ގެނައުމުގައި ލަސްވަނީ ކުރީގެ ރައީސް އަބްދުﷲ ޔާމިންގެ ސަރުކާރުން ކޮމަންވެލްތުން ވަކިވެފައިވާތީ އެއްގައުމުން އަނެއްގައުމަށް ކުށްވެރިން ބަދަލުކުރުމަށް ވެފައިވާ ބައިނަލްއަގުވާމީ އެއްބަސްވުމާމެދު ބޭރު ގައުމުތަކުން ސުވާލު އުފައްދާތީއެވެ.\nދިވެހި ރާއްޖެ އަލުން ކޮމަންވެތްލާ ގުޅުމަކީ ރައީސް އިބްރާހިމް މުހައްމަދު ސާލިހުގެ ވައުދެކެވެ. އެކަމަށް ދިވެހި ސަރުކާރުން އަންނީ މަސައްކަތް ކުރަމުންނެވެ.


މީރާގެ އޮންލައިން ޚިދުމަތްތައް ޕްރޮމޯޓްކުރުމަށް ރޯޑްޝޯއެއް ބާއްވައިފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އަށް އޮންލައިންކޮށް ފައިސާ ދެއްކޭނެ ވަސީލަތްތަކާބެހޭ ގޮތުންނާއި 2014 ވަނަ އަހަރުގެ ބީ.ޕީ.ޓީ ބަޔާން ހުށަހަޅައި ފައިސާ ދައްކަންޖެހޭ ސުންގަޑި ކައިރިވުމާއެކު ޓެކްސް ދައްކާ ފަރާތްތަކާއި އާންމުންނަށް އެ ކަމާ ބެހޭ މައުލޫމާތު ދިނުމުގެ ގޮތުން، 13 ޖޫން 2015 ވީ ހޮނިހިރު ދުވަހުގެ ހަވީރު 4:00 ން 6:00 އަށް ސޯޝަލް ސެންޓަރުގައި ރޯޑްޝޯ އެއް ބާއްވައިފިއެވެ.\nމި ރޯޑްޝޯގައި މީރާ ކަނެކްޓްގެ ޚިދުމަތާ ބެހޭ ގޮތުން މައުލޫމާތު ދިނުމުގެ އިތުރުން، އޮންލައިންކޮށް ފައިސާ ދެއްކޭނެ ގޮތްތަކުގެ މައުލޫމާތު ފޯރުވައިދީފައިވެއެވެ. މި ގޮތުން ކާޑު މެދުވެރިކޮށް ފައިސާ ދައްކަން ބޭނުންވާ ފަރާތްތަކުން ވާރު ކާޑަށް އެދޭ ފޯމް ވަގުތުން ހުށަހެޅޭނެ އިންތިޒާމުގެ އިތުރުން 30 ޖޫން 2015 ގައި ބީ.ޕީ.ޓީ ބަޔާން ހުށަހަޅަންޖެހޭ ފަރާތްތަކަށް ބޭނުންވާ މައުލޫމާތު ދިނުމާއި، ބީ.ޕީ.ޓީ ބަޔާން ފުރިހަމަކުރުމަށް އެހީތެރިވުމަށް އިންފޮމޭޝަން ޑެސްކްތައް ބަހައްޓާފައިވެއެވެ. މީގެ އިތުރުން ކުޑަކުދިންނަށް ޚާއްސަ އެކިއެކި ކުޅިވަރުތަކަކާއެކު، އާންމުންނަށާއި ވިޔަފާރިވެރިންނަށް ޓެކުހާބެހޭ އާންމު މައުލޫމާތު ދިނުމުގެ ހަރަކާތްތަކެއް ވެސް ހިންގާފައިވެވެ.\nމި ރޯޑްޝޯއަށް ވަރަށް ބޮޑު ތަރުހީބެއް ލިބި، ގިނަ ފަރާތްތަކަކަށް ޓެކުހާބެހޭ މައުލޫމާތު ދީފައިވެވެ. އަދި ކުރިއަށް އޮތް ބީ.ޕީ.ޓީ ގެ ސުންގަޑިއާއި ގުޅިގެން މައުލޫމާތު ދިނުމުގެ އިތުރު ހަރަކާތްތަކެއް ދަނީ ރާވަމުންނެވެ. އަދި ބީ.ޕީ.ޓީ ބަޔާން ހުށަހަޅަންޖެހޭ ހުރިހާ ފަރާތްތަކުން މި ސުންގަޑިއަށް ސަމާލުވެ ދުރާލާ ބަޔާން ހުށަހަޅާ ފައިސާ ދެއްކުމަށް މީރާއިން އިލްތިމާސްކުރެއެވެ.


Dhaulathun edhigen Nihan ge sharee'athuge aduehun cancel koffi - vNews.mv\nދައުލަތުން އެދިގެން ނިހާންގެ ޝަރީއަތުގެ އަޑުއެހުން ކެންސަލްކޮށްފި\nފާތިމަތު ނަހުދާ ފާއިޒް 20 March 2022, 13:26\nރައްޔިތުންގެ މަޖިލީހުގައި ކުރިން ވިލިމާލެ ދާއިރާ ތަމްސީލުކުރި މެމްބަރު އަޙުމަދު ނިހާން ޙުސައިން މަނިކުގެ މައްޗަށް އުފުލާފައިވާ ކޮރަޕްޝަންގެ ދައުވާތަކާ ގުޅިގެން މިއަދަށް ކޯޓުން ތާވަލުކުރި އަޑުއެހުން ކެންސަލްކޮށްފިއެވެ.\nއޭނާގެ މައްޗަށް ދައުލަތުން އުފުލާފައިވަނީ ރިޝްވަތަށް އެދުމުގެ ދެ ދައުވާއަކާއި، ރިޝްވަތު ހިފުމުގެ ތިން ދައުވާއެއްގެ އިތުރުން މަނީ ލޯންޑާ ކުރިކަމުގެ ދައުވާއެވެ.\nމި މައްސަލައިގެ އަޑުއެހުމެއް މިއަދު ހެނދުނު 9:00 އަށް ތާވަލްކޮށްފައިވީނަމަވެސް، ދައުލަތުން އަޑުއެހުން ކެންސަލްކޮށްދިނުމަށް އެދިފައިވާތީ ކްރިމިނަލް ކޯޓުން ވަނީ އަޑުއެހުން ކެންސަލްކޮށްފައެވެ. ދައުލަތުން އަޑުއެހުން ކެންސަލްކުރަން އެދުނު ވަކި ސަބަބެއް ސާފުވާގޮތް ވަނީ ނުވެފައެވެ.\nމި މައްސަލައިގެ އެންމެފަހުން ބޭއްވި އަޑުއެހުމުގައި ކުރިއަށް ގެންގޮސްފައިވަނީ ހެކި ހާމަކުރުމެވެ. ޝަފައީ ހެކިންގެ ގޮތުގައި ނިހާންގެ ފަރާތުން ގިނަ އަދަދެއްގެ ހެކީން ހާޒިރުކުރުމަށް ހުށަހަޅުއްވާފައިވާއިރު، އޭގެތެރޭގައި ދިފާއީ ހެކީންގެ ގޮތުގައި މިދިޔަ މަޖިލީހުގައި މާލިއްޔަތު ކޮމިޓީގައި މަސައްކަތް ކުރެއްވި މިހާރުގެ ރައީސް އިބްރާހީމް މުހައްމަދު ސާލިހްއާއި، ނައިބު ރައީސް ފައިސަލް ނަސީމްގެ ނަންފުޅު ހުށަހަޅުއްވާފައިވެއެވެ.\nމީގެއިތުރުން، ޕްރޮސިކިއުޓަރ ޖެނެރަލް ހުސެއިން ޝަމީމް އާއި، ރައްޔިތުންގެ ބައެއް މެމްބަރުން ވެސް ހެއްކެއްގެ ގޮތުގައި ހުށަހަޅުއްވާފައިވެއެވެ.\nދައުލަތުން ބުނާ ގޮތުގައި ނިހާން ރައްޔިތުންގެ މަޖިލީހުގެ ވިލިމާލެ ދާއިރާގެ މެންބަރުކަމުގައި އަދި މާލިއްޔަތު ކޮމެޓީގެ މުގައްރިރުގެ މަގާމުގައި ހުރިއިރު، މަގާމުގެ ހައިސިއްޔަތުން އަދާ ކުރަންޖެހޭ މަސްއޫލިއްޔަތުތައް ވަކިގޮތަކަށް ކުރުމަށް ނުވަތަ ނުކޮށް ދޫކޮށްލުމުގެ ބާރުގެ ދަށުން، ކުރީގެ ނައިބު ރައީސް އަހުމަދު އަދީބު އަބްދުލްޣަފޫރުގެ ގާތު ރިޝްވަތަށް އެދި، އަދި އެ ރިޝްވަތުގައި ހިފައި، ކުށް ކޮށްގެން ހޯދާފައިވާ ފައިސާ އަތުގައި ބަހައްޓައި، އެ ފައިސާ ބޭނުންކޮށްފައިވާކަން ތަހުގީގަށް ހޯދިފައިވެއެވެ.\nދައުލަތުން ނިހާންގެ މައްޗަށް އުފުލާފައިވާ ދައުވާތައް ސާބިތުވެއްޖެ ނަމަ އެންމެ މަދުވެގެން 36 އަހަރުގެ ޖަލު ހުކުމެއް އޭނާގެ މައްޗަށް އަންނާނެއެވެ.\nއަހުމަދު ނިހާން ހުސެއިން މަނިކު ކްރިމިނަލް ކޯޓު ޤާނޫނީ ސިޔާސީ


Raajje In Covid-19 Aai Gulhigen Iskuree Meehunge Sihhathu: China Safeer - Vaguthu\nކޯވިޑް-19 އާއި ގުޅިގެން ޗައިނާ އިން ރާއްޖެއަށް ހަދިޔާކުރި ތަކެއްޗާއެކު އަބްދުﷲ ޝާހިދާއި، ޗައިނާ ސަފީރު - ވަގުތު އިމޭޖަސް- މުހައްމަދު އަފްޒަލް\nރާއްޖެއިން ކޮވިޑް-19 އާއި ގުޅިގެން އިސްކުރީ މީހުންގެ ސިއްހަތު ކަމަށް ޗައިނާ ސަފީރު ޗައިނާއިން ރާއްޖެއަށް ކަނޑައަޅާފައި ހުންނަ ސަފީރު ޖަންގް ލިޖޮންގް ވިދާޅުވެއްޖެއެވެ.\nކޮވިޑް-19 އާއި ގުޅިގެން، ޗައިނާއިން ރާއްޖެއަށް ފޯރުކޮށްދިން ތަކެތި ހަވާލުކުރުމަށް ފޮރިން މިނިސްޓްރީގައި މިއަދު ބޭއްވި ރަސްމިއްޔާތުގައި ވާހަކަދައްކަވަމުން، ޗައިނާ ސަފީރު ވިދާޅުވީ ރާއްޖެއިން ކޮވިޑް-19 އާއި ގުޅިގެން އެޅި ފިޔަވަޅުތައް ރަނގަޅުކަމަށެެވެ.\nއަދި ކޮވިޑް-19 އާއި ގުޅިގެން، ރާއްޖެއަށް ޗައިނާއިން ފޯރުކޮށްދޭ އެހީތެރިކަމަކީ ޗައިނާ އިން ކޮވިޑް-19 ފެނުނު އިރު، ރާއްޖެއިން ޗައިނާ އާއި މެދު ބެހެއްޓި ގާތްކަމާއި، ލިބުނު އެއްބާރުލުމާއި، ޒަމާންވީ ގާތް ގުޅުމުގެ ނަތީޖާ ކަމަށް ވެސް އޭނާ ވިދާޅުވިއެވެ.\n" ރާއްޖެއަށް އެއްޗެހި ގެނައުމުގަ ދަތިކަމެއް އެބަ ހުރި ފްލައިޓްތައް ނެތީމަވެސް މިވަގުތު. އެހެންނަވެސް އިތުރު ތަކެތި ގެނައުމުގެ މަސައްކަތް ވެސް ކުރިއަށް އެބަދޭ." އޭނާ ވިދާޅުވިއެވެ.\nއަދި ބައެއް ކަހަލަ ތަކެތި ރާއްޖެ ގެނައުމަށް، ދަތިކަން ކުރިމަތިވެފައި ވަނީ އެތަކެތި ޗައިނާގެ މާކެޓްގައި ވެސް މިވަގުތު ލިބެން ނެތުމުން ކަމަށް އޭނާ ވިދާޅުވިއެވެ.\nކޯވިޑް-19 އާއި ގުޅިގެން ޗައިނާ އިން ރާއްޖެއަށް ހަދިޔާކުރި ތަކެތީގެ ތަފްސީލު ދިނުމަށް ބޭއްވި ނޫސްވެރިންގެ ބައްދަލުވުން - ވަގުތު އިމޭޖަސް- މުހައްމަދު އަފްޒަލް\nމީގެ އިތުރުން ރާއްޖެއަށް ހާލަތަށް ބެލުމަށް ފަހު ރާއްޖެއަށް ޗައިނާއިން ޑޮކްޓަރުން ފޯރުކޮށްދިނުމުގެ މަޝްވަރާވެސް ކުރަމުންދާނެ ކަމަށް ޗައިނާ ސަފީރު ވިދާޅުވިއެވެ.\nޗައިނާއިން ރާއްޖެ އަށް ފޯރުކޮށްދިން އެހީތެރިކަމަށްޓަކައި ފޮރިން މިނިސްޓަރ އަބްދުﷲ ޝާހިދު ވަނީ ޗައިނާގެ ރައީސް އަށާއި ޗައިނާގެ ސަރުކާރަށް ޝުކުރު އަދާކުރައްވާފައެވެެ.\nއަދި ކޮވިޑް-19 އާއި ގުޅިގެން އެއްވެސް ޤައުމަކަށް އެކަނި މަސައްކަތްކޮށްގެން، ކާމިޔާބު ނުވާނެ ކަމަށާ، ގައުމުތަކުން މި ބަލިން އަރައިގަތުމަށް މަސައްކަތް ކުރަން ޖެހޭނީ އެކުގައި ކަމަށް މިނިސްޓަރ ޝާހިދު ވިދާޅުވިއެވެ.\n"އެއްވެސް ޤައުމަކަށް އެކަނި މި ކަމުން އަރައި ނުގަނެވޭނެ. ޗައިނާ އާއި ރާއްޖެއިން އޮންނާނީ މިދަނޑިވަޅުގައި އެކުގައި." ޝާހިދު ވިދާޅުވިއެވެ.\nކޮވިޑް-19 ޗައިނާއިން ފެނުމުން އެ ޤައުމުން އެޅި ފިޔަވަޅުތައް ހަރުދަނާވެފައި އަވަސްކަމަށް ފާހަގަކުރައްވާ މިނިސްޓަރ ޝާހިދު ވަނީ އެކަމަށް ތައުރީފްކުރައްވާފައެވެ.\nޗައިނާއިން މިއަދު ރާއްޖެއަށް ފޯރުކޮށްދިނީ ކޮވިޑް-19 އާއި ގުޅިގެން ރާއްޖެ އަށް އެ ގައުމުން ފޯރުކޮށްދޭން ނިންމާފައިވާ ތަކެތީގެ ތެރެއިން ފުރަތަމަ ޝިޕްމެންޓެވެ.\nއެތަކެތީގެ ތެރޭގައި ހިމެނެނީ 843.7 ކިލޯގެ ސިއްހީ ވަސީލަތްތަކެވެ. އޭގެ ތެރޭގައި 10،080 މެޑިކަލް ޕްރޮޓެކްޓިވް މާސްކާއި، 30،000 ސަރޖިކަލް މާސްކް، 10،000 އެއްފަހަރު ބޭނުންކޮށްފައި އެއްލާލާ ސްޓެރިލް ރަބަރ އަންގި، 500 ސްޓެތޮސްކޯޕް، 200 ޕްރޮޓެކްޓިވް ގޮގްލްސް އަދި 500 ޕްރޮޓެކްޓިވް ކްލޯތިންއެވެ.\nމާޗް 27, 2020 19:27\nއެހެނަސް ކައިރީގައި ތިހުރި ބޭފުޅާއަށް ކާޕެޓެއް ނުދައްކަވާތި!\nމާޗް 27, 2020 19:38\nހައްދާލާ ހައްދާލާ. ވަރަށް އުފާވާނެ. ގެރިމޯޑީ ފައްސާލައްޗޭ.\nމާޗް 27, 2020 20:55


SunOnline: FAM ge ordinary congress ninmaalaifi\nއެފްއޭއެމްގެ އޯޑިނަރީ ކޮންގްރެސް ނިންމާލައިފި\nޢަބްދުﷲ އައިމަން 25 Mar 2019, 14:01\nހޮޓެލް ޖެންގައި މިއަދު ބޭއްވުނު އެފްއޭއެމްގެ އޯޑިނަރީ ކޮންގްރެސްގެ ތެރެއިން --- ސަން ފޮޓޯ/ އަހުމަދު އައުޝަން އިލްުޔާސް\nފޫޓްބޯލް އެސޯއިއޭޝަން އޮފް މޯލްޑިވްސް (އެފްއޭއެމް)ގެ އަހަރީ ކޮންގްރެސް މިއަދު ހޮޓެލް ޖެންގައި ކާމިޔާބު ކަމާ އެކު ނިންމާލައިފި އެވެ.\nރާއްޖޭގެ ފުޓުބޯޅައިގެ މަތީ ހަރުފަތުގެ ބޮޑެތި ގިނަ ކުލަބުތަކާއި އެފްއޭއެމްގެ އިސްވެރިންނާ އެކު ބޭއްވުނު މި ކޮންގްރެސްގައި، އެފްއޭއެމް އަދި ކުލަބުތަކުގެ މެދުގައި ޖެހިފައިވާ ބައެއް މައްސަލަތަކުގެ ބަހުސް ކުރެވި އަހަރަށް ކަނޑައަޅާފައިވާ ބަޖެޓުގެ ކަންކަން ދެ ފަރާތުގެ މެދުގައި ހިއްސާ ކުރުމުގެ އިތުރުން މިވަގުތު އެންމެ ގިނަ ބަޔަކު ދައްކަމުންދާ "ނިއުރޭޑިއަންޓް މައްސަލަ" އަށް ވަނީ ގޮތެއް ނިންމާފަ އެވެ.\nހޮޓެލް ޖެންގައި މިއަދު ބޭއްވުނު އެފްއޭއެމްގެ އޯޑިނަރީ ކޮންގްރެސްގެ ތެރެއިން އެފްއޭއެމްގެ ރައީސް ބައްސާމް އަދީލް ޖަލީލް --- ސަން ފޮޓޯ/ އަހުމަދު އައުޝަން އިލްުޔާސް\nދާދި ފަހުން ވިކްޓަރީ ސްޕޯޓްސް އިސްވެ އޮވެ އެފްއޭއެމްގެ ލީޑާޝީޕުގެ އިތުބާރު ނެތް ކަމަށް ބުނެ އެކްސްޓްރާ އޯޑިނަރީ ކޮންގްރެސްއެއް ބޭއްވުމަށް ހުށައެޅި ހުށައެޅުން ފީފާ އިން ވަނީ ބާތިލުކޮށްފަ އެވެ. އޭގެ ފަހުން އެފްއޭއެމް އިން ވަނީ ކުލަބުތަކާއި ދެމެދު އެއްވެސް މައްސަލައެއްނެތް ކަމަށާއި އެ އެސޯސިއޭޝަންއިން އަބަދުވެސް މަސައްކަތް ކުރަނީ ކުލަބުތަކާއި ފުޓުބޯޅައިގެ ލާބައަށް ކަމަށް ބުނެފަ އެވެ.\nއެކި އެޖެންޑާތަކައް ބަހާލައިގެން މިއަދު ކުރިއަށް ގެންދިޔަ ކޮންގްރެސްގައި އެފްއޭއެމްގެ އެކި އެކި ގޮފިތަކަށް ބޭފުޅުން އައްޔަން ކުރުމަށް ކުލަބުތަކުގެ މެދުގައި ވޯޓަކަށް ވަނީ އަހައިފަ އެވެ. އެގޮތުން ހުސްވެފައިވާ އެފްއޭއެމްގެ އެގްޒެކެޓިވްގެ ތިން މެމްބަރުން ހޮވުމާއި އެ އެސޯސިއޭޝަނުގެ އިލެކްޓޯރަލް ކޮމިޓީ އަދި އިލެކްޓޯރަލް އެޕީލް ކޮމިޓީގެ އިތުރުން އޮޑިޓް ކޮމިޓީއަށް ހުށައަޅާފައިވާ ބޭފުޅުން ހޮވުމަށް ވަނީ ފެންނަ ނުފެންނަ ވޯޓަކަށް އަހައިފަ އެވެ.\nމީގެ އިތުރުން ރާއްޖޭގައި އުފެދުނު އެންމެ ކާމިޔާބު ކުލަބުކަމަށްވާ ނިއުރޭޑިއަންޓްގެ ސަސްޕެންޝަނުގެ މައްސަލައިގައި މިއަދު އޮތް ކޮންގްރެސްގައި ވަނީ ކުލަބުތަކުގެ މެދުގައި ވޯޓެއް ނަގައިފަ އެވެ. ކުޅުންތެރިންނަށް މުސާރަ ނުދިނުމުގެ މަައްސަލައިގައި ވަގުތީ ގޮތުން ނިއުރޭޑިއަންޓް ސަސްޕެންޑް ކޮށްފައިވީ ނަމަވެސް މިއަދު ބޭއްވުނު އެ ކޮންގްރެސްގައި ނިއުރޭޑިއަންޓް ސަސްޕެންޝަނުން ސަލާމަތް ކުރުމަށް ކުލަބުތަކައް ވަނީ ފުރުސަތު ދީފަ އެވެ.\nނަމަވެސް ދެ ކުލަބެއް ފިޔަވާ އެހެން ހުރިހާ ކުލަބުތަކުން ތާއީދު ކުރީ ނިއުރޭޑިއަންޓް ސަސްޕެންޑްކޮށްފައި އޮތް އޮތުން ދެމެހެއްޓުމަށެވެ. ވީމާ ކުޅުންތެރިންނަށް ދޭންޖެހިފައިވާ މުސާރައާއި އުޖޫރަ ދައްކާ ޙަލާސް ނުކުރާހާ ހިނދަކު ނިއުރޭޑިއަންޓް އޮންނާނީ ސަސްޕެންޝަނުގައި ކަމަށް އެފްއޭއެމް އިން ވަނީ ކަނޑައަޅާފަ އެވެ.\nމިއަދުގެ ކޮންގްރެސްގައި އެންމެ ބޮޑަށް ދެކެވުނު ވާހަކައަކީ މިއަހަރުގެ ބަޖެޓާއި ބެހޭ ވާހަކަތަކެވެ. މި އަހަރުގެ ބަޖެޓް ކަނޑައަޅާފައިވަނީ އެކި އެކި ގޮތް ގޮތުން އެ އެސޯސިއޭޝަނަށް ލިބުނު ފައިސާ އާއި ލިބެން ހުރި ފައިސާގެ އެހީތެރިކަމަށް ބިނާ ކޮށްގެނެވެ. އެގޮތުން އެކި އެކި ފަރާތް ތަކުގެ އެހީއާ އެކު ގައިގަނޑަކަށް 90.43 މިލިއަން ރުފިޔާ އެފްއޭއެމްއަށް ލިބޭނެ ކަމަށް ވަނީ ލަފާ ކޮށްފަ އެވެ.


ޢަރަބި އަކުރު އުފެދުނު ގޮތުގެ ވާހަކައަކީ ދިގުވާހަކައެކެވެ. ތަފާތު ރިވާޔަތްތަކުން ތަފާތު ގޮތްގޮތަށް އެވާހަކަ ކިޔައި އުޅެތެވެ. އެއްރިވާޔަތެއް ބުނާގޮތުގައި ޢަރަބި ލިއުމަކީ މާތްﷲ އާދަމުގެފާނަށް އުނގަންނަވައިދެއްވި އެއްޗެކެވެ. އިހުގެ ޢަރަބީން ޤަބޫލުކޮށްގެން ތިބީ އެގޮތަށެވެ. ނަމަވެސް އެކަން ސާބިތުކޮށްދޭނެ އެއްވެސް ދަލީލެއް ނެތެވެ. އެ ރިވާޔަތާ އިދިކޮޅު އެހެން ރިވާޔަތެއް ބުނާގޮތުގައި ޢަރަބި އަކުރު އުފެދިގެން އައީ ޔަމަނުކަރައިންނެވެ. ޔަމަނުކަރައިގެ މުސްނަދު ލިއުމަކީ ޢަރަބި އަކުރުގެ އަޞްލެވެ. ނަމަވެސް ޢަރަބި އަކުރު އުފެދުނީ މުސްނަދު ލިއުމުންކަން ސާބިތުކޮށްދޭނެ ދަލީލެއް ނެތުމާއެކު، މިއީ ވެސް ޤަބޫލުކުރެވޭނެ ރިވާޔަތެއްކަމުގައި ނުވި އެވެ. މިފަދަ އެހެން ރިވާޔެތެއް ބުނާގޮތުގައި ޢަރަބި އަކުރަކީ ދެތިން މީހަކު ކުރި މަސައްކަތެއްގައި އެޅި ފޮނި މޭވާއެކެވެ. އެމީހުން ޢަރަބި އަކުރު އުފެއްދީ ސިރިއާނީ އަކުރު އަޞްލެއްކަމުގައި ބަލައިގެންނެވެ. އަދި އެމީހުން އުފެއްދި ޢަރަބި އަކުރު ފެތުރުމުގެ މަސްއޫލިއްޔަތު އުފުލީ އެންމެ މީހެކެވެ. ނަމަވެސް ތާރީޚީ ނަޒަރަކުން ބަލާއިރު އެކަން އެގޮތަށް ހިނގާފައިވާ ކަމުގެ އެއްވެސް ހެތްކެއް ނެތެވެ.\nމިދެންނެވި ރިވާޔަތްތަކަކީ ތާރީޚީ ނަޒަރަކުން ބަލާއިރު، ބުރަދަނެއް ހުރި އެއްޗެއް ނޫނެވެ. އެއަށް ބާރެއް ދޭނެ ތާރީޚީ ހެތްކެއް ނެތަތީ އެވެ. ނަމަވެސް އެރިވާޔަތްތަކާމެދު ނަޒަރުހިންގައި ބެލުމަކީ، ޢަރަބި އަކުރު ދިރާސާކުރާއިރު، މުހިންމު ކަމަކަށް ވަނީ ވެފަ އެވެ. އެއީ ޢަރަބި އަކުރު އުފެދިގެން އައި ގޮތް ޝަރަޙަކޮށްދޭ ނަޒަރިއްޔާތައް ކަމުގައި ވީތީ އެވެ. އެއީ ތެދު އެއްޗެއް ކަމުގައި ނުވިޔަސް އެއާމެދު ވިސްނާ ފިކުރު ހިންގުމުން، ޙާލަތު އޮތްގޮތާއި ކަންތައް ހިނގަމުންދިޔަގޮތް އޮޅުންފިލާތީ އެވެ. އެހެންކަމުން ޢަރަބި އަކުރު އުފެދިގެން އައިގޮތް ދިރާސާކުރާއިރު، އެ ރިވާޔަތްތަކުގެ މައްޗަށް ބިނާވެފައިވާ ނަޒަރިއްޔާތައް ދިރާސާކުރުންވަނީ މުހިންމުކަމަކަށް ވެފަ އެވެ.\nފުރަތަމަ ނަޒަރިއްޔާ: ތައުޤީފު ނަޒަރިއްޔާ\nޢަރަބި އަކުރުގެ އަޞްލާ ބެހޭގޮތުން އިހުގެ ޢަރަބީން ޤަބޫލުކޮށްގެން ތިބިގޮތް ޝަރަޙަކޮށްދޭ މިނަޒަރިއްޔާއަށް ކިޔަނީ ތައުޤީފު ނަޒަރިއްޔާ އެވެ. މިނަން ކިއުނީ ޢަރަބި އަކުރަކީ އާދަމުގެފާނަށް މާތްﷲ ދެއްވާފައިވާ އެއްޗެއްކަމުގައި މި ނަޒަރިއްޔާ ބުނާތީ އެވެ. މި ނަޒަރިއްޔާގެ ޚުލާޞާއަކީ، އާދަމުގެފާނުގެ ދަރިކޮޅުން އައި އެންމެން ލިޔަމުން ގެންދިޔައީ މާތްﷲ އެކަލޭގެފާނަށް އުނގަންނަވައިދެއްވި ލިއުމަކުންނެވެ. ނޫޙުގެފާނުގެ ޒަމާނުގައި ޠޫފާން އައިއިރު، އެ ލިއުމުން ވަނީ ތަފާތު ފޮތްތައް ލިޔެވިފަ އެވެ. އެ ޠޫފާނުގައި ދުނިޔެ ޣަރަޤުވުމަށްފަހު، ފެން ހިނދި ދުނިޔޭގެ ކަންތައް ހަމަޔަކަށް އެޅުނުއިރު، ނޫޙުގެފާނާއެކު ސަލާމަތްވި މީހުންނަށް ބައެއް ފޮތްތައް ލިބުނެވެ. ޒަމާންތައް ދައުރުކުރަމުން، އެއްޖީލަކަށްފަހު އަނެއް ޖީލަކަށް އެ ފޮތްތައް ވާރުތަވަމުން ގޮސް، އިސްމާޢީލުގެފާނާ ހަމައަށް އައިއިރު، އެކަލޭގެފާނަށް އޭގެ ތެރެއިން ފޮތެއް ލިބިވަޑައިގަތެވެ. އެ ފޮތް ލިޔެފައިވަނީ ޢަރަބި އަކުރުންނެވެ. ޢަރަބި އަކުރުގެ އަޞްލަކީ އެފޮތް ލިޔެވިފައިވާ އަކުރެވެ.\nމި ނަޒަރިއްޔާގައި އާދަމުގެފާނުގެ ޒަމާނުން ފެށިގެން، ނޫޙުގެފާނު ފަހަނައަޅައި އިސްމާޢީލުގެފާނާ ހަމައަށް ޢަރަބި އަކުރު ވާޞިލުވިކަމަށް ބުނަނީ އެއްވެސް ދަލީލެއް ދެއްކުމެއްނެތި އެވެ. ދޫދޫމަތިން ވާރުތަވަމުން އައިސްފައިވާ ފުލޯކު ވާހަކައެއްގެ ސިފައިގަ އެވެ. އެހެންކަމުން މި ނަޒަރިއްޔާއަކީ ޤަބޫލުކުރެވޭނެ އެއްޗެއްކަމުގައި ނުވެ އެވެ.\nޢަރަބި އަކުރަކީ ތައުޤީފު ނަޒަރިއްޔާ ބުނާފަދައިން އުފެދިފައިވާ އެއްޗެއް ނޫންކަން ބަޔާންކޮށްދެއްވަމުން އަލްޢައްލާމާ އިބްނު ޚަލްދޫން އޭނާގެ މުޤައްދިމާގައި ލިއުއްވާފައިވެއެވެ. ”އަކުރަކީ މަދަނިއްޔަތުގެ އުފެއްދުމެކެވެ. އެއީ އިޖުތިމާޢީ ޙަޔާތުގައި ނުހަނު ބޭނުންތެރި އެއްޗެކެވެ. އެހެންކަމުން، އެއުފައްދަނީ އިންސާނުންނެވެ… މަދަނީ ގޮތުން މުޖުތަމަޢު ދަށަށް ދިޔަވަރަކަށް ލިޔެކިއުމުގެ ބޭނުންތެރިކަން ކުޑަވަމުންދެއެވެ. މަދަނީ ގޮތުން މުޖުތަމަޢު ކުރިއެރިވަރަކަށް އޭގެ ބޭނުންތެރިކަން އިތުރުވަމުން ދެއެވެ.” ތެދެކެވެ. އިންސާނީ ތާރީޚުގައި އެކަން އޮތީ އެގޮތަށެވެ. އަކުރަކީ ފަހަރެއްގައިވެސް މާތްﷲ އުޑުން ބާވައިލައްވާފައިވާ އެއްޗެއް ނޫނެވެ. އެއީ އިންސާނުން އަމިއްލައަށް އުފައްދަމުން ގެންދާ އެއްޗެކެވެ. ވީމާ، ތައުޤީފު ނަޒަރިއްޔާ އަކީ، ގަބޫލުކުރެވޭނެ އެއްޗެއް ނޫނެވެ.\nދެވަނަ ނަޒަރިއްޔާ: ދެކުނު ނަޒަރިއްޔާ\nދެވަނަ ނަޒަރިއްޔާގެ ނަމަކީ ދެކުނު ނަޒަރިއްޔާއެވެ. މި ނަޒަރިއްޔާއަށް މިނަން ކިއުނީ ޢަރަބި ލިއުމުގެ އަޞްލު އުފެދިގެން އައީ، ޢަރަބި ކަރައިގެ ދެކުނުން ކަމަށް މި ނަޒަރިއްޔާ ބުނާތީ އެވެ. ޔަމަނުކަރަ އޮންނަނީ ޢަރަބި ޝިބުހު ޖަޒީރާގެ ދެކުނުގަ އެވެ. ސަބާ (ސަބައު) ދައުލަތާއި ޙިމްޔަރު ދައުލަތަކީ ޔަމަނުކަރައިގައި އުފެދުނު މަޝްހޫރު ދެ ދައުލަތެކެވެ. މި ނަޒަރިއްޔާ ބުނާގޮތުގައި ޢަރަބި އަކުރުގެ އަޞްލަކީ ޙިމްޔަރު ދައުލަތުގެ މުސްނަދު ލިއުމެވެ. އެ ލިއުން، ޢަރަބި ޖަޒީރާގެ ދެކުނުގައިވާ ރަށްތައް ފަހަނައަޅައި އުތުރުގެ ރަށްތަކާ ހަމައަށް ދަތުރުކުރި ކަމަށް މި ނަޒަރިއްޔާ ބުނެ އެވެ. އެހެންކަމުން ޢަރަބި ޖަޒީރާގެ ދެކުނާއި އުތުރުގައި ލިޔަން ބޭނުންކުރެވުނު އަކުރުގެ އަޞްލަކީ މުސްނަދު ލިއުމެވެ.\nމިނަޒިއްޔާ އުފެދުމަށް މެދުވެރިވި ސަބަބަކީ، މީލާދުގެ ކުރީގެ ފުރަތަމަ ޤަރުނާއި ދެވަނަ ޤަރުނުގައި ޔަމަނުގެ ސަބާ ދައުލަތާއި ޙިމްޔަރު ދައުލަތް، ޢަރަބިކަރައިގެ މައްޗަށް ހިންގި ނުފޫޒުގެ ވަރުގަދަކަން ކަމަށް ބެލެވެ އެވެ. އެޒަމާނުގައި އެ ދެ ދައުލަތުގެ ބަހާއި ސަގާފަތު ޢަރަބީންގެ މައްޗަށް ފޯރާފައިވާ ކަމީ، މި ނަޒަރިއްޔާގެ ބިންގަލެވެ. ނަމަވެސް އެ ނުފޫޒު ނިމުމާއެކު، އެމީހުންގެ ބަހާއި ސަގާފަތު ވެސް ޢަރަބީންގެ ތެރެއިން ފިލައިގެން ގޮސްފައިވާތީ، މިނަޒަރިއްޔާގެ މަޤުބޫލުކަން ވަނީ ގެއްލިފަ އެވެ.\nދެކުނު ނަޒަރިއްޔާ މަޝްހޫރުވުމަށް މެދުވެރިވި ސަބަބެއް ވެ އެވެ. ޢަރަބީން ޤަބޫލުކުރާ ގޮތުގައި ޔަމަނުކަރައިގެ ސަބާ ދައުލަތުގެ މުއައްސިސުންނަކީ، ނަޖިދުކަރައާއި ޙިޖާޒުކަރައިގެ އުތުރުގައިވާ ޖައުފު އިޤުލީމުގެ މީހުންނެވެ. އެހެންކަމުން، ޖައުފު އިޤުލީމާއި ޔަމަނުކަރައާއި ދެމެދުގައި އޮތް ސިޔާސީ ގުޅުންތަކާއި ހިޖުރަކުރުންތަކަކީ މި ނަޒަރިއްޔާ ފެތުރި މަޝްހޫރުވުމަށް މެދުވެރިވި ސަބަބެއް ކަމަށް ބެލެވެ އެވެ.\nޢަރަބި އަކުރު އުފަންވި ޒަމާން ކަމަށް، ދެކުނު ނަޒަރިއްޔާ ކަނޑައަޅަނީ މީލާދުގެ ކުރީގެ ފުރަތަމަ ޤަރުނާއި ދެވަނަ ޤަރުނެވެ. ތައުޤީފު ނަޒަރިއްޔާގައި ބުނާފަދައިން އާދަމުގެފާނާ ހަމައަކަށް ވާޞިލެއް ނުކުރެ އެވެ. އެހެންކަމުން ޢަރަބި އަކުރު އުފެދުނު ޒަމާން ކަނޑައެޅުމުގައި ވެސް މި ދެނަޒަރިއްޔާ، އެކަތި އަނެއްކައްޗާ ވަރަށް ބޮޑަށް ފުށުއަރަ އެވެ.\nތިންވަނަ ނަޒަރިއްޔާ: އުތުރު ނަޒަރިއްޔާ\nމިނަޒަރިއްޔާ ބުނާގޮތުގައި ޢަރަބި އަކުރު އުފެއްދީ ތިންމީހެކެވެ. އެއީ މުރާމިރާއި އަސްލަމާއި ޢާމިރެވެ. އެ ތިންމީހުން ޢަރަބި އަކުރު އުފެއްދީ ސުރިޔާނީ އަކުރު އަޞްލެއްކަމަށް ބަލައިގެންނެވެ. އެ ތިންމީހުން އުފެއްދި އަކުރު، އަންބާރީންގެ ބަޔަކު ދަސްކުރިއެވެ. އެއަށްފަހު، އަންބާރީންގެ ގާތުން ޙީރާގެ ބަޔަކު ދަސްކުރިއެވެ. އެއަށްފަހު، އެމީހުންގެ ގާތުން ބިޝްރު ބިން ޢަބްދުލްމަލިކު ނަމަކަށް ކިއުނު މީހަކު ދަސްކުރި އެވެ. މައްކާއަށް ޢަރަބި އަކުރު ގެނެސްދިނީ އޭނާ އެވެ. އޭނާ މައްކާއަށް ގޮސް އުޅެނިކޮށް، އޭނާގެ ގާތުން ސުފުޔާން ބިން އުމައްޔާ އާއި އަބޫޤައިސު ބިން ޢަބްދު މަނާފު ލިޔަން ދަސްކުރި އެވެ. އެއަށްފަހު، އިބްނު ޢަބްދުލްމަލިކާއި އަބޫޤައިސު ދިޔައީ ޠާއިފަށެވެ. ދެން އެރަށުގެ ބަޔަކު، އިބްނު ޢަބްދުލްމަލިކުގެ ގާތުން ޢަރަބި ލިއުން ދަސްކުރި އެވެ. އެއަށްފަހު، އޭނާ ދިޔައީ ދިޔާރު މުޟަރަށެވެ. ދެން އެ ޝަހަރުގެ ބަޔަކު އޭނާގެ ގާތުން ލިޔަން ދަސްކުރިއެވެ. އެއަށްފަހު، އޭނާ ދިޔައީ ޝާމުކަރަޔަށެވެ. ދެން އެ ސަރަޙައްދުގެ އެތައް ބަޔަކު އޭނާގެ ގާތުން ލިޔަން ދަސްކުރި އެވެ. މިގޮތުގެ މަތިން، މި ނަޒަރިއްޔާ ބުނެދެނީ ދެތިން މީހެއްގެ މަސައްކަތުން އުފެއްދި ޢަރަބި އަކުރު، އެންމެ މީހެއްގެ މަސައްކަތުން، މުޅި ޢަރަބިކަރައިގައި ފެތުރުނު ކަމަށެވެ.\nމިނަޒަރިއްޔާ ބުނާފަދައިން، ބިޝްރު ބިން ޢަބްދުލްމަލިކާއި ސުފުޔާން ބައްދަލުވެފައިވާނަމަ، އޭގެ މާނައަކީ ޢަރަބި އަކުރު ޙިޖާޒުކަރައަށް އައިސްފައިވަނީ މީލާދީން ފަސްވަނަ ޤަރުނުގެ ފަހުކޮޅުގަ އެވެ. ކަންމިހެން އޮތުމާއެކު، އާދަމުގެފާނާ ހަމައަށް ޢަރަބި ލިއުން ގެންދެވެން ނެތްތާގައި އިސްމާޢީލުގެފާނާ ހަމައަކަށް ވެސް ނުފޯރަ އެވެ. އަދި ދެވަނަ ނަޒަރިއްޔާގައި ބުނާ މުސްނަދު ލިއުމާ ހަމައަށް ވެސް ވާޞިލެއް ނުވެ އެވެ.\nމިނަޒަރިއްޔާއަކީ ޞައްޙަ އެއްޗެއްތޯ ބަލާއިރު، އެކަން ސާބިތުކޮށްދޭނެ ހެތްކެއް ނެތެވެ. އެހެންކަމުން، މިއީވެސް މަޤުބޫލު ނަޒަރިއްޔާއެއްކަމުގައި ނުވެ އެވެ.\nބަޔާންވެދިޔަ ތިން ނަޒަރިއްޔާގެ އިތުރަށް، ޢަރަބި ލިއުން އުފެދިގެން އައި ގޮތް ޝަރަޙަކޮށްދޭ ތަފާތު އެހެން ރިވާޔަތްތައް ވެސް ވެ އެވެ. އެއިން ރިވާޔަތެއް ބުނާގޮތުގައި ޢަރަބި އަކުރު އުފެއްދީ އެންމެ މީހެކެވެ. އޭނާ ޢަރަބި އަކުރު އުފެއްދީ، އޭނާގެ އަށް ދަރީންގެ ނަންތަކުގައިވާ އަކުރުތައް އަޞްލެއްކަމަށް ބަލައިގެންނެވެ.\nމިފަދަ އެހެން ރިވާޔަތެއް ބުނާގޮތުގައި، ނަމުގައިވާ އަކުރުތަކަށް ބަލައިގެން ޢަރަބި އަކުރު އުފެއްދީ އެންމެ މީހެއް ނޫނެވެ. އެކަންކުރީ ހަމީހެކެވެ. އެ ހަމީހުންނަކީ އަބުޖަދު (أبجد) އާއި، ހައްޥަޒު (هوز) އާއި، ޙުއްޠީ (حطي) އާއި، ކަލަމުން (كلمن) އާއި، ސަޢުފަޞް (سعفص) އާއި، ޤަރްޝަތު (قرشت) އެވެ. އެމީހުންގެ ނަންތަކުގައިވާ އަކުރުތަކުން އަލިފުބާގެ އަކުރުތައް އުފައްދަން ބެލިއިރު، އެ ނަންތަކުގައި ނެތް އަޑުތަކެއް ޢަރަބި ބަހުގައި ވާކަން އެނގުނެވެ. ދެން އެ އަޑުތަކަށް އެ ހަ މީހުން އަކުރުތަކެއް އުފެއްދި އެވެ. އެއީ، ޘައްޚަޛު (ثخذ) އާއި ޟައްޡަޣު (ضظغ) ގައިވާ ޢަރަބި އަކުރުތަކެވެ. މިގޮތުގެ މަތިން އެމީހުން އުފެއްދި އަބުޖަދު ހައްވަޒުގެ އަކުރުތައް އަންބާރީންނާ ހަމައަށް ވާޞިލުވެ، އަންބާރީން އެ އަކުރުތަކުން ލިޔަން ފެށިއެވެ. ޢަރަބީންނަށް އެ އަކުރުތައް ލިބުނީ އަންބާރީންގެ އަތުންނެވެ.\nއެހެން ރިވާޔަތެއް ބުނާގޮތުގައި ޢަރަބި އަކުރު އުފެދުނީ އިސްމާޢީލުގެފާނުގެ ބޭފުޅުން ލިއުއްވާފައިވާ ލިއުމަކުންނެވެ. އެއީ ހުރިހާ އަކުރުތަކެއް ގުޅިފައިވާ ލިއުމެކެވެ. ޢަރަބި އަކުރުތައް އުފެއްދުނީ އެ ލިއުމުގައިވާ އަކުރުތައް ވަކިކޮށްގެން އެއިންނެވެ.\nއިހުޒަމާނުގެ ރިވާޔަތްތަކުގެ ތެރެއިން، ބަޔާންވެދިޔަ ތިން ރިވާޔަތުންކުރެ ރިވާޔަތެއްގައި ޙަޤީޤަތެއްވާކަން ސާބިތުކޮށްދޭނެ ހެތްކެއް ނެތެވެ. އެއާ ޚިލާފަށް މިޒަމާނުގެ ރިވާޔަތްތައް ބިނާވެފައިވަނީ ޢިލްމީ ދިރާސާތަކުގެ މައްޗަށެވެ. އެފަދަ ދިރާސާތަކުގެ މައްޗަށް ބިނާވެފައިވާ ބައެއް ވާހަކަތައް ވެސް މިތާނގައި ނަކަލުކޮށްލާނަމެވެ.\nމިޒަމާނުގެ ބައެއް ރައުޔުތައް\nދުނިޔޭގައިވާ ލިއުންތައް މިޒަމާނުގައިވަނީ ޢާއިލާތަކަކަށް ބަހާލެވިފަ އެވެ. އޭގެ ތެރެއިން ޢަރަބި އަކުރާ ގުޅުންހުރި އެންމެ ޤަދީމީ ޢާއިލާއަކީ މިޞްރުގެ ބޯދާ ލިއުމެވެ. އެ ލިއުމަކީ ހަމައެކަނި މިޞްރުގައި ބޭނުންކުރެވުނު އެއްޗެއް ނޫނެވެ. މިޞްރާއި މިޞްރުގެ ވަށައިގެންވާ ސަރަޙައްދުގައި އެ ލިއުން ބޭނުންކުރެވުނެވެ.\nމިޞްރުގެ ބޯދާ ލިއުމުގެ ތިންވައްތަރެއް ވެއެވެ. އެއީ:\n1. ކަހީނުން ލިޔަން ބޭނުންކުރި ހައިރޯގްލިފިކް (Hieroglyphic) އަކުރުތައް.\n2. ދައުލަތުގެ ރަސްމީ ލިއުންތައް ލިޔަން ބޭނުންކުރި ހީރަޓިކް (Hieratic) އަކުރުތައް.\n3. ޢާއްމުން ލިޔަން ބޭނުންކުރި ޑިމޮޓިކް (Demotic) އަކުރުތައް. މިއެވެ.\nމިޞްރު ލިއުމުގައި ހިމެނޭ 15 ވަރަކަށް އަކުރުގެ މައްޗަށް ބިނާވެފައިވާ ލިއުމެއް ފީނީޤީން ނުވަތަ ފިނިޝިއަނުން (Phoenicians) ގެ ތެރޭގައި އުފެދުނެވެ. އެއަށްފަހު، އެ ލިއުމުގެ ތެރެއަށް ކަންޢާނީން ބައެއް އަކުރުތައް އިތުރުކުރި އެވެ. އެގޮތުން އުފެދުނު ލިއުން، ޔޫރަޕާއި އޭޝިއާގެ ބައްރުގައި ފެތުރުނެވެ. ވިޔަފާރީގެ މުޢާމަލާތްތަކާއެކު، ޢަރަބި ޖަޒީރާގެ އުތުރުގައިވާ އާރާމީންގެ ރަށްތަކަށާއި، ދެކުނުގައިވާ ޔަމަނުކަރައިގެ ރަށްތަކަށް ވެސް އެ ލިއުން ދަތުރުކުރި އެވެ. ކަންމިހެން އޮތުމާއެކު، އާރާމީ ނުވަތަ އަރަމައިކް (Aramaic) އަކުރާއި މުސްނަދު އަކުރު އުފެދުނީ ފީނީޤީ (Phoenician) އަކުރުންކަން އެނގެ އެވެ.\nއިސްލާމްދީން ފެތުރި، ކޫފީ ލިއުން މަޝްހޫރުވުމުގެ ކުރިން، ޙިޖާޒުކަރައިގައި ލިޔެއުޅުނީ ޖަޒުމް ލިއުމުންނެވެ. އެ ލިއުމަކީ ނަބަޠީ ނުވަތަ ނަބަޓިއަން (Nabataean) ލިއުމުން އުފެދިފައިވާ އެއްޗެކެވެ. ނަބަޠީ ލިއުމުން ޖަޒުމް ލިއުން އުފެދެން މެދުވެރިވި ސަބަބަކީ، ނަބަޠީންނާއި ޙިޖާޒުކަރައިގެ ޢަރަބީންނާ ދެމެދުގައި ކުރެވެމުންދިޔަ މުޢާމަލާތްތައް ކަމަށް ބެލެވެ އެވެ. ކޮންމެއަކަސް ޖަޒުމް ލިއުން، ޤުރައިޝު ވަންހައިގެ ތެރެއިން ނިކުމެގެން އެހެން ޤަބީލާތަކަށާއި ރަށްތަކަށް ދިޔަ އެވެ. ޙީރާއާއި އަންބާރު ފަދަ ވިޔަފާރީގެ މަރުކަޒުތައް އޭގެ ތެރޭގައި ހިމެނެ އެވެ. އެއަށްފަހު، އެއިން ކޮންމެ ރަށެއްގައި ލިޔެވޭ އަކުރަށް އެ ރަށެއްގެ ނަމުން ނަންދެވުނެވެ. މިސާލަކަށް މައްކާގައި ލިޔެވޭ ލިއުމަށް ”އަލްމައްކީ” އެވެ. އަންބާރުގައި ލިޔެވޭ ލިއުމަށް ”އަލްއަންބާރީ” އެވެ.\nޢަރަބި ލިއުމުގެ އެންމެ އިހުގެ ދެ ވައްތަރަކީ ކޫފީ ލިއުމާއި ނަސްޚު ލިއުމެވެ. މި ދެ ލިއުން އުފެދުނީ ކޮން ތާރީޚެއްގައި ކަން ސާފުކޮށް އޮޅުންފިލާކަށެއް ނެތެވެ. އާސާރީ ހޯދުންތަކުން އެނގޭ ގޮތުގައި މި ދެ ލިއުން (ނުވަތަ މި ދެ ލިއުމުގެ އަކުރުތައް) އުފެދިގެން އައީ އެއް ދުވަސްވަރެއްގަ އެވެ. ނަސްޚު ލިއުން ތަރައްޤީވެ ކުރިއަރަމުން ދިޔައީ ޙިޖާޒުކަރައިގަ އެވެ. ކޫފީ ލިއުން ތަރައްޤީވެ ކުރިއަރަމުން ދިޔައީ ޢިރާޤުގަ އެވެ.\nކޫފީ ލިއުމާއި ނަސްޚު ލިއުމަކީ އެއް އަޞްލަކުން އުފެދުނު ދެގޮފި ނޫންކަމަށާއި، ނަމަވެސް މި ދެލިއުމުގެ އަޞްލު ރުޖޫޢުވަނީ މިޞްރު ލިއުމުގެ އަކުރުތަކުން އުފެދުނު ފީނީޤީ ލިއުމުގެ އަކުރުތަކަށް ކަން ސާބިތުކޮށްދޭ ޢިލްމީ ތަޙުޤީޤުތައް ވެ އެވެ. އެފަދަ ތަޙުޤީޤެއް ބުނާގޮތުގައި ކޫފީ ލިއުމަކީ ސަޠުރަންޖީ ލިއުމުގެ ގޮތްޕެކެވެ. ސަޠުރަންޖީ ލިއުމަކީ ސިރިއާނީ ލިއުމުގެ ގޮތްޕެކެވެ. ސިރިޔާނީ ލިއުމަކީ މުސްނަދު ލިއުމުގެ ގޮތްޕެކެވެ. މުސްނަދު ލިއުމަކީ ފީނީޤީ ލިއުމުގެ ގޮތްޕެކެވެ. ފީނީ ލިއުމުގެ އަޞްލަކީ މިޞްރުގެ ބޯދާ ލިއުމެވެ.\nމިޞްރުގެ ބޯދާ އަކުރު => ފީނީޤީ އަކުރު => މުސްނަދު އަކުރު => ސިރިއާނީ އަކުރު => ސަޠުރަންޖީ އަކުރު => ކޫފީ އަކުރު\nނަސްޚު ލިއުމަކީ އަންބާރީ ލިއުމުގެ ގޮތްޕެކެވެ. އަންބާރީ ލިއުމަކީ ނަބަޠީ ލިއުމުގެ ގޮތްޕެކެވެ. ނަބަޠީ ލިއުމަކީ އާރާމީ ލިއުމުގެ ގޮތްޕެކެވެ. އާރާމީ ލިއުމަކީ ފީނީޤީ ލިއުމުގެ ގޮތްޕެކެވެ. ފީނީޤީ ލިއުމަކީ އިސްވެ ބަޔާންވެދިޔަފަދައިން މިޞްރުގެ ބޯދާ ލިއުމުން އުފެދިފައިވާ އެއްޗެކެވެ.\nމިޞްރުގެ ބޯދާ އަކުރު => ފީނީޤީ އަކުރު => އާރާމީ އަކުރު => ނަބަޠީ އަކުރު => އަންބާރީ އަކުރު => ނަސްޚު އަކުރު\nމިދިރާސާގައި އިސްވެ ބަޔާންވެދިޔަ ތިން ނަޒަރިއްޔާގެ ތެރެއިން އެއްވެސް ނަޒަރިއްޔާއެއްގައި ތާރީޚީ ޙަޤީޤަތެއް ނެތެވެ. އަދި އެއިން ނަޒަރިއްޔާއެއްގެ ތެދުކަން ސާބިތުކޮށްދޭނެ އެއްވެސް މާއްދީ ހެތްކެއް ވެސް ނެތެވެ. އެހެންކަމުން، ޢަރަބި އަކުރު އުފެދިގެން އައި ގޮތް، ދެނެގަތުމަށްޓަކައި އާސާރީ ހޯދުންތަކުގެ އަލީގައި ޢިލްމީ ތަޙުޤީޤުތައް ކުރަން ޖެހުނެވެ. އެފަދަ ތަޙުޤީޤުތަކުން އެނގުނު ގޮތުގައި، ޢަރަބި އަކުރު އުފެދިގެން އައީ، އިބްނު ޚަލްދޫން، “މުޤައްދިމާ” ފޮތްބައިގައި ލިއުއްވާފައިވާ ފަދައިންނެވެ. އަކުރަކީ ނެތުމުގެ ތެރެއިން ކުއްލިއަކަށް ވުޖޫދަށް އަންނަ އެއްޗެއް ނޫންކަމާއި، އެއީ އުޑުން ބާވައިލައްވާފައިވާ އެއްޗެއް ނޫންކަން ވެސް އެ ތަޙުޤީޤުތަކުން އެނގުނެވެ.\nޢަރަބި އަކުރު އާދަމުގެފާނާ ހަމައަކަށް ނުފޯރަ އެވެ. އެއީ އެކަލޭގެފާނަށްވުރެ މާފަހުގެ އެއްޗެކެވެ. އަދި އެއީ ޢަރަބިކަރައިގެ ދެކުނުން އުފެދިގެން އައި އެއްޗެއްވެސް ނޫނެވެ. އާސާރީ ހޯދުންތަކުން ސާބިތުވާގޮތުގައި ޢަރަބީންނަށް ލިއުމާބެހޭ ކަންތައްތައް އެނގެންފެށީ އެމީހުންގެ ވަށައިގެންވާ ގައުމުތަކުގެ މީހުންގެ ކިބައިންނެވެ. އެފަދަ ގައުމުތަކުގެ ތެރެއިން ޔަމަނާއި ޢިރާޤުގެ ސަހަރުތަކާއި ސީރިއާ ފާހަގަކޮށްލެވެ އެވެ. ލިޔެކިއުމެއްނެތި ދިރިއުޅެމުން ގެންދިޔަ ޢަރަބީން، ރަށްފުށުގެ ދިރިއުޅުން ދޫކޮށް ކުރިއަރާފައިވާ ގައުމުތަކާ ހަމައަށް ނިކުމެ، އެ ގައުމުތަކުގެ މީހުންނާ މުޢާމަލާތްކުރަން ފެށުމުން، ދިރިއުޅުމުގެ ރީތި ގޮތްތައް ދަސްވަމުންދިޔަ އެވެ. އަދި ޢަރަބީންނަށް ލިޔެކިއުމާބެހޭ ކަންތައް ވެސް އޮޅުންފިލަމުން ދިޔަ އެވެ. މަދަނިއްޔަތުގެ އަސަރުކޮށް، އެންމެ ބޮޑަށް ތަހުޛީބުވި ޢަރަބީންނަކީ ޝާމުކަރައިގެ އައްސޭރިއަށް ނިކުތް ޢަރަބީންނެވެ. ޙިޖާޒުކަރައިގެ އުތުރާއި، ޢަޤަބާ ކަނޑުއޮޅީގެ ސަރަޙައްދުގައި އެމީހުން ވަޒަންވެރިވި އެވެ. އެމީހުންނާ ރޫމީންނާ ދެމެދުގައި ހިނގަމުންދިޔަ ގުޅުންތަކުގެ ސަބަބުން ރޫމީންގެ މަދަނިއްޔަތުގެ އަސަރު، އެމީހުންނަށް ވަރަށް ބޮޑަށް ކުރި އެވެ. އަދި ޢަރަބި ކަރައިގެ ދެކުނުގައިވާ ނާތަހުޒީބު ސަގާފަތާ ތަފާތު، ތަހުޒީބު ސަގާފަތެއް އެމީހުންގެ ތެރޭގައި އުފެދުނެވެ.\nރޫމީންނާއި އެހިސާބުގެ އެހެން ދައުލަތްތަކުގެ އާރާއިބާރު ދަށްވަމުންދިޔަވަރަކަށް، ޢަރަބިކަރައިގެ އުތުރުގައިވާ ޢަރަބީންގެ މަދަނިއްޔަތު ކުރިއަރަމުންދިޔަ އެވެ. ވިޔަފާރިއާއި ޢަސްކަރީގޮތުން އެމީހުންނަށް ލިބުނު ކުރިއެރުމުގެ ސަބަބުން، އެމީހުންގެ މެދުގައި ސިޔާސީ ރަށްތަކެއް އުފެދުނެވެ. އޭގެތެރެއިން މުހިންމު އެއްރަށަކީ ނަބަޠީންގެ ވެރިރަށެވެ. ފަސް ސަތޭކަ އަހަރުގެ ދިގު މުއްދަތަކަށް، އެރަށަކީ ވަރަށް ބޮޑު ވިޔަފާރި މަރުކަޒެއްގެ ގޮތުގައި ދެމިއޮތެވެ. ޢަރަބި ޖަޒީރާގެ ދެކުނުގެ ރަށްތަކުން އުތުރަށް ދަތުރުކުރާ ވިޔަފާރި ޤާފިލާތައް އެރަށް ހުރަސްކޮށް ދަތުރުކުރަމުން ދިޔަ އެވެ.\nނަބަޠީންގެ ޢުމްރާނީ ވެށްޓާއި މަދަނިއްޔަތު ބިނާވީ އާރާމީންގެ ޙަޟާރަތުގެ މައްޗަށެވެ. ނަބަޠީން، ލިޔެކިއުމަށް ބޭނުންވި ހިނދު، އެމީހުންގެ ބަސް ލިޔާނެ އަކުރެއް އުފެދިގެން އައީ އާރާމީންގެ އަކުރުންނެވެ. ލިއުމާ އެއްގޮތަށް އާރާމީންގެ ބަސް ބޭނުންކުރުމަކީ ފަސޭހަކަމަކަށް ނުވި އެވެ. އާރާމީންގެ އަތުން ލިބިގަތް އަކުރުން އެމީހުންގެ ބަސް ލިޔަން ފެށުމަށްފަހު، އެ ލިއުން މަޝްހޫރުވެގެން ދިޔައީ ނަބަޠީ ލިއުމުގެ ނަމުންނެވެ.\nމީލާދީން ދެވަނަ ޤަރުނު އައިއިރު، ނަބަޠީންގެ ދައުލަތް ވަނީ ނެތިގެންގޮސްފަ އެވެ. ނަމަވެސް އެމީހުންގެ ލިއުމެއް ނެތިގެނެއް ނުދެ އެވެ. ޢަރަބި ކަރައިގެ އެންމެ އުތުރުގައި އެ ލިއުން ދެމިއޮތެވެ. ޢަރަބި އަކުރު އުފެދިގެން އައީ އެ ލިއުމުންނެވެ.\nތާރީޚީ ހެކިތަކުގެ މައްޗަށް ބިނާވެފައިވާ މި ނަޒަރިއްޔާ ބުނާގޮތުގައި ޢަރަބި އަކުރު އުފެދިފައިވަނީ މައިގަނޑު ތިން މަރްޙަލާއެއްގަ އެވެ.\nފުރަތަމަ މަރްޙަލާގައި ޢަރަބި ބަސް އާރާމީ އަކުރުން ލިޔެވުނެވެ.\nދެވަނަ މަރްޙަލާގައި އާރާމީ އަކުރުން ނަބަޠީ އަކުރު އުފެދުނެވެ.\nތިންވަނަ މަރްޙަލާގައި ނަބަޠީ އަކުރަށް ހިސާބެއްގެ ބަދަލުތަކެއް އައިސް އެއިން ޢަރަބި އަކުރު އުފެދުނެވެ.\nމި ދިރާސާގައި ބަޔާންވެދިޔަ ނަޒަރިއްޔާތަކާއި ރައުޔުތަކާއި ހޯދުންތަކުން އެނގޭގޮތުގައި ޢަރަބި އަކުރަކީ އުޑުން ބާވައިލައްވާފައިވާ އެއްޗެއް ނޫނެވެ. އެއީ އުޑުން ބާވައިލައްވާފައިވާ އެއްޗެއް ކަމަށް ހީކުރާ މީހުންނަށް އެގޮތަށް ހީކުރެވެނީ، އުޑުން ބާވައިލައްވާފައިވާ ފޮތެއް އެއިން ލިޔެފައިވާތީ އެވެ. ނަމަވެސް އުޑުން ބާވައިލެއްވީ ކީރިތި ޤުރްއާނެވެ. އެ މާތް ފޮތް ލިޔެފައިވާ އަކުރެއް ނޫނެވެ. އެ އަކުރަކީ، ކީރިތި ޤުރުއާން ބާވައިލެއްވި ޒަމާނުގެ މީހުން ލިޔެކިއުމުގައި ބޭނުންކުރި އަކުރެވެ.\nކީރިތި ޤުރްއާން ލިޔެވިފައިވާ ޢަރަބި އަކުރާ ތަފާތު، އެހެން ވައްތަރުތަކުގެ ޢަރަބި އަކުރުން ކީރިތި ޤުރުއާން ލިއުމަކީ ކޮށްގެންނުވާނެ ކަމެއް ކަމަށް ބައެއް މީހުން ހީކުރެއެވެ. މިފަދަ ވިސްނުންތައް ގެންގުޅޭ މީހުން ފާއިތުވެ ދިޔަ ޒަމާންތަކުގައި ވެސް އުޅެފައިވެ އެވެ. ނަމަވެސް އެމީހުންގެ ވިސްނުމާ އެއްގޮތަށް ޢަމަލުކުރާކަށް، ޒަމާން ތަނެއް ނުދެ އެވެ. ލިއުމަކީ ފަންނެކެވެ. ފަންނުގެ އަހުލުވެރިން އެމީހުން ބޭނުންގޮތަކަށް، ބޭނުން ވައްތަރެއްގެ އަކުރަކުން، ބޭނުން ސިފައަކަށް ލިޔަމުން ގެންދާނެ އެވެ. އެކަން ހުއްޓުވުމަށްޓަކައި ކިތަންމެ މަސައްކަތެއް ކުރިއަސް އެކަމެއް ނުހުއްޓުވޭނެކަން ތާރީޚުގެ ޞަފުޙާތައް ވަނީ ސާބިތުކޮށްދީފަ އެވެ.\nއިހުޒަމާނުގައި ކީރިތި ޤުރްއާނުގެ ކަލިމަތަކުގައި ނުކުތާއާއި ފިލި ޖެހުމުން، މާތް ﷲ ގެ ކަލާމްފުޅު ތަޙުރީފު ކުރެވުނީކަމަށް ބައެއް މީހުން ހީކުރި އެވެ. އެމީހުން ހީކޮށްގެން ތިބީ، އަބަދުވެސް ކީރިތި ޤުރްއާން ލިޔަންޖެހޭނީ ކީރިތި ރަސޫލާ ޞައްލަ ﷲ ޢަލައިހި ވަސައްލަމަ ގެ ޒަމާނުގައި ލިއުނު ގޮތަށް ކަމަށެވެ. އެ ޚިޔާލު ގެންގުޅުނު މީހުންގެ ހަރުކަށިކަން ދެމިއޮތުމަކަށް ޒަމާން ތަނެއް ނުދިނެވެ. ޒަމާނާއެކު މިހާރުވަނީ ޢަރަބި އަކުރުގެ އެތައް ވައްތަރެއް އުފެދިފަ އެވެ. މިހާރު ޢަރަބި ލިއުމަކީ އަމިއްލަ ޝަޚުޞިއްޔަތެއް ލިބިފައިވާ ހައިބަތުހުރި މުސްތަޤިއްލު ފަންނެކެވެ.\nޢަރަބި އަކުރު ކިތަންމެ ވަރަކަށް ތަރައްޤީވެ ކުރިއަރަމުން ދިޔަޔަސް، ދެމިއޮންނާނެ ޙަޤީޤަތަކީ، ޢަރަބި އަކުރު އުފެދިގެން އައި ގޮތެވެ. އާދޭހެވެ. ޢަރަބި އަކުރަކީ، އާރާމީ އަކުރުން އުފެދުނު އެއްޗެކެވެ. އަކުރުގެ ވައްތަރުތަކާއި ލިޔަން ބޭނުންކުރާ ވަސީލަތްތަކަކީ ޒަމާނާއެކު ބަދަލުވަމުންދާނެ އެއްޗެކެވެ.\nމި މަޒުމޫނު ވާނީ ފަތްތޫރައިގައި ޝާއިޢުކުރެވިފަ އެވެ.\n1. އިބްރާހީމް ޖުމްޢާ. (1984). ޤިއްޞަތުލްކިތާބަތިލް ޢަރަބިއްޔާ. އަލްޤާހިރާ: ދާރުލްމަޢާރިފް.\n2. ޢަލީ ޟަމްރާ. (1987). އަލްޚައްޠުލްޢަރަބީ – ޖުޒޫރުހޫ ޥަތަޠައްވުރުހޫ. އަލްއުރްދުން: މަކްތަބަތުލްމަނާރާ.\n3. ޑރ. އަބޫޚަލީލު. (2001). އަޠުލަސުލްޤުރްއާން. ދިމަޝްޤު: ދާރުލްފިކްރް.\n4. ޢަބްދުލްމުޢީދު ޙަސަން. (1989). ޢަރަބި ލިއުމުގެ ފަންނު. މާލެ: މަޢުހަދުއްދިރާސާތިލްއިސްލާމިއްޔާ.\nފޮޓޯގެ މަޞްދަރު: http://maakom.com/site/photo/1325\n17 ޖަނަވަރީ, 2012\nޢަރަބިބަސްކިޔަވަމާ.ކޮމް އަށް މަރުޙަބާ!\n12 ޖަނަވަރީ, 2018


Ooredoo in mulhi Raajje ah E-Commerce platform eh tha'aaraf koffi - One Online\nއުރީދޫ އިން މުޅި ރާއްޖެއަށް އީ-ކޮމާސް ޕްލެޓްފޯމެއް ތައާރަފްކޮށްފި\nމުޅި ރާއްޖެއަށް ހުޅުވާލައިފައިވާ ގަނެވިއްކުމުގެ ޑިޖިޓަލް ބާޒާރެއް އުރީދޫ މޯލްޑިވްސް އިން އިފްތިތާހްކޮށްފިއެވެ.\nކުރުނބާ މޯލްޑިވްސްގައި މިރޭ އެކަމަށް ބޭއްވި ހާއްސަ ހަފްލާއެއްގައި "މޫލީ" ގެ ނަމުގައި އުރީދޫ އިން ތައާރަފްކުރި އެ ހިދުމަތް އިފްތިތާހް ކޮށްދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ.\nއުރީދޫގެ "މޫލީ" އަކީ ދުނިޔޭގެ މަޝްހޫރު އެމެރިކާގެ އީ-ކޮމާސް ކުންފުންޏެއް ކަމަށްވާ އެމަޒަންފަދަ ހިދުމަތެކެވެ.\nއެގޮތުން ރާއްޖެއަށް ތައާރަފްކުރި މޫލީ ޕްލެޓްފޯމް މެދުވެރިކޮށް ގޭގައި ތިބެގެން، ރާއްޖޭގެ ކޮންމެ ހިސާބެއްގައި ހިންގާ ވިޔަފާރިއެއްގެ ޕްރޮޑަކްޓެއް އޮންލައިންކޮށް ގަނެ، ގެއަށް ޑެލިވަރީ ކުރުމުގެ ހިދުމަތް ލިބިގެންދާނެއެވެ.\nމޫލީ ޕްލެޓްފޯމާ ގުޅޭގޮތުން އުރީދޫ މޯލްޑިވްސްގެ ޑައިރެކްޓަރ އޮފް ސޭލްސް އެންޑް ބްރޭންޑް ހުސައިން ނިޔާޒު ވިދާޅުވީ، އެ ހިދުމަތް ވެގެންދާނީ ޑިޖިޓަލް ރާއްޖޭގެ ވިޔަފާރީގެ މުއާމަލާތްތައް މުޅިން ބަދަލުކޮށްލާ މުޅި ގައުމަށް ފެތުރިގެންދާ ވަސީލަތަކަށް ކަމަށެވެ.\nއެގޮތުން މި ޕްލެޓްފޯމުން ކުރިއަށް އޮތްތަނުގައި ރާއްޖޭގެ އެކި ކަންކޮޅުތަކުގައިވާ ތަފާތު ވިޔަފާރިތަކަށް، ހާއްސަކޮށް ކުދި އަދި މެދުފަންތީގެ ވިޔަފާރިތަކަށް ފުރުސަތު ލިބި ރާއްޖޭގެ ކޮންމެ ރަށެއްގައި ހުރެގެން ވެސް މުޅި ރާއްޖެއަށް ވިޔަފާރި ވަރަށް ފަސޭހައިން ފުޅާ ކުރެވޭނެ ކަމަށް އޭނާ ވިދާޅުވިއެވެ.\n"ރާއްޖެފަދަ ގިނަ ޖަޒީރާ ރަށްތަކަކަށް ބަހާލެވިފައިވާ ގައުމެއްގައި މިއީ ވަރަށް ވެސް ބޭނުންޖެހިފައިވާ އަދި ދިވެހިންނަށް ގިނަ ފަސޭހަތަކެއް ފޯރުކޮށްދޭނެ ހިދުމަތެއްކަން ޔަގީންކުރަން،" ނިޔާޒު ވިދާޅުވިއެވެ.\nއުރީދޫ ކަސްޓަމަރުންނަށް ފިތުރު އީދުގެ އުފަލުގައި ހާއްސަ އޮފާތަކެއް\nއީދު ހަދިޔާ މިފަހަރު ގޭގައި ތިބެގެން ފޮނުވޭނެ އިންތިޒާމު އުރީދޫން ހަމަޖައްސައިފި\nކޮވިޑާ ދެކޮޅަށް ސަރުކާރުން ކުރާ މަސައްކަތަށް އުރީދޫގެ ފަރާތުން 2.5 މިލިއަން ރުފިޔާގެ އެހީއެއް\nމިއަހަރު ވެސް އެމް-ފައިސާ މެދުވެރިކޮށް ޒަކާތް ދެއްކޭނެ


Hoholhaigaai thashivi3meehehge vaahaka: Nabavee\nހޮހޮޅައިގައި ތާށިވި3މީހެއްގެ ވާހަކަ - ނަބަވީ\nއެއީ ސަހަރާގައި ދަތުރު ކުރަމުން ދިޔަ3މީހުންނެވެ. އެމީހުން ފަރުބަދަ މަތިން ހޮހޮޅައެއް ފެނުމުން އެއިން ރައްކާތެރިކަން ހޯދުމަށް ވަނެވެ. އެހިނދު ބޮޑު ހިލަ ގަނޑެއް ވެއްޓި އެތަނުން ނުނިކުމެވޭ ގޮތަށް އެ ހޮހޮޅަ ބަންދުވިއެވެ. ސަލާމަތް ވެވޭނެ އެއްގޮތެއްވެސް ނެތެވެ. އެތަނުން އެކަކު ބުންޏެވެ. ކޮންމެ މީހަކުވެސް އެމީހަކު މާތްﷲ ގެ މަގުގައި ކުރެވިފައިވާ އެންމެ ހެޔޮ ޢަމަލަކުން އެކަލާނގެއަށް ދުޢާ ކުރުމަށް ހިނގާށެވެ. އެކަލާނގެ އިރާދަކުރެއްވިއްޔާ އަހުރެމެން ސަލާމަތްވާނެތެވެ.\nއެކަކު ދުޢާ ކުރިއެވެ. އަހުރެންގެ މައިންބަފައިންނީ މުސްކުޅި ދެމީހުންނެވެ. އަހުރެންގެ އާއިލާއަށް ބުއިމަށް ލިބޭ ކިރުން، އެ ދެމީހުންނަށް އެންމެ ފުރަތަމަ ނުދީ އެހެން އެއްވެސް މީހަކަށް ނުދެމެވެ. އެއްދުވަހަކު އަޅުގަނޑު ލަހުން ގެއަށް އާދެވުނު އިރު އެދެމީހުން ތިބީ ނިދާފައެވެ. އަހުރެންގެ ދަރިން ބަނޑުހައިވެގެން ރޮމުން ދިޔައިރުވެސް މަންމައާއި ބައްޕަ ހޭލައިގެން އެއިން އެދެމީހުން ބުއިމަށް ދާންދެން، އެކުދިންނަށް ނުދީ ހުރީމެވެ. ހައްދަވާ ބޮޑުކުރެއްވި ރަސްކަލާކޮ! މިއީ އިބަ ﷲ ރުހިވޮޑިގަތުން ލިބިގެންވާ ޢަމަލެއް ކަމުގައިވާނަމަ، އަޅަމެންނަށް ޖެހިފައިމިވާ ޙާލުން ސަލާމަތް ކޮށްދެއްވާންދޭވެ! ހޮހޮޅައިގެ މަތީގައި އޮތް ހިލަގަނޑުން ތަންކޮޅެއް އެވަގުތު ފެއަށް ޖެހުނެވެ. ނަމަވެސް އެމީހުންނަށް ނުކުމެވޭ ވަރެއް ނުވެއެވެ.\nދެވަނަ މީހާ ދުޢާކުރިއެވެ. އަހުރެންގެ ދެބެންގެ ދެދަރި އަންހެން ކުއްޖެއްވެއެވެ. އެކުއްޖާއަކީ އަހުރެންގެ ތިމާގެ މީހުންގެ ތެރެއިން އަހުރެންނާ އެންމެ ގާތް ހިތްހެޔޮކަން ބަހައްޓާ އެކަކެވެ. އަހުރެންގެ ހިތުގައި އެކުއްޖާއާ މެދު ޝަހުވާނީ އެދުންވެރިކަން އުފެދި އެކަމަށް ބޭނުންވިއެވެ. އެކަމަކު އެކުއްޖާ އެކަމަށް ނުރުހުނެވެ. އެކުއްޖާގެ ދިރިއުޅުން ނިކަމެތިވެ ކާނޭ ބޯނޭ އެއްޗެއް ނެތިގެން އެހީތެރިކަމަކަށް އެދިގެން އެއްފަހަރަކު އަހުރެންގެ ގާތަށް އައެވެ. އަހުރެން 120 ދީނާރު އެކުއްޖާއަށް ދިނީމެވެ. ޝަރުޠަކާ އެކުގައެވެ.\nއެއީ އަހުރެންނާ އެކު ގުޅުން ހިންގުމަށް އެއްބަސްވާ ގޮތުގެ މަތިންނެވެ. އަހުރެން އެކުއްޖާއާ ގާތްވި ހިނދު އެކުއްޖާ ބުންޏެވެ. ކައިވެނި ނުކޮށް މާތްﷲ ޙަރާމް ކުރައްވާފައިވާ ކަމެއް ކުރުމަށް އެކަލާނގެއަށް ބިރުވެތިވާށެވެ. އަހުރެން އެކުއްޖާއާ ދުރަށް ދިޔައީމެވެ. އަދި އެކުއްޖާއަށް ދިން ދީނާރުވެސް އެކުއްޖާއަށް ދިނީމެވެ. މިއީ އިބަ ﷲ ރުހިވޮޑިގަތުން ލިބިގެންވާ ޢަމަލެއް ކަމުގައިވާނަމަ، އަޅަމެންނަށް ޖެހިފައިމިވާ ޙާލުން ސަލާމަތް ކޮށްދެއްވާންދޭވެ! ކުރިއެކޭ އެއްގޮތަށް މިފަހަރުވެސް ހޮހޮޅައިގެ މަތީގައި އޮތް ހިލަގަނޑުން ތަންކޮޅެއް ފެއަށް ޖެހުނެވެ. ނަމަވެސް ނުކުމެވޭ ވަރެއް އަދިވެސް ނުވެއެވެ.\nދެން ތިންވަނަ މީހާ ދުޢާ ކުރިއެވެ. އަހުރެން ބަޔަކު ލައްވާ މަސައްކަތެއް ކުރުވީމެވެ. މަސައްކަތް ނިމުމުން އެމީހުންނަށް އުޖޫރަ ދެމުން ދަނިކޮށް އެކަކު އުޖޫރަ ނުދެވެނީސް ހިނގައްޖެއެވެ. އަހުރެން އޭނާގެ އުޖޫރައިން ވިޔަފާރި ކުރީމެވެ. އެއިން ބޮޑު ފައިދާއެއްވިއެވެ. ދުވަސްތަކެއް ފަހުން އެމީހާ އައިސް އޭނާގެ އުޖޫރަ ދިނުމަށް އެދުނެވެ. އެހިނދު އަހުރެން އޭނާގެ އުޖޫރައިން ވިޔަފާރިކޮށް ލިބުނު ހުރިހާ ތަކެއްޗެއް ދައްކުމަށްފަހު އެހުރިހާ އެއްޗެއް ގެންދިޔުމަށް ދެންނެވީމެވެ. އޭގެ ތެރޭގައި ޖަމަލާ، ގެރިއާ، ކަންބަޅި ހުއްޓެވެ. އަދި އެތަކެތި ބެލުމަށް މީހުންވެސް ވެއެވެ. އެމީހާ އެހުރިހާ އެއްޗެއް ހިފައިގެން ދިޔައެވެ. މިއީ އިބަ ﷲ ރުހިވޮޑިގަތުން ލިބިގެންވާ ޢަމަލެއް ކަމުގައިވާނަމަ، އަޅަމެންނަށް ޖެހިފައިމިވާ ޙާލުން ސަލާމަތް ކޮށްދެއްވާންދޭވެ! މިފަހަރު ހޮހޮޅައިގެ މަތީގައި އޮތް ހިލަގަނޑު އެއްކޮށް ފެއަށްޖެހި އެމީހުންނަށް ނުކުމެވޭ ގޮތްވިއެވެ.\nމިވާހަކައިން ލިބޭ ޢިބްރަތްތަކުގެ ތެރޭގައި އަހުރެމެންގެ ޢަމަލުތައް ސީދާވެގެންވާ ތެދުމަގުގައި އަބަދުވެސް ހިފެހެއްޓުމުގެ މުހިންމުކަން އެނގެއެވެ. އަދި ދުޢާ އިޖާބަ ކުރެއްވުމުގެ ކަމެއްގެ ގޮތުގައި ހެޔޮ ޢަމަލު ގިނައިން ކުރުން ހިމެނެއެވެ. އަދި އެކަލާނގެއަށް ވަކީލު ކުރުމުން ނޫނީ އަހުރެމެންނަށް ލިބޭނެ އެއްވެސް ފައިދާއެއް ނެތްކަންވެސް އެނގެއެވެ. އަދިވެސް، ތިމާއަށް ޖެހޭ މުސީބާތްތަކާ ދަތި އުނދަގޫތަކުގައިވެސް ކެތްވެރިވެ އެކަލާނގެއަށް ދުޢާކޮށް، އެކަލާނގެ އެންގެވި މަގުގައި ސާބިތުވެ ހުރުމުން، އެކަމަކުން ސަލާމަތްކަން ލިބޭނެކަންވެސް މިވާހަކައިން ލިބޭ ޢިބްރަތެކެވެ.


SunOnline: UK ge mandhoobegge magaamun Amal Clooney isthiufaa dhevvaifi\nއިނގިރޭސިވިލާތުގެ މަންދޫބެއްގެ މަގާމުން އާމާލް ކްލޫނީ އިސްތިއުފާ ދެއްވައިފި\nރުގިއްޔާ މުހައްމަދު މޫސާ 19 Sep 2020, 15:10\nއިނގިރޭސިވިލާތުގެ ނޫސްވެރިކަމުގެ މިނިވަންކަމާ ބެހޭ މަންދޫބުގެ މަގާމުން އާމާލް ކްލޫނީ ވަނީ އިސްތިއުފާ ދެއްވާފަ -- ފޮޓޯ: ގެޓީ\nލަންޑަން (ސެޕްޓެމްބަރު 19): އިނގިރޭސިވިލާތުގެ ނޫސްވެރިކަމުގެ މިނިވަންކަމާ ބެހޭ މަންދޫބުގެ މަގާމުން އާމާލް ކްލޫނީ އިސްތިއުފާ ދެއްވައިފި އެވެ.\nއިނގިރޭސި ފޮރިން ސެކްރެޓަރީ ޑޮމިނިކް ރާބްއަށް ކްލޫނީ އިއްޔެ ލިޔުއްވި ސިޓީއެއްގައިވާ ގޮތުން އޭނާ މަގާމުން އިސްތިއުފާ ދެއްވަން ނިންމެވީ ސަރުކާރުން ޕާލިމެންޓަށް ހުށަހަޅާފައިވާ އިންޓާނަލް މާކެޓް ބިލާ ހެދި އެވެ.\nއިނގިރޭސިވިލާތް ޔޫރަޕިއަން ޔޫނިއަން (އީޔޫ)އިން ވަކިވުމާ ގުޅުން ހުރި އެ ބިލް ފާސްކޮށްފި ނަމަ، މިދިޔަ ޖެނުއަރީ މަހު އެ ދެ ފަރާތުން ސޮއި ކުރި ބްރެކްޒިޓް އެއްބަސްވުމާ ހިލާފަށް އަމަލު ކުރުމުގެ ބާރު އިނގިރޭސި ސަރުކާރަށް ލިބޭނެ އެވެ.\n"ބައިނަލްއަގުވާމީ ގާނޫނާ ހިލާފު ވާނެ ކަމަށް ސަރުކާރުން އަމިއްލައަށް އިއުތިރާފުވެފައިވާ އިންޓާނަލް މާކެޓް ބިލު ފާސް ކުރަން ސަރުކާރުން މަސައްކަތް ކުރުމަކީ އަޅުގަނޑު ކަންބޮޑުވާ ކަމެއް. އަދި [ސަރުކާރުގެ] ހިޔާލު ބަދަލު ކުރާނެ ކަމުގެ އެއްވެސް ޔަގީން ކަމެއް ނުލިބޭތީ، އަޅުގަނޑަށް ވަނީ އިސްތިއުފާ ދޭން މަޖުބޫރުވެފަ،" ކްލޫނީ ވިދާޅުވި އެވެ.\nބްރެކްޒިޓް އެއްބަސްވުމާ ބެހޭ ގޮތުން އިނގިރޭސިވިލާތާއި އީޔޫއާ ދެމެދު އެންމެ ބޮޑަށް ދެބަސްވުން އުފެދިފައިވާ އެއް ކަމަކީ ދެ ފަރާތުގެ މެދުގައި މުދާ ބަދަލު ކުރުމާ ބެހޭ ގޮތުންނެވެ. އަދި އިނގިރޭސިވިލާތުގެ ނޮދަން އަޔަލޭންޑާއި އީޔޫގެ ރިޕަބްލިކް އޮފް އަޔަލޭންޑަކީ އެއްގަމު ބޯޑަރެއް ހިއްސާ ކުރާ ދެ ގައުމު ކަމަށްވުމުން އެ ސަރަހައްދުގައި މުދާ ބަދަލު ކުރާނެ ގޮތާ ބެހޭ ގޮތުން ދަނީ މަޝްވަރާ ކުރަމުންނެވެ.\nނަމަވެސް ނަދަން އަޔަލޭންޑާއި ރިޕަބްލިކް އޮފް އަޔަލޭންޑުގެ ބޯޑަރު މައްސަލައަކީ ނާޒުކު މައްސަލައެއް ކަމުން އެ ސަރަހައްދުގައި ދެ ފަރާތް ވަކި ކުރަން ބޯޑަރު ޕޯސްޓުތަކާއި ކެމެރާތައް ހަރު ކުރުން ރަނގަޅު ނޫން ކަމަށް އީޔޫ އާއި އިނގިރޭސިވިލާތުންވެސް ވަނީ އެއްބަސްވެފަ އެވެ. އަދި އިނގިރޭސިވިލާތުގެ ސަރުކާރުން މިދިޔަ ޖެނުއަރީ މަހު ސޮއި ކުރި ބްރެކްޒިޓް އެއްބަސްވުމުގައި ވަނީ ނަދަން އަޔަލޭންޑާއި ރިޕަބްލިކް އޮފް އަޔަލޭންޑުގެ ބޯޑަރުގައި އީޔޫގެ ޗެކް ޕޮއިންޓުތައް ބެހެއްޓުމުގެ ބަދަލުގައި، ޔޫކޭގެ އެހެން ސަރަހައްދުތަކުން ނޮދަން އަޔަލޭންޑަށް ފޮނުވާ އުފެއްދުންތައް އީޔޫގެ ހަމަތަކަށް ފެތޭތޯ ބަލަން ނިންމާފަ އެވެ.\nނަމަވެސް އިނގިރޭސިވިލާތުގެ ޕާލިމެންޓުން މިހާރު ބަހުސް ކުރަމުންދާ އިންޓާނަލް މާކެޓް ބިލް ފާސްކޮށްފި ނަމަ، ބްރެކްޒިޓް ބިލުގެ ނަދަން އަޔަލޭންޑާ ގުޅުން ހުރި ގަވާއިދުތަކާ ހިލާފުވުމަށް ސަރުކާރަށް ފުރުސަތު ލިބޭނެ އެވެ. އަދި އެއީ ބައިނަލްއަގުވާމީ ގާނޫނާ ހިލާފުވުން ކަމަށް އަޔަލޭންޑުގެ ސެކްރެޓަރީ އޮފް ސްޓޭޓް ބްރޭންޑަން ލުވިސް ވިދާޅުވި އެވެ.\nއިނގިރޭސި ސަރުކާރުގެ ލީގަލް ޑިޕާޓްމެންޓުގައި އެންމެ އިސްކޮށް ހުންނެވި ޖޮނަތަން ޖޯންސްވެސް މިމަހުގެ އަށެއްގައި އިސްތިއުފާ ދެއްވީ އެ ބިލާ ހެދި ކަމަށް ރިޕޯޓުތަކުގައިވެ އެވެ.